
Asociaţia Culturală „CUVÂNT MOLDOVENESC“ 


Recunoscută persoană juridică prin sentinţa Tribunalului Lăpuşna S. I, 


Scopul Asociaţiei: 


ART. 1. din statut: Se înfiinţează cu sedivl în Chişinău şi pe timp ne- 
limitat, o asociaţie pentru crearea, ajutorarea şi susținerea fap- 
telor de cultură naţională şi educaţie cetățenească cu denumi- 
rea „Cuvânt Moldovenesc“. 


„ART 2. Ea va ajuta populaţia din Basarabia în scop de-a progresa pe 


calea culturei naţionale, educaţiei cetăţeneşti şi in domeniul eco- 
nomic, încurajând-o şi sprijinind-o in toate începuturile bune, 


Președinte, PAN HALIPPA 
Anibal Gheorghiu Secretar g-l 


Abonamentul: 120 lei pe an; pentru autorităţi, lei 500 


„ Colaboratorii revistei: 


Alexandrescu C.,—Arbore Zamfir, — Acaţatov Mihail, — Antohi 
Panait,— Balan St., — Balbareu I., — Bahtalovschi I., — Boga L. 
T., — Bogos D., — Boldur A..— Bulat Toma, prof. universitar, — 
Bulat Ştefan, — Bajbeuc Melicov, — Cazacu Aurel, —- Cernăianu 
Constantin D-r., — Cerchez Ecat., — Ciobanu Ștetan, membru 
al Ac. Române, — Constantinescu Grig., — Constantinescu-laşi 
Petre, prof. universitar, — Crihan Anton, — Cujbă Sergiu, — 
Cuzminschi Pavel, — Cardaş Agricola, — Cioflec Romulus, — 
Ciachir Mihail, — Dunăreanu N., — Dumistraşcu lon, — Fală 
Profir, — Firică Petre; — Friptu Talian, — Frunză Auxentie, — 
Gala. Galaction, — Ghibu Onisfor, prof. univ., — Ghelmegeanu 
Mihail, — Ghenzul Vasile, — Gheorghiu Anibal, — Georgescu- 
Vrancea Const, — Halippa' Pantelimon, — Haneş Petre, o 
Harea Vasile, — Hotnog Titus, — Huzărescu Vasile, — Iľacobescu 
Th., — Iov D., — loncu T., — Ionescu Darzeu, — Ispir Mircea, — 
Luţcan Anton, — Laşcu Vasile, — Macovei loan, — Madan Gh..— 
Mitchevici Iuliu, — Marian Liviu, — Munteanu Donar, — Ne- 


grescu loan, — Nastase Gheorghe, conterențiar universitar, — 
Niculiţă N. I. — Obreja-laşi G., — Pelivan loan, — Popovschi 

„:— Proliri. N., — Poleac anuil, — Porucic T, — Popescu 
Const., învăţător, — Smochină Nichita, —- Stoica Al. Cezar, -— 
Spătaru N, — Teianu Const, — Terziman Al., — Tudor Iorgu, — 
Teodorescu Const., avocat, — Tambur A, — Uşurelul Al., — 
Usinevici Șt. Dr., — Vasiliu - Hasnaş Elena, —  Vicol Teodor, 


-r, — Vrabie Grigore — Zaborovschi I. — Știrbu T. A. 

Cu gândul la Unirea Basarabiei 


Unirea Basarabiei cu Patria, despre care am dori să 
vorbim puțin cu prilejul celor 14 ani împliniți dela înfăp- 
tuirea ei, trebue s-o considerăm ca un rezultat natural al 
libertăţii, de care s'a împărțăşit provincia noastră odată cu 
căderea robiei țăriste în anul 1917. Totodată, Unirea noa- 
stră a fost unul din cele dintăi exemple de aplicare în 
fapt a marelui principiu Wilsonian, cu care s'a sfârșit răz- 
boiul mondial şi care a fost îmbrățișat și de revoluţia rusă 
şi anume, că popoarele au dreptul să dispuie ele singure 
de soarta lor, 

O scurtă privire asupra trecutului, pentru ca să ne 
dăm mai bine seamă despre cele afirmate mai sus,o soco- 
tim utilă în pragul anului al 15-lea dela Unire. Aceasta pen- 
truca orișicine să-și deie seamă că lucrurile s'au încadrat 
în chip natural în mersul istoriei și că zădarnic unii se 
mai încearcă să întoarcă roata acestei formidabile mașini, 
care știe să meargă tot înainte și niciodată nu dă îndărât. 

Până la 1812, Basarabia a făcut parte, cu trup şi su- 
flet, din Moldova. Rușii, stăpâniți de nesaţiu, în urmărirea 
politicei lor de acaparare şi de dominațţiune în Răsăritul 
European, au anexat provincia noastră la vastul lor impe- 
riu de robie, de întuneric și de perpetuă dezordine socială, 

Dar această anexiune n'a omorât neamul românesc 
din Basarabia. Lanţurile cu care au legat Rușii provincia 
noastră, n'au împiedecat decât circulaţia liberă și normală 


e 

a sângelui naţional în corpul întreg al Moldovei, n'au pro- 
vocat decât o aţipeală vremelnică a conştiinţei naţionale, 
n'au stânjenit decât viața economică şi progresul social 
sănătos. y 

In momentul însă, când în Rusia s'a dezlănțuit revo- 
“luţia liberatoare de popoare, vasta pușcărie în care, zăcea 
provincia noastră de un veac s'a prăbușit, sângele neamu- 
lui a început să alerge din nou liber în corpul întreg al 
naţiunii, apatia obştească s'a șters ca de mâna lui Dum- 
nezeu, poporul a început să-și construiască el singur viața 
şi ordinea de drept şi dreptate, şi Unirea s'a înfăptuit ca 
o concluzie logică a mersului liber al istoriei. Ce putea să 
fie mai normal și mai logic, ca moldovenii basarabeni, cari 
niciodată nu uitaseră, în timpul celor o sută de ani de ro- 
bie, obârşia lor și legăturile de veacuri cu Moldova lui 
Ştefan cel Mare, să dorească şi apoi să înfăptuiască Mantea 
cu Patria străbună ? 

Astfel trebue înțăleasă Unirea dela 27 Martie 1918. 
Ea a fost manifestațiunea cea mai firească și logică a Ba- 
sarabiei libere; conștiința românească a fiilor ei, căpătând 
posibilitate să se traducă în fapt, se realizează în cel mai 
măreț act istoric pe care l'a trăit cândva provincia noastră, 

Incomplectele cercetări ce s'au făcut asupra trecutului 
de robie rusască, în care a trăit Basarabia, dovedesc însă, 
că în cursul celor o sută de ani s'au produs fapte de con- 
ştiinţă românească și cu alte prilejuri. Astfel, boerii mal- 
doveni, îndată după anexiune, cer cu multă inzistență şi 
dobândesc autonomia Basarabiei în cadrul statului rus. 
Această autonomie asigura provinciei noastre o administra- 
ție locală aleasă, o justiție după vechile codice ale lui Do- 
nici şi Armenopulo şi limba moldovenească în actele pub- 
lice. E drept că această autonomie a durat numai până la 
1828. Dar conștiința moldovenească a boerilor basarabeni, 
înlăturată dela conducerea provinciei, începe să se mani- 
festeze în şirul de scriitori pe care îi dă boerimea Basara- 
biei în cursul secolului trecut, 

Aceştea sânt: Tadeu Hâjdeu, Dimitrie Dei Ştefan Mär- 
gella, Alecu Donici, Alecu Russo, Alexandru S Sturdza, - Con- 

stantin Stamati, Alexandru Hâjdeu, C. Ciurea-Stamati, Teodor. 
Vârnav, lon Sârbu, Alecu Nacu, Bogdan P. Hâjdeu, Ştefan Go- 
nata, loan Străjescu, Zamfir Arbore, Pavel Leonard, Pavel Di- 
cescul, Dimitrie C. Moruzi, Gheorghe Sp. Gore, Vasile. I. Oatu, 
Nicolae Stamati, Leon A. Casso, Dr. Glavce, Emanuil Gavriliţa, 
general Matei Donici, Paul Gh. Gore, Paul Cuzminschi, -Nicolae 
N, Alexandri, Const. Gh. Stere, A. N. Donici (prof. la Geneva) 
şi, poate, alţii cari ni scapă. Unii din aceștia — personal au _ 
jucat un rol însămnat în administrația superioară a impe- 
riului, alții în administrația gospodărească a provinciei, 
ceiace nu i-a împiedecat să se ocupe și cu scrisul, fie în 
românește, fie în rusește. 

Tot din sânul boerimei basarabene iesă, în a doua ju- 
mătate a secolului trecut, atunci când se înființează zem- 
stva (autonomia gospodărească a judeţelor şi provinciei), 
o pleiadă întreagă de conducători, cari au înzestrat Basa- 
rabia cu școli, spitale, instituții agricole, muzee, puține 
drumuri, telefon şi altele. Ar fi să-i pomenim pe Cazimiri, 
Leonarzi, Catargii, Cotruţești, Sârbii, Ciuhureni, Angheli, Aleinicovi, 
Suruceni, Ergii, Eliaţi, Semigradovi, Cristi, Oatu, Calistrat Hâncu, 
Butmi-de-Caţman, Casso, Gonata, numeroșii Russo, Teodosiu, 
Manole, Gore, Dicescu, Vârnav, Buznea, Gheorghiţa, Mimi, Me- - 
leli Melega, Râșcani, Donică-lordăchescu, Lazu, Botezatu, Purcel, 
Varzari, Vladimir Herţa şi alţii, cari de bună seamă ne scapă. 
Unii din aceştia au participat în organizații semiculturale, 
sau semieconomice, care, însă, mascau tendinţi patriotice 
moldovenești sau de interes local basarabean, în opunere 
cu tendinţele de rusificare, absolutizm și centralizare ex- 
cesivă. 

Este drept că tagma aceasta a nobilimei basarabene a 
fost cea mai ispitită de favorurile rusești — arma Peters- 
burgului. In goană după măriri şi privilegii, unii boeri moldo- 
veni și-au uitat și neamul și provincia și s'au făcut dese 
ori şi cozi de topor împotriva a lor săi. In treacăt fie zis, 
cei mai lacomi după aceste favoruri au fost Crupencheştii. 
Dar în privința aceasta, nu trebue să uităm că aplecarea 
unor boeri moldoveni spre politica rusească, rusofilia, s'a 
început odată cu amestecul Rusiei în treburile Principate- 

lor Româneşti. Si să nu uităm și faptul că de multe ori, pe 
calea acestei politici rusofile, se căuta să se servească și 
s'au servit interese românești. In sfârșit, să mai ținem so- 
coteală că la această politică a Petersburgului erau îndem- 
nați mai ales boerii de origine nemoldovenească — Puriș- 
chevicii, Crupenschi, Sfiatopolc-Mirschi, Sinadino şi alții. 
Pietrele ţării, ca să zicem așa, au rămas neclintite cu tot 
puhoiul rusesc. 

Să ne aducem aminte de un Gavril Iamandi, fraţii Ca- 
zimir, fraţii Casso, Neculai Stamati, I. M. Sturdza, mareșalul Di- 
mitriu, I. Başotă, Străjescu, Dimitrie Vrabie (părintele poetei 
Olga Vrabie), Zamfir Arbore, generalul Matei Donici, Pavel Di- 
cescu, (Gonata, Alexandru I. Botezatu, Frunzeti, Neculai Alexan- 
dri, Vasile Stroescu, cu fraţii săi Gheorghe şi Mihail, C. Moruzi, 
Paul Gore, Vladimir Herţa și alţii. 

Alături de boerime, se face păstrătoare a conştiinţei 
naționale moldovenești biserica, asupra căreia se răsfrân- 
sese activitatea culturală a episcopului Amfilohie Hotiniul, 
şi preoțimea basarabeană, pe care a organizat:o, odată cu 
biserica, cunoscutul întemeietor al Mitropoliei Basarabene 
— Gavriil Bănulescu-Bodoni, ajutat de episcopul Dimitrie 
Sulima, cari au jucat amândoi un rol mare cultural în Ba- 
sarabia, — primul mai ales în întăiul patrar al secolului 
trecut și al doilea şi mai târziu. In zădar, în jumătatea a 
doua a secolului, Sinodul lui Pobiedonosțev și episcopii 
rusificatori au căutat să toarne duh pravoslavnic, de spe- 
tă oficială şi cazonă rusească, în biserica noastră basara- 
beană. Ea a rămas, în mare măsură, credincioasă tradiţiilor 
vechi moldovenești de aşăzământ poporal, menit să pă- 
streze neatinsă comoara sufletului strămoșesc. 

Din tagma duhovnicească şi din Seminarul Teologic 
din Chişinău, întemeiat de mitropolitul Gavriil, au ieşit mulți 
„ luptători pentru românism și pentru interesele mari biseri- 
cești basarabene, Ar fi să-i pomenim pe mitropolitul Moldo- 
vei osii Naniescu, mitropolitul de azi al Basarabiei Gurie, Arhi- 
episcopul Arsenie Stadniţchi și episcopul Sebastian Veste — am- 
bii în Rusia, dar cu lucrări importante asupra trecutului biseri- 
cesc al Basarabiei, episcopul Dionisie — vicarul Mitropoliei Ba- 

sarabiei ; preoții: Teodor Baltaga, Emilian Ghepeţchi, Teodor 
Bobeică, Elefterie Mihalevici, I. Galuppa, I. Butuc, Luca Lașcu, 
V. Gobjilă, Const. Partenie, Alexandru Popovschi, Const. Popo- 
vici, Ştefan Baltaga, lustin Ignatovici, Ștefan Ciugureanu, Pavel 
Florov, Nicolae Costinovici, Petre Donici, Teodor Niţă, Petre Bi- 
vol, Const, Hartia, Mihail Plămădeala, Andrei Madan, Gh. Usi- 
nevici, lon Scodihor, Dimitrie Baltaga, Dimitrie Bogos, Const. Ca- 
zacu, Popovici lon, Alexandru Baltaga, Gh. Marinescu, loan An- 
dronic, Neculai Laşcov, Teodosie Volovei, loan Cornovan, Nicolae 
Vlaicov, Grigorie Lașcov, loan Știuca, Andrei Murafa, loan Neaga, 
Iulian Friptu, Neculai Murea, Ion Bălteanu, Spiridon Muranevici, 
Eremia Ciocanu, Mihail Mateevici, Alexandru Bălţătescu, Maca- 
rie Untu, Const. Ursu, Vladimir Baltaga, Mihail Berezovschi, Gh. 
Dânga, Vasile Cazacu, Ion Curbet, A. Ciolac, E. Tocan, S. Be- 
jan, Rodion Piescu, O. Chirică, Gheorghe Muşcinschi, X. Epure, 
T. Bivol,* Alexie Mateevici, Petre Gheorghian, Ianuarie Braşo- 
vanu, Teodor V. Bogos, Antonie Luţcan, Mihail Vasilache, loan 
Postoroncă, Teodor Dumbravă, Const. Manolescu, Vlad. Bolfa. 
Din clericii de jos sânt vrednici de pomenire: Gheorghe Păun, 
Neculai Halippa, Vas. Movileanu, Teodor Jireghie — dascăli și Sava 
Danilă şi Smochină — diaconi, 

Tot din sânul clerului bisericesc şi din Seminarut Teo- 
logic din Chişinău au ieșit numeroşii profesori şi profesio- 
niști în diferite branșe intelectuale, cari au susținut și sus- 
țin cauza națională românească și înteresele de stat român 
în Basarabia. 

Printre aceştia prenumerăm, fără pretențiunea de a fi 
compecţi, pe: Ion Halippa, Auxentie Frunză, Nicolae Popov- 
schi, frații Florov, D-r Zubcu-Codreanu, Macarie Epure, Vasile 
Hartia, Luca Neaga, D-r Ion Guţu, Iustin Frăţiman, D-r Vladi- 
mir Buşilă, D-r E. Alistar- Romanescu, lon Pelivan, Vasile Mahu, 
Dir T. Loghin, Gheorghe Madan, Teodor Porucic, Vasile Cijev- 
'schi, Nicolae P. Bivol, fraţii Grosu, Neculai Postolachi, fraţii Bo- 
gos, D-r Daniil Ciugureanu, Ion Scodihor, D-r Gh. Laşcu, fraţii 
lon și T. Inculeţ, Pant. Erhan, D-r Ștefan Usinevici, frații Buda- 
cov, Vasile Bârcă, Sergiu Niță, D-r Nicolae Seminel, Luca Nem- 
teanu, Gavril Ciubuc, Alexandru Groppa, Teodor I. Neaga, Ghe- 
orghe Buruiană, Gheorghe Stârcea, Teodor Coropceanu, Dimitrie 

Groapă, Vladimir Chiorescu, frații Suruceanu, Mitrofan Gammer, 
D-r M.Şchiopu-Vântu, D-r E. Pelivan-Coteanu, D-r I. Bujoreanu- 
Mironescu, D-r Zaharieva, D-r Colun, D-r Tocan-Bivol, Vasile 
Harea, Petre Stihi, Alexandru Lungu, I. Fialcovschi, N. Cernou- 
teanu, Leon Donici-Dobronravov, Alex. Bujoreanu, Teodor Pă- 
duraru, Ștefan Constantinov, D-r E. Balan-lsanos și alții. 

Dar alături de tagma boerimei și preoțimei, cari prin 
reprezentanţii lor cei mai de valoare îşi mărturiseau pe 
față şi în acte publice conștiința naţională, a stat toată 
lumea rurală — răzeşi, mazili şi țarani. Această mare ne- 
sfârşită de suflete moldoveneşti a păstrat neştirbită comoara 
datinilor, obiceiurilor, credinţei strămoșești şi a graiului 
vechi, în care s'au scris cronicele trecutului și cărțile bise- 
riceşti şi în care s'au rostit şi se rostesc creaţiunile inte- 
lectuale şi artistice ale poporului — poveştile şi pătărâ- 
niile din strămoși, zicalele şi proverbele, doinele şi cântecele 
de tot felul, znoavele și glumele, chiuiturile, colinzile, plu- 
gușoarele, conocăriile, cinghiliturile, bocetele, descântecele 
şi altele. Adunătorii acestor comori de credință, gândire şi 
artă populară moldovenească rămân uimiţi de comuni- 
tatea de idei, sentimente şi concepţii asupra vieții, irumo- 
sului și binelui, care există în creațiunea verbală a mol- 
dovenilor din Basarabia şi a fraţilor lor români din alte 
provincii. Această comunitate de grai și de suflet a înles- 
nit căile pe care a purces conștiința națională și a dus. la 
Unirea Basarabiei cu Patria. 

Pe reprezentanţii moldovenimei dela ţară, care prin 
propriile lor puteri au răsbătut la suprafața vieţii publice 
şi au adus cu ei vigoarea şi prospețimea concepției popo- 
raniste și țărăniste, pătrunsă de conștiința naţională româ- 
nească, s'ar putea, socotim, număra cu sutele. Ne având 
sub mână nici o încercare documentară în privinţa acea- 
sta, voiu da din memorie și din lista deputaților Sfatului 
Ţării din 1917—18 macar o parte din acei vrednici fii ai 
satelor basarabene cari, mânaţi de conștiința națională, au 
contribuit cu munca și lupta lor la înfăptuirea Unirii Ba- 
sarabiei. 


VIAŢA BASARABIEI ' 7 


Dintre răzeși şi mazili ar fi: I. Venelin, Polihron Sârcu, 
Petre Bragă, Porfirie Fală, Diomid Calistru, Teodor Musteaţă, 
D-r Dim. Racoviță, Ion Loghinescu, D. Arman, Emanuil Cateli, 
Andrei Scobioală, Simion Murafa, Pavel C. Harea, Gheorghe 
Nastase, frații Valuță, frații Suruceanu, frații Cazacliu, Dim. Gă- 
lușcă, frații Săcară, Anatolie Moraru, Constantin Popescu, Vasile 
Gafencu, Teofil loncu, Mihail Drăgan, Ion Costin, Mihail Min- 
ciună, D-r Teodor Vicol, Ştefan Holban, Luca Știrbăţ, Grigorie 
Vrabie, frații Colţa, Creangă lon, Mândrescu Vasile, Sinicliu 
Elefterie, Herţa Teodor, Gh. Eţcul, Maior Tcacencu, Gheorghe 
Mare, Ion Lazu, Petre Dobreanschi, Ion Druţă, Bivol Constan- 
tin, Silistrar Timofte, Zbierea Chiril, Munteanu Zamfir, inginer 
Mihail Vântu, mag. Porumbescu, A, Ursu și alţii. 

Iar dintre fiii de țărani, sau însăşi țărani ar fi: Ştefan 
Ciobanu, Anton Crihan, Vasile Țanţu, Ion Buzdugan, Costache 
Leancă, lon Codreanu, Crasnâi, Șt. Pirogan, D-r Calistrat Ciapă, 
ing. Dim. Dron, Buiuc Ilarion, Teodor Moroşanu, Budişteanu 
Ignat, Bârcă Teodor, Motriuc, Galiţchi Simion, Gâină Adrei, 
Isnatiuc Ion, Chiriac Atanasie, agronomi Cărăuș Dimitrie şi Ni- 
colae Ciornei, Cocârlă Pavel, avocat Mâţă Alexandru, Mămăligă 
Nicolae, Moraru Alexandru, Marchitan Dim., Pântea Gherman, 
Palii Eftimie, Picior Mare Petru, Stavru Gheorghe, Cernov Ni- 
colae, Tudose lon, Grig. Turcuman, Vrânceanu L, Petre Sieclă, P. 
Goian, Tudose Roman (poet), A. Ursu, lon Moraru, Efrem Dum- 
bravă, și alţii. 

Dar conştiinţa românească nu era streină nici printre 
orășeni, cu toată babilonia poliglotă ce s'a înstăpânit în 
orașele noastre basarabene, mulțumită împrejurărilor isto- 
rice vitrege. Și cum lupătorii pentru românizm s'au recru- 
tat și dintre orășeni, voiu încercă să-i prenumăr, iarăși 
din memorie, pomenindu-i la această categorie și pe unii 
cari ar fi trebuit — poate — repartizaţi aiurea. Astfel de 
moldoveni din orașe şi târguri ar fi: C. D. Chiriac avocat, 
D-r Petre Cazacu (autor a mai multor cărţi despre Basarabia), 
Ion Doncev (gramaticul), V. A, Cheltuială (istoric literar), Crasiuc 
(Victor Crasescu—nuvelistul, Const. Mâţu avocat, Iacob Suce- 
veanu, N. Adronovici, Gheorghe Tudor (poet), Păscăluţă lon, 

Alecu Nour (publicist). Vasile Ghenzul (cooperator), Bârcă Teo- 
dosie, ing. Andrei Hodorogea,. Bodescu Vladimir (magistrat), 
Dragomir Dimitrie, Zubac Vitalie, Caraiman Anton, Cazacliu Ion, 
N. I. Codreanu, Laşcu Vasile (poet şi publicist), Nicolae Mârza 
prof. — Cetatea-Albă, Mârza Dimitrie, Maculețchi Mihail, Osoian 
Constantin, ing. N. N. Codreanu, Uncu Teodor, Tiron, Ţurcan 
Leonida, Soltuz Nicolae, Ion Leahu-Bălţi, D-r Leahu, Țurcanu 
Ignatie Z., Popovici Roman Sp., Mămăligă Nic., Goian lon St., 
Andronache Gh. V., Bocanescu Anna D., Zahorcean lon T., 
Mândru Maxim, Chiper Dimitrie, Margina lon, Mihail Popa, Cel. 
Furtună, General Brăescu şi alţii. 

Am înșirat atâtea nume într'un anumit scop, şi anume, 
ca să arăt, că în Basarabia —această provincie oropsită 
sub Ruși, dar tratată cu însuficientă - atenţie și dela Unire 
încoace, au fost şi sânt oameni, cu care să se ajute un 
stat dornic de a pași hotărât pe căile progresului general, 
culturei naţionale și ordinei de drept. Din păcate, Rusia 
ca stat nici nu și-a pus această problemă, clar și efectiv. 
Statul rus a fost prin excelenţă un stat absolutist şi biuro- 
cratic și descentralizarea administrativă și gospodărească, 
pe care a avut-o, nu erau în stare să birue inerția uriașei 
maşini biurocratice care lucra deseori în gol, fără să 
atingă problemele, nevoile și interesele economice și sociale 
reale. Din pricina aceasta, viața publică în Rusia era roasă 
de boli incurabile şi nemulțumirile sociale hrăneau toate 
mişcările subversive. Cu toate semnalele de alarmă, date 
la vreme de cei ce vedeau primejdia, Rusia mergea pe 
căile destinului ei și în cele din urmă s'a înfundat în bol- 
șevizmul de azi. 

Basarabia era sortită să împartă destinul formidabilu.- 
lui imperiu, Dar aici, în provincia noastră, au biruit acele 
elemente sociale, care au făcut politica de rezistență față 
de prescripțiunile oficiale ale Petersburgului. Basarabia 
moldovenească n'a fost câștigată sufletește nici de aerele 
de poruncitor şi arbitru în Europa ale împăratului Alexan- 
dru I (1801—1825), căruia numai slugărnicia -Crupenche- 
ştilor şi a altor câtorva neînțălegători ai sufletului basara- 


bean îi punea în 1912 monument de bronz în inima Basa- 

rabiei. Şi mai puţin moldovenii din Basarabia puteau fi 
câștigați prin regimul detestabil al împăratului Neculai I, 
(1825—1855) poreclit Palcovici. Sub urmașul acestuia — îm- 
păratul Alexandru II (1855 — 1881), Basarabia de sud a fost 
retrocedată Principatelor Unite şi faptul acesta a trezit în 
sufletul moldovenilor nădejdea unei grabnice eliberări din 
pușcăria rusească. Improprietărirea țaranilor și reforma 
administraţiei locale, făcute sub acest împărat, deși bune 
în fond, dar însuficiente, n'au stins dorul de libertate ade- 
“vărată şi de stat național român al acelor moldoveni ba- 
sarabeni cari, ca B. P, Hâjdeu, Zamfir Arbore și alţii, au 
apucat drumul pribegiei, numai să scape odată din robia 
rusească. După a doua răpire a Basarabiei, în 1878, care.a 
fost un nou doliu pentru patrioții moldoveni, emigrațiunea 
în România liberă sporeste. 

Sub împăratul Alexandru III (1881—94) au plecat în 
România — Victor Crasiuc (nuvelistul Crasescu), D-r Zubcu-Cod- 
reanu (promotorul mișcărei socialiste în România), Const. Stere 
“(promotorul poporanizmului), Auxentie Frunză (scriitor), D-r 
Vladimir Bușilă (cunoscut pentru lucrările sale în domeniul cer- 
cetării sângelui), D-r I. Guţu (autor şi trăducător de povestiri 
pentru copii), Dr. Petre Cazacu (ajuns la cele mai înalte trepte 
în serviciul sanitar român şi autor de lucrări asupra Basarabiei), 
D-r Filip Codreanu și Andrei Bulat (Dimitrescu) — ce dar lui 
Dorogeanu-Gherea dela Ploești și alții. 

Tot din Basarabia sunt : art. State Dragomir, ing. Ion Ba!- 
bareu, D-r. A. Uşurelul, generalii : Sinescu, Mărdărescu, Râşcanu, 
A. Averescu, A. Vâitoianu, Col. Eugen Adamovici și alţii. 

Sub împăratul Neculai II (1894 —1917), Basarabia a 
trăit prima revoluţie rusă (1905) şi începutul celei de a 
doua (1917). Conducătorii sufletești ai moldovenilor din Ba- 
sarabia şi-au ales în aceste revoluţii cu totul alte obiective, 
decât conducătorii ruși. In prima revoluţie noi am luptat 
nu numai pentru libertate şi constituție, ci și pentru auto- 
nomie administrativă şi culturală moldovenească, iar în a 
doua revoluţie, după un timp de luptă pentru autonomia 
politică a Basarabiei, obiectivul sa schimbat şi lupta s'a 
dat întăi pentru independența complectă a Republicei Mol- 

dovenești Basarabene, iar apoi, după obţinerea acestui re- 
zultat (la 24 Ianuarie 1918), pentru Unire cu România. Pe 
scurt, dacă pe revoluționarii ruşi îi interesa Rusia unică şi 
nedespărţită in hotarele vechiului imperiu, pe noi, revoluționarii 
moldoveni, ne interesa răsipirea cât mai complectă a vechii 
puşcării, eliberarea desăvărșită á Basarabiei și corolarul 
ei — Unirea. Elementele conştiente moldovenești și masele 
populare ale Basarabiei, din instinct, au mers pe calea re- 
voluţiei naţionale românești, şi nu a celei sociale, la care 
îndemnau toți şarpii și toate sirenele vremurilor acelora de 
măreție istorică, 
Dar despre asta altă dată. 


PAN. HALIPPA 
27 Martie 1932. 


CUGETĂRI 


Când omul interesat vorbeşte despre conştiinţă, cinste şi mo- 


rală, una din două: fie că este un prost, fie că crede că vor- 
beşte cu proşti. 

Adevărul n'are nevoe să fie apărat. Ceiace are nevoie de- 
apărare este slab, 


* 


Plăcerile ca şi dulcele, lasă după ele o amăreală, sau duc 
la gusturi rele. 


$ 


Omul se deosebeşte de animal prin bunul simț; dacă omul 
este surd şi nu aude glasul tainic al acestui simț lăuntric, ajun- 
ge să tie ca şi un animal. 


Glașul, privirea şi surâsul sânt comentatorii cei mai buni aj 
sufletului bogat și adânc, 


* 


A: linguși pe alții, este josnic; a aştepta linguşiri dela alții, 
este banal; dar a te linsuși pe tine însuți este culmea josniciei 
şi absurdității. 


Nedreptatea îi pierde pe câțiva, dreptatea îl pierde pe unul.. 


Vasile L, Laşcu 


Cîntărețul 
DUPĂ GOETHE 


——— 


— „Ce svon de cint înduioșat 
„S'abate din spre poartă? 
„Chemaţi pe meșter în palat, 
„Să-i cerc aleasa-mi artă!“ 
Vorbește Craiul. Un scutar 
Eşi, se 'ntoarse. Craiul, iar: 
„Să între-aici bătrinul!“ 


— „Inclin smerită fruntea mea, 
„O, Domni şi mîndre Doamne! 
„Sclipiţi ca 'n ceruri stea cu stea, 
„Ce minte să vă 'nsamne! 

„In față oarbelor splendori, 

„Vă "'nchideţi, ochilor ușori, 
„Nu-i timp a sta 'n uimire !* 


Și, genele 'mbinîndu-şi, el 
Cintări a smuls din liră, 

Că toţi ai vastului castel, 
Pătrunși adînc, l-admiră ; 
Iar Craiul fu așa mişcat, 

In cît drept plată i-ar fi dat 
Colanul său de aur. 


— „Nu mie, nu, ci dați-l lor: 
„Viteji, cari vă 'nconjoară, 
„Din ochii ageri ai căror 
„Vrăjmaşa spadă sboară ; 
„Ori lui: prim Sfetnic înțelept: 
„Așa odor i-ar fi cu drept 
„Pe ling” a ţării samă. 

„Eu cint, cum cinto păsărea 
„Prin ramuri răsfăţată. 
„Cintarea poartă 'n însăși ea 
„Intreaga ei răsplată. 

„lar de vă vreți pe placul meu, 
„Paharul cel mai scump îl vreu 
„Cu cel mai vechiu vin roșu.“ 


La gură-l duce, vesel bea: 
„O, sfîntă băutură! 

” Noroc în casa unde ea 
“Lun dar fär’ de măsură ! 
"La zile mari, nu mă uitaţi 
Si cinste celui Vrednic dați 
„Precum vă dau eu cinste !* 


Const. Teodorescu 
1912 


Renunţare 


Arunc în bezna nepăsării 
Soapta din urmă a iubirii. 
Si 'n blândul fapt al înserării 
Sfidez ... fantomele-amintirii . . . 


Din visul stins al suferinții 

Aprins- am noi lumini în zare; 

Și 'n pragul sfânt al renunţării 

Eu râd de dragostea-mi ce moare... 


Cum din ruinile uitării 

Sufletu 'n veci no să-l mai cheme, 
Spre-a soartei veche tălmăcire 
Arunc... un braț de crizanteme... 


“Elena Vasiliu-Hasnaş 


Taina. 


Când am ieşit din sala liceului, eram hotărâți : ne dăm drept 
megustori de vite. Nu trebuia să afle țăranii că suntem învăţători 
-şi că umblăm cu propaganda. 

Adunarea de la liceu stabilise ștabul nostru cultural la Câş- 
lifa. Ne dase în pripă 30 de sate, pe unde aveam să iernăm şi 
“unde poate avea să ne prindă și vara. 

Cu tovarâșul Andrei Bejenaru pornii pe strada Mare a Ca- 
hulului spre „hotelul“ unde eram trași: un han c'o odae mare, 
pentru toţi pasagerii, c'o masă lungă pe care forfotia necontenit 
-samovarul, lurmi„at de o lampă ce scotea un fum cao cahlă. Cum 
am intrat și ne-am așezat pe scaun, d-nul Avrum ne-și puse 
-dinainte câte un stacan cu ceai, 

— Domnule Avrum, întreb eu, nai putea să-mi spui dum- 
neata, îi departe de aici pân’ la Câșlița? 

— Cum sâ nu pot spuni, răspunse domnu Avrum scărpi- 
nându-se sub bărbie și 'nchizând ochiul stâng, pân’ la Câșliţa or 
-ci 50 di vrâste. N'or ci mai multe. Vreţi să ciţi pi mâne la iar- 
maroc ? 

— Tocmai, vorbi tovarășul meu Bejenaru, am vrea să ne 
‘ducem, i 

In clipa asta uşa se deschise și un bătrân intră, tropâind. 
din ciubotele mari. Deși era începutul lui Septembrie, purta ier- 
natec veșmânt. Era peste măsură de înalt și de sub cușma ru- 
sească eșeau plete albe, la fel cu mustăţile groase, rătezate la 
vârf. 

— lacă şi Moşu Vasile Aliman, făcu domnu Avrum, el ar 
putea să vă spue mai bini cât ii pân la Câșliţa, câ-i de acolo, 

Dela început moșneagul ne-a plăcut. Părea un moldovan 
-cum se cade și după îmbrăcăminte arăta gospodar fruntaş. 

— Buna sara, răspunse Vasile Aliman apropiindu-se de 
'masa noastră. 

— Moş Vasile, dumnealor vor să meargă pân' la Câşlița,. 
lămuri domnu Avrum. Şi-ar vrea să știe cam câti vrâsti ? 

— Pân' la Câșliţa ? Două poști giumătati 

— Cum am spus şi eu, 45 de vrâsti. 

— Dumuevostră îţi ci Pruteni? urmă moșneagul cercetându- 
ne cu privirea. 

Da, de peste Prut... Și suntem negustori de vite. Ne-am 
duce până la Câșliţa, dacă sar putea. 

— Cum să nu se poată, numai că eu, cum înserează, plec. 

Domnu Avrum se uită la noi, bănuitor. Am înţeles că ar 
dori să spuie că nu-i bine să plece noaptea la drum doi negus- 
tori. 

— Dacă vrei să ne iei până la Câșliţa, ţi-am plăti, Moșule. 

Moș Vasile Aliman drese glasul cu-n tușşit. 

„ — Mă duc să înhăm. Cât privește despre plată, ne-om în- 
ţelege noi. 

Inoptase, Pelerini de umbre fâlfâiau pe la fereştri. Când ne-- 
am suit în căruță cu roate mari, basarabenească, era întuneric 
de-a-binelea. Ca în fața unor ratoşe, clipciau, unde şi unde, câte 
un felinar. Eșind la drum, Moș Vasile Aliman îndeamnă caii. Era 
o noapte liniştită, de 'nceput de toamnă. Răcoarea își lăcrămasă 
roua care potolise colbul. De pe întinderi veneau adieri de mi- 
riște arsă. ; 

După două ceasuri de drum. Moş Vasile opri în creștetul 
unui deal, cobori şi trase caii la ulucul unei fântâni cu cumpă-- 
nă. După ce adapă, s'apropie răzămându-se de coşul căruţei. 

— Să nu bănuiţi, eu văd că nici unu din dumneavoastră 
nu be tiutiun. 

— Ba, amândoi suntem fumători răspunsei, 

— Așa? Atunci se vede că n'aveţi tiutiun ? lacă la mine 
să mai găseşte de o fâharcă. 

Şi moșneagul deznoadă o legăturică scoasă dintrun buzu- 
nar dela piept. 

Am întins şi noi tabacherile, poftindu-l. 

— Nu mai strica sârnicul, domnule, că am eu amnar, 

După ce am tras câteva fumuri, Moş Vasile prinse vorba. 

— Şi cam ce aţi dori Dumnevoastră să târguiţi la noi? 

— Asta atârnă de preţuri, răspunse Andrei Bejenaru, 

— Noi mai ales cai am vrea, că pe la noi războiul i-a împuţinat. 

— ţi găsi, cum nu, îţi găsi că pe la noi ajung şi de aceia 
<in Akerman, cum nu li se găsesc păreche, 

M'am chercit în căruță, pe fân și se vede că am adormit- 
“Când m'a shiontit prietenul, s'auzeau cântece de cocoș. Intram 
în Câşliţa. Era frig. Simţeam apropierea Prutului, 

— Moș Vasile, ii opri oleacă și ni-i spune unde am putea 
“găsi un han ceva să tragem, 

-— Dumneavoastră credeţi că noi stăm în drum şi nu s'o 
găsi și la noi un loc de mas? 

— Nu vrem să te supărăm, Moş Vasile, la un ceas c'aista. 

— M'aţi supăra dacă nu-ţi trage la mine, răspunse moş- 
neagul. lacă am ajuns, După ce trase în ogradă, bătu înțr'o fe- 
reastră și îndată străluci o luminiţă și scrâșni un zăvor. 

— Mari Ivana, să deschizi comnata cea mare și vezi ceva 
-de ale gurii, c'avem doi oaspeți. 

După ce moșneagul isprăvi poreatca în ogradă întrarăm în- 
tr'o odae plină de războaie, de mere și de busuioc. Păretele din- - 
spre răsărit plin de icoane. Deasupra ferestrei, portretul lui Ni- 
colae al Il-a, Pe cât de voinic era moș Vasile, pe atât de mă- 
runţică gospodina. Mătușa Maria umblă repede ca o suveică. A- 
vu Grijă de fariuriile cu răcituri și oala cu sărmale încă fierbinți 
ceeace dovedea că-și aştepta moşneagul, După sobă Moș Vasile 
descoperi un galon cu vin și ne cinsti. 

— laca, amu îţi lua şi v'iți odihni, vorbi întrun târziu, 
moşneagul: că mâine dimineaţă, trebuie să ciţi la iarmaroc. 

A două zi am făcut cunoștință satului și ne-am dus și pela 
postul de jandarmi. Cu şeful, om ager la minte, ne-am înţeles 
repede. Și pentru el eram un negustor de vite, 

Ne-am dus și prin iarmaroc. Ne-am făcut că târguim, dar 
mai mult stam de vorbă cu ţăranii. li întrebam așa, pe departe, 
ce zic de venirea românilor, dacă-s mulțămiți cu legea pământu- 
lui ş'-apoi iar treceam la prețul vitelor pe care trebuia să-l gă- 
sim prea ridicat. 

Vorbeam cu niște țărani dinspre Leova când apăru şi ci, 
Vasile Aliman, 

— Merge — merge ? 

„— Nu prea merge, Moș Vasile, nu ne 'mpăcăm cu prețul. 

— După vreme, da 'or să mai scadă... 

Moș Vasile avu bunătatea să ne poftească la masă. Și "n 
timpul mâncărei, ne-am înţeles să ne primească —'n gazdă. 

— Noi o să ne facem treburile cum 'om putea, lămuri Be- 
jenaru, vom umbla și prin satele vecine, vom târgui, vom trimite- 
peste Prut vitele și ne-om odihni tot la dumneata. 

— ţi face cum îţi socoti şi-ţi sta căt îţi binevoi, răspunse 
bătrânul. 

lar noi chiar din ziua aceea am şi început colinda. Umblam 
prin sat, stam de vorbă cu oamenii, ieșeam la câmp și n ceasul 
de odihnă al ţăranilor, răstigniţi pe o slugă, sfătuiam. Ne ducem 
prin satele megieșe, lipseam două trei zile şi iar ne întorceam, 
sărbătorile mergeam la biserică şi cântam la strană. Amândoi a- 
veam glas frumos şi cântam ca la noi în Moldova. lar în după 
amezi, stam la sfat pe prispă, cu țăranii. Era zile frumoase de 
toamnă și sadunau rândunelele de plecare. Când pe sus se ză- 
ria cârligul cocoarelor și se auzea „cru-cru cru-cru“, ne desco- 
peream impreună cu gospodarii şi făceam sfânta cruce. lar când 
am început clăcile de desfăcut, chita noastră. Sub formă de po- 
veste depănam toată istoria neamului nostru. Ştefan cel Mare 
care a stăpânit pământul acesta, Ştefan cel Mare și Sfânt care a. 
câştigat 47 războaie şi a zidit 47 biserici era pomenit des. lar 
despre lon Vodă cel Cumplit care-a bătut pe turci lângă Cahul 
ştiau și bătrânii să povestească, mai cu șart ca noi. 

Dela o vreme ne-am abătut şi pe la școală încercând a câş- 
tiga dragostea copiilor. Le citeam din Ion Creangă și ce râdeau 
şi nu se mai săturau ascultându-ne, 

Toate mergeau bine, numai Moș Vasile Aliman se schim-- 
base, Nu mai sta de vorbă cu noi, abia ne răspundea la bună 
ziua şi cu vădită silă ne mai primea în casă. Ba într'o noapte 
întorcându-ne târziu dintr'un sat vecin, am bătut în fereastră,- 
când ne-a deschis, ne-a vorbit, cu ciudă: „Dumneavoastră mai 
mult noaptea umblaţi după cai. 

De bună seamă; ne lua drept hoți de cai. 

"Odată lam prins jeluindu-se unui sătean: Ce fel de negus- 
tori "or ci, eu nu ştiu, da văd că de trei săptămâni de când șed 
la mine, n'au cumpărat nici o coadă de cal. Tare mă tem să nu 
fie nişte șpihoni. 

După două zile iina de post întâlnindu-ne pe drum ne po- 
vesti cum Moș Vasile i s'a plâns. Nu ne socotea oameni de trea-- 

bă. Il rugase se ne ceară documentele. Ştirea această ne-a mâhnit. 
Va să zică eram socotiți hoți de cai, agenți de siguranță sau, şi 
mai rău, spioni. Asta nu mai putea să mai meargă. Ori ne mu- 
tăm din casa lui moş Aliman și părăsiam și satul, ori trebuia 
descoperit adevărul. La urmă, am rugat pe jandarm că dacă vine 
moșneagul după răspuns, să-i spue totul. 

Am plecat pe Prut în sus, prin sate. Câmpurile se goliseră. 
Numai beţele de răsărită stătea în picioare, ca nişte haragi. De 
peste Prut, dinspre Carpaţi, poposeau răsuilări de toamnă rece. 

Ne gândiam la moş Vasile Aliman și eram mâhniţi. Pierdu- 
sem în el un prieten, un părinte. Poate, ne învinuirăm noi, era 
mai bine să-i fi spus de la început rostul nostru. N'ajungeau luc- 
rurile aici. Ne-am întors în Câșliţa într'o Sâmbătă din incepu- 
tul lui Octombrie. Cu greutate în suflet am intrat în ogradă. N'am 
ajuns până la prispă şi moşneagul ne eşi în ușă. 

— Da unde ne-aţi fost, domnilor negustori ? ne 'ntrebă ră- 
zând: tot după cai, hai? 

Eram stingheriţi. Nu știam ce să-i răspundem. Am intrat în 
casă, am ieșit și ne-am tolănit la soare pe o capiţa de fân. Obo- 
siţi de drum am adormit în aroma fânului. Răsărise luna când 
am intrat în casă. Ne-a prins mirarea văzând masa întinsă. Moș 
Vasile Aliman apăru, în strae nouă, ras proaspăt şi vesel. 

— Să nu bănuiţi c'am pus masa la dumneavoastră, Baba 
mea a pregătit o zamă și-o plăcintă cam s'avem şi-un mosăfir 
la masă. 

Musafirul era şeful de post, care veni după ce-a 'noptat. 

A fost o masă îmbelşugată şi cu băutură prea indestulătoare 
Și dintre toţi moşneagul era cel mai vesel. lar când eşi ca să 
umple salonul cu vin şeful ne povesti cum moșnezgul veni a 
două oară să ne reclame și cum el ne dăduse de gol. 

— Cum stă la icoane candela.aprinsă, aşa să stee păharele 
înaintea dumneavoastră. 

Mâne e sfânta Duminică și aşa se cade săcie.. Luna inun- 
da odaia năvălind pe fereastră. Pletele şi mustăţile bătrânului pă- 
reau de lână ţigaie. Ca într'o biserică plutea mireazma de busuioc: 

După plăcinte cu blânză, vinul sfârâia pe gât. 

— la'n luaţi mă rog, ne ‘mbia ciocnind, luaţi și să vă dea 
Dumnezeu noroc la cai, Și bătrânul închidea un ochi cu înţeles. 

După câteva rânduri de păhare golite, Moș Vasile obloni fe- 
reștile. Umplu păharele și se ridică: munte cu creștetul înzăpezit. 

— Asţi căutat dumneavoastră să mă înşelaţi, da tot Vasile 
Aliman e mai tare, Nam avut mai mare bucurie decât când 
mi-o spus domnu şăf cine sânteţi. Să fiți sănătoși şi vă mulţă- 
mesc de bucuria ce mi-aţi adus-o la casă, 

Glasul bătrânului tremura. 

— Am crezut c'am să mor și nare să ştie nime taina din 
casa mea. Nici chiar Maria. Amu a venit ceasu să mă spovă- 
duesc unor fraţi de-ai mei. 

S'apropie de fereastă şi luă din părete portretul Țarului 
Nicolae. 

— lacă-te că i s'o împlinit veleatu. Aista îl cunoaşteţi, îi 
Nicolai /taroi... 

Scoase două cuişoare din ramă şi-o desfăcu, Dădu la o 
parte chipul lui Nicolae II și subt el apăru un cap cu pavniţi 
albe, 

— Aistăsi Alexandru pervăâi,.. 

Dintre toți, mătușa Maria se uimăna cum de n'a știut ea 
ce are în casă, Í 

Moş Vasile scoase și pe Țarul Alexandru I, apoi întoarse 
rama ca să nu putem`vedea de mai cuprinde ceva. 

— Amu să vă spun ce-mi stă pe inimă. Or’ci 45, or'ci 50 
de ani de când mi-o încredințat tata comoara aiasta. Nime n'o 
ştiut păn'amu ce-i într'insa, Dumnezeu o vrut ca odată, ș'odată 
să se afle... 

Moşneagul tăcu, privindu-ne. In liniștea odăii candela stră- 
lucea ca un luceafăr, 

— II cunoașteţi ? Moş Vasile îndreptând spre noi portretul. 

Trei capete s'au aplecat să-l privească, In uniformă de ca- 
valerist, Cuza-Vodă — par'că zâmbea... 

Am rămas de piatră; numai ochii nu mi sau putut stăpâni.. 

Moș Vasile Aliman se'ndreaptă spre icoane şi-l așeză în- 
tre. sfinți. 

— Locul lui i-aici. N'am ce să-l mai ascund de-acum, 

Am sărit și i-am apucat mâna să i-o sărut: Și pe când mă 
aplecam, am simţit lacrimi picurându-mi pe creștet, 

Soroca. . N. lov. 


Un onorariu democratic 


Ecoul revoluţiei încă nu se stinsese, şi puzderie de devize 
mântuitoare era pe buzele şi 'n auzul tuturor, 

Revoluția triumfătoare nu se mulțumea numai cu drepturi 
pentru om, ci le reclama şi pentru ultimele necuvântătoare. 

Eram inspector sanitar veterinar. Conform regulamentului 
nu puteam avea clientelă particulară. Făceam, bine'nţeles, une-ori 
câte-o excepție pentru cei mai buni prieteni, dar îi serveam sratuit. 

Intr'o zi de primăvară vecinul meu, un brutar evreu, destul 
de bogat, dar numai puțin democrat și revoluționar mă învită la 
el, spre a da ajulor unui cal bolnav. I-am explicat, că n'am dreptul 
acesta şi l-am refuzat categoric. Dar evreiul nu s'a lăsat bătut. 
Stăruia mereu, motivând, că suntem vecini şi că nu va observa 
nimeni această abatere dela regulament. 

Cel mai puternic motiv, pe care l-a invocat abia la urmă, 
era că, sărmanul cal tusese plătit scump, — 7.000 lei, că e Nonius 
pur sânge — şi că este sata să-mi plătească chiar o mie de lei, 
dacă-l voi vindeca. 

-- Examinaţi', D le doctor, măcar cinci minute..... 

Perspectiva de a câştiga o mie de lei (la nevoe chiar 500) 
şi avantajul vecinătății, mau convins. Poarta curții fiind încuiată, 
am trecut amândoi prin brutărie. 

În mijlocul curții stătea în picioare un schelet de iapă — ve- 
ritabil Nonius, — acoperit cu piele şi čun şumuiag de tân, atâr- 
nând în partea stângă a gurei ca o lulea. Stătea neclintită, cu 
ochii țintiți în pământ. Semăna bine cu Rossinanta dintr'o ediție 
ilustrată, veche a lui Don Chichotte, 

— Ce-i cu ea? 

— Nu mănâncă de o lună de zile, 

— Numai atâta ? 

— Numai. 

Am început s'o examinez. Temperatura — subnormală, In 
pulmoni şi cord — nimic deosebit. Numai în intestinele goale o 
gheorăială. Ultima treaptă a mizeriei tiziologice şi nici o speranță 
de scăpare. l 

— Nu se poate face nimic; e prea târziu. 

— Ințeleg, D le doctor, dar dacă ar putea numai să se 
mişte, ca s'o duc la obor și s'o vând. Poate mi-aş scoate măcar 
o parte din capital, Până mai eri tot mai umbla de ici, colo, dar 
de vre-o două zile, să înțăpenit aici. Mă tem s'o urnesc din loc, 
căci poate să cadă şi să se risipească. 

— Și D-ta voeşti, ca eu să fac o minune? 

— Cam aşa ceva, D-le doctor. Pentru aceasta ofer eu atâția 
bani, — zîmbi şiret brutarul. 

— „Halal meserie, dacă numai din minuni poţi se te hră- 
neşti !* — am gândit eu. 

— Sunt democrat şi ştiu să răsplătesc munca, — a adăogat 
brutarul pe un ton mai serios, 

— Bun, să încercăm dar minunea! — l-am răspuns eu, şi 
am comandat o doctorie indicată contra: hiperacidităţii, . 

Farmacia era aproape, şi peste un sfert de ceas eu personal 
i-am dat-o iepii. Bietul animal a înghițit cantitatea dată, cu 
poftă, — probabil, că nu-i se dăduse apă de câteva zile. 

La plecare i-am recomandat proprietarului să-i dea de trei 
ori pe zi, câte o porție din medicamentul acela. 

Trecând prin brutărie, proprietarul mi-a dat o pâine albă, 

— Un supliment gratuit | — mi-a explicat el binevoitor. 

A doua zi, când m'am “dus să-mi văd calul nu lam mai 
găsit în curte..... Desigur, că a perit, — mi-am zis. Dar totuş m'am 
interesat la sofia brutarului, care stătea în brutărie la casă, 

— Nu ştiu nimic, D-le doctor, — mi-a răspuns ea. 

— Cum aşa? Naţi auzit zgomot, gălăgie, când se tran- 
sporta hoitul ? 

-— Asta nu mă priveşte. Bărbatul meu trebuie să ştie, dar 
acum nu e acasă. 

— Dar alicineva n'ar putea să-mi dee vre-o informație ? 

— Doar” băiatul, care duce pâinea, dar şi el este plecat. 

Deşi convins că iapa era moartă şi cadavrul transportat, eu 
totuş m'am reîntors în curte şi am început să cotrobăiesc prin 
toate colțurile. Şi am găsit-o. 

Stătea tot aşa de prăpădită ca şi eri tocmai în fundul curții, 
după un stoguleț de fân. Ca să mă conving, că trăeşte şi, mai 
cu seamă, că se poate mişca, am luat-o de coamă şi am tras-o 
după mine. Ea a mers, împleticindu-se. Am dus-o în grajd, la 
iesle, şi am lăsat-o. acolo deslegată, nefiind primejdie să fugă. 
De altfel nici nu avea căpăstru. 

M'am întors în brutărie şi i-am comunicat vestea bună pro- 
prietăresei. y 

— Vă asigur, D le doctor, că eu nu ştiam nimic ! — mi-a 
răspuns ea cu un ton destul de nepăsător. 

Văzind, că n'am cu cine vorbi, i-am recomandat să continue 
cu doftoria administrarea şi m'am îndreptat spre eşire. 

— O pânicică, D-le doctor, — şi îmi întinse o pâine albă 
frumoasă. 

— Mulţumesc, dar eu m'am înţeles cu soțul dumitale... Voi 
primi un onorariu bănesc. 

— Ce-are a face una cu alta ? El mi-a spus, să-ţi dau câte-o 
pâine ori de câteori vei vizita calul. 

„Fie şi așa !* — gândii eu, am luat pâinea şi am ieşit din 
brutărie. 

In aceiaş seară am plecat într'o inspecție şi m'am înapoiat 
după patru zile. 

Am alergat îndată la brutărie. 

— Ei, ce mai face iapa? — mă informez. iarăş la soția 
brutarului. 

— Nu ştiu, — îmi răspunde ea laconic. 

— Cum aşa? Să nu fi auzit cu adevărat nimic despre ea 
în aceste patru zile ! 

— V'am spus că asta nu-i treaba mea. 

— Și tot nu-i nimeni acasă ? 

— Nimeni... — a îngăimat dânsa. 

— Atunci mă duc tot eu s'o caut. 

— Poftiti, de ce nu ? — şi mi-a deschis uşa spre curte. 

Dar de data aceasta n'am găsit iapa nicăeri, nici chiar în 
grajd, S'a slârşit cu iapa! mi-am zis eu şi am plecat spre casă. 
In brutărie proprietăreasa iarăş mi-a dat o pâine. Am luat pâinea, 
dar m'am hotărit să nu mai dau pe acolo, căci era evident, că 
proprietarul evită să dea ochii cu mine. Cauza ? Desigur moartea 
iepei. 


E cop" 

Tegind din brutărie, văd ceva, ce mă opreşte în loc, ca trasnit 
de un fulger. Drept în tafa uşii stătea iapa, ... înhămată la tur- 
gonul de pâine !! 

— Ce-i asta? Cine ţi-a dat voie să înhami iapa ? —-- mam 
năpustit eu asupra băiatului. 

— Proprietarul mi-a poruncit... 

— Unde-i proprietarul ? 

— Nu ştiu! 

— Să spui proprietarului, când s'o intoarce, să vie la mine. 

Și adânc revoltat, m'am dus acasă...... 

Seara m'am pomenit cu băiatul. Imi spune, că proprietarul 
liind ocupat, l-a trimis pe dânsul, să mă intrebe, ce să-i mai dea 
iepei, că iar mănâncă loarte prost. 

Am alungat băiatul, strigându-i să spue proprietarului că să 
nu îndrăznească să mai facă apel la mine, dacă se poartă aşa 
de puțin omenește. 

Peste vre-o două luni de zile am recunoscut întâmplător pe 
vechea mea pacientă, înhămată la trăsura unui birjar. Era, ce-i 
drept, încă slăbuță, dar mergea binișor la trap. 

Toate încercările mele de a da ochii cu brutarul au rămas 
zădarnice. lar în loc de onorariul promis a trebuit să mă mul- 
fumesc cu „suplimentul“ de trei pâini. 

In schimb însă am aflat mai târziu, că brutarul meu era 
unul din cei mai vajnici membri ai Societății pentru protecția a- 
nimalelor. 

S. Usinevici. 


ODATĂ ŞI ACUM. 


Odată, când am fost copil, Și 'n sufletul acest mâhnit 
Credeam, că roza din April Odată roze-au înflorit — 
Etern o să rămâie 'n floare; De doruri inima-mi fu plină ; 
Dar a suflat năprasnic vânt Dar vântul soartei a suflat 
Și roza mea găsi mormânt Și 'n veci pe toate le-a 'ngropat,— 
In pulberea de pe cărare. Mormânt mi-i sufletul, ruină. 

` Tony Luțcan 


Gurele Dunărei şi Basarabia. 
% 


Dunărea își adună apele depe suprafața unui basin imens, 
a cărui întindere este de 820.000 km.” Cursul său de 2.800 km. 
trece — ca'n poveste — prin 9 țări. Dintre toate aceste ţări însă, 
România stăpâneşte cea mai mare întindere — 360, din basinul 
dunărean. Tot România deţine și cea mai mare porţiune (1.100 km.) 
din cursul navigabil al marelui fluviu, şi — ceăce este de o deose- 
bită însemnătate — gurele Dunării şi trunchiul pe care se face și 
navigaţie „maritimă“ se află în întregime pe teritoriu românesc. 

Evident, nici un stat dunărean nu va fi aşa de interesat de 
buna funcționare a marei artere de navigaţie ca România, ale 
cărei interese vitale sânt indisolubil legate de ea, în timp ce în 
viața economică a celorlalte țări dunărene marele fluviu joacă un 
rol secundar (Bulgaria s'a îndreptat definitiv spre Marea Neagră, 
iar Jugoslavia — spre Marea Adriatică). 

Cât de mare este rolul Dunărei în viaţa economică a Ro- 
mâniei se poate judeca după următorulfapt: peste 80%, din pro- 
dusele ţărei se exportă pe calea apei; din această cantitate însă 
pumai 1], se scurge prin Constanţa, pe când celelalte *]; se scurg 
pe calea Dunării. 

Reese din aceasta un adevăr cu aparențe de paradox, că 
Dunărea are pentru România o importanță „marină“ mai mare 
decât însăji Marea Neagră ! 

lar învățământul folositor pe care trebue să-l tragem din aceste 
lucruri e: că noi, Românii, mai mult şi mai bine decât orcare 
alt popor trebue să cunoaştem Dunărea şi marea ei însemnătate 
economică pentru ţara noastră. Cunoașterea marelui nostru fiuviu 
trebue să ocupe un loc de samă în tot învățământul nostru, dela 
școala primară până la cea superioară. Şi această cunoaștere se 
poate realiza cu atât mai ușor, cu cât, după Mississipi, Dună- 
rea este fluviul cel mai temeinic studiat ştiinţificeşte depe supra- 
fața pământului, 

Cel mai mare interes practic pentru Români în general și 
pentru basarabeni în special, îl prezintă, incontestabil, Delta 
Dunărei, de care natura însăşi a legat pământul și, ca atare, şi 
interesele economice ale Basarabiei, 

Intre orașele Ismail și Tulcea, la punctul numit „Ceatalul 
Ismailului“, Dunărea se desface în 2 brațe. Unul apucă spre Nord 
dealungul pământului basarabean, trece pe lângă Ismail şi Chilia 
şi se varsă în mare la răsărit de Vâlcov: este „braţul Chiliei“ 
Din toată apa Dunării prin el se scurge în mare cam 67%/. El 
apare astfel ca braţul cel mai bogat în apă al deltei, fiind toto- 
dată și cel mai adânc, şi cel mai puţin cotit, cu toate că for- 
mează în cursul său trei despletiri de numeroase braţe și gârle 
secundare, 

Al doilea braţ, având numai 330/, din debitul Dunării, pleacă 
dela „Ceatalul Ismailului spre Tulcea şi la răsărit de acest oraş, 
la punctul numit „Ceatalul Sf. Gheorghe“, se ramifică, la rândul 
lui, în alte 2 brațe: „brațul Sf. Gheorghe“ cu 20'/, — 210] din 
debitul fluviului și „braţul Sulinei“, care conţine abia 10%/9—12%/4 
din debit. Sulina, aşadar, este cel mai neînsemnat dintre cele 3 
braţe principale ale Deltei dunărene. 

Depe suprafața întinsului său basin, în care sânt cuprinși 
munții cei mai înalţi, mai înzăpeziţi și mai ploioşi ai Europei, 
Dunărea adună și duce spre mare un noian de apă. In timpul 
apelor mari ea scurge în mare 35.000 m.” de apă pe secundă, în 
timpul apelor mijocii — 7.000 m.* sec., iar în timpul apelor celor 
mai scăzute — 2.000 m.* sec. In privința aceasta Dunărea o în- 
trece pe Volga cu 50%, din debit, deși Volga are o lungime de 
3570 km. și un bazin cu mult mai vast decât cel dunărean ; însuși 
Nilul e întrecut ca debit de Dunăre, cu toate că arg o lungime 
de 6.600 km. 

Dar Dunărea-i „apă tulbure“; ea duce spre mare nu numai 
apă curată, ci şi o mulţime de aluviuni, fie pe fundul albiei, fie 
în stare de suspensie.: După socoteli ce nu urcă, ci întrucâtva 
scad realitatea, în fiecare an Dunărea aduce și depune la guri 
cam: 65 - 75.000.000 tone de aluviuni. 

Dacă Marea Neagră în care se varsă Dunărea ar avea fe- 
nomenul de maree — flux și reflux — atunci aluviunele acestea, 
prin înaintarea şi retragerea apelor marine spre ţerm, ar fi spă- 

late dela guri și cărate spre largul mărei, Fluviul ar avea la guri 
adâncimi foarte mari; poate nici Delta nu s'ar fi format și în 
locul ei am avea un estuar de felul celora pe care le au nume- 
roase râuri din Europa apuseană (Elba, Weser, Sena etc). Dar... 
Marea Neagră n'are maree, aluviunele aduse de Dunăre nu sânt 
spălate şi cărate de acestea și rămân la guri și în marea din 
apropierea acestora, formând cunoscutele „bare“ dela guri și 
„platoul“ din fața Deltei. Adâncimea mare de mai mulţi metri, 
dinspre apus a braţelor scade brusc spre guri, unde „bara“—un 
fel de iezătură naturală — reduce adâncimea la 1 metry şi chiar 
la mai puţin decât atât, 

Există însă în Marea Neagră un fenomen care suplineşte 
într'o măsură oarecare mareele: este vorba de „curentul litoral“ 
de care-s animate apele mărei dela țermurele noastre. La gurele 
Dunării acest curent mişcă apa mărei dela Nord la Sud, și în 
mișcarea lui antrenează cu el și o parte din aluviunele aduse de 
fluviu la guri şi pe „platoul“ din faţa acestora și le duce spre 
miazăzi. 

Dar Dunărea e mai puternică decât acest curent marin; 
a-l învinge, îl frânge oarecum, îndepărtându-l dela guri, și aduce 
aici atâtea aluviuni cât curentul nu este în stare să transporte, 
O parte însemnată din aluviuni rămâne, ca urmare, la gurele 
fluviului, se adaogă an cu an, formând bancuri submarine, care 
crescând, devin ostroave, iar acestea se adaogă la altele mai 
vechi; în felul acesta aluviunele contribue la creşterea treptată 
a Deltei pe sama spaţiului răpit dela mare. Această creștere a 
Deltei în unele puncte este extrem de activă : așa, toată porțiunea 
ei dela răsărit de Vâlcov, numită „Delta Secundară a Chiliei“ a 
crescut în ultimii 150 ani. Braţul Chiliei, care duce pe el cea mai 
multă apă, duce şi cele mai multe aluviuni și face prin aceasta 
ca Delta la gurele lui să înainteze în mare cam cu 1 km. în fie- 
care 4 ani. Faptul îndeosebi de grav este, că aluviunele acestui 
braţ nu rămân numai în faţa gurelor lui, ci sânt deplasate. de 
curentul litoral spre celelalte guri ce se află mai la Sud de el; 
în schimb la gurele Chiliei nu se depun decât propriile ei aluviuni. 

In rezumat, Dunărea, după cum s'a putut vedea, are ma- 
rele inconvenient al împotmolirei gurelor sale, iar de acest în- 
convenient se va resimţi neapărat navigaţiunea depe fluviu. 


Ea * 

Insă, cu toată gravitatea fenomenului împotmolirei gurelor, 
Dunărea din cele mai vechi timpuri — dela întrarea basinului et 
inferior în istorie — se constată că a fost -o cale de navigaţie și 
comerț de mare însemnătate. Şi după cum era și firesc să fie, 
braţul cel mai important pentru activitatea omenească din trecut, 
braţul care se identifica cu însuși Dunărea, — n'a fost nici Sulina 
şi nici Sf. Gheorghe, ci Braţul Chiliei, 

Intr'adevăr, acest braţ, cu numele de „Peuce“ figurează în 
istorie deja pe timpul lui Darius Histaspe. — Comerţul și navi- 
gaţia activă a Grecilor antici dela gurele Dunării — și în special 
comerţul înfloritoarei colonii grecești a Histriei — se făceau tot 
pe braţul Peuce — Chilia. — Aici, pe braţul Chiliei, pe locul ac- 
tualei Chilii basarabene, se afla Helis — centrul puterei Geţilor 
depe timpul regelui Dromichaetes, cu 3 secole înainte de Hristos.—- 
Pe acest braţ, principal și pe atunci ca și azi, Macedonenii sub. 
Filip II, Alexandru cel Mare și Lysimac, au căutat de mai multe 
ori să pue mâna, pentru a putea prin el stăpâni intreaga Dunăre.— 
lar atunci când, după o lungă periodă de întuneric medieval, 
gurele Dunării reintră în istorie în sec, XII, — viaţă istorică și 
activitate economică găsim tot aici, pe braţul Chiliei, unde ve- 
chea Helis a lui Dromichaetes reapare sub numele bizantinului 
„Chele“ *).— Pe acest braț desfăşoară o mare activitate econo- 
mică în sec, XIII, XIV şi XV, marii negustori medievali, Geno- 
vezii, al căror centru comercial principal era la Chilia. — Alur.=: 
garea Tătarilor de către Munteni și Unguri în sec. XIV şi întin- 
derea stăpânirei „basarabești“ în Sudul Bugeacului actuale urmă- 
reau de fapt stăpânirea brațului Chiliei. — Atunci când Moldo- 
venii, în sec. XV, ajung stăpâni pe acest braţ cu cetatea Chiliei, 
ei apar în ochii lumei ca deținători ai „cheii“ strategice şi co- 
merciale a Dunării. — Insfârșit, Turcii după ce scapă din mâini, 
împreună cu Basarabia, Braţul Chiliei, își dau sama, că au perdut 
prin aceasta întreg rostul stăpânirei lor la Dunăre și foarte cu- 
rând după aceasta (1829) părăsesc cu indiferență întreaga Deltă 
în mânele Rușilor. 

Este nimerit, cred, să fie reamintite toate aceste-fapte de- 
ordin istoric, fiindcă ele ne arată în mod hotărît, că în decurs 


*) Despre „Peuce și Delta Dunării în antichitate" se va putea. 
curând consulta lucrarea cu acest titlu ce o avem sub tipar. G.N. 

de milenii în trecut viața economică a Dunărei de jos şi a basi- 
nului ei şi-a făcut legătura cu marea — nu prin gurele şi brațele 
secundare, ci prin gura şi brațul principal al fluviului, indicate de 
însăşi natură pentru acest important rol; în toate timpurile, în 
trecut, soarta vieței economice şi politice dela Dunărea de jos a 
fost legată mai ales de braţul şi sura Chiliei. i 

Acesta-i un adevăr pe care trebue să ni-l fixăm în minte 
pentru a înțelege cele ce urmează și, principalul, pentru a putea 
trage toate concluziile practice şi logice în acelaș timp, pe care 
ni le impune însăși natura lucrurilor dela gurele Dunării. 


* 


Jn prima jumătate a sec. XIX, Marea Britanie și-a transfor- 
mat sistemul său economic, trecând dela o gospodărie naţională 
cu bază mai ales agricolă, la alta, nouă, întemeiată pe marea in- 
dustrie şi comerţ, Lipsa pâinei proprii de aci înainte a forţat-o pe 
Anglia să caute anumite „Srânare“ peste hotar. Intinsa campanie 
de cercetări făcute în acest scop de către Englezi i-a convins, că 
regiunea cea mai indicată în privința aceasta este basinul Dunării 
şi în special principatele române. — Pe de altă parte, în urma 
tratatului dela Adrianopol (1829), care înlăturasă stăpânirea — te- 
ritorială — turcească din stânga Dunării românești (raielele), şi 
mai înlăturasă totodată și lâncezirea seculară economică pe care 
o creiaseră Turcii la Dunăre, — în principatele române începe o 
fază de activă colonizare şi exploatare agricolă a întinselor câmpii 
roditoare, până atunci aproape despopulate şi lăsate în cea mai 
mare parte în paragină. Câmpiile româneşti devin astfel „grâna- 
rul“ căutat de îndepărtata Anglie, care organizează un întins 
comerţ de cereale româneşti. Alte state, şi în special Austria, 
încep deasemeni să desfăşoare o energică activitate economică 
la gurele şi prin gurele Dunării. 

Insă navigația şi comerțul acesta erau privite cu ochi răi 
de Ruși, deoarece creiau o concurenţă serioasă comerțului lor 
de cereale și amenințau prosperitatea economică a marelui lor 
port, Odessa. Ca urmare, Ruşii desfăşoară o întreagă campanie 
de şicanare a navigației şi comerțului dunărean : braţele Deltei 
sânt adeseaori făcute improprii pentru navigaţie prin scufundări 
de epave sau vase vechi; gurele sunt lăsate lără nici o îngrijire; 

poliţia pe braţe aproape nu există; vasele streine erau veşnic 
duse la Odessa şi ţinute acolo în carantine îndelungate pe mo- 
tiv de epidemii etc., etc, 

Sabotarea aceasta a comerțului și navigaţiei dunărene de 
către Ruși a fost fără îndoială una din cauzele serioase, care au 
dus la răsboiul Crimeiei; Ca dovadă de aceasta stă faptul, că 
unul din principalele puncte ale tratatului de Paris (1856) a fost 
regularea navigaţiei dela gurile Dunării. Tratatul a hotărit liber- 
tatea complectă a navigației la gurile fluviului, iar pentru supra- 
vegherea acestei libertăţi, precum și pentru ameliorarea naviga- 
ției pe porţiunea maritimă a Dunării s'a ajuns la crearea unui 
organ format din reprezentanţii statelor cu interese economice 
pe fluviu,,— organ cunoscut sub numele „Comisiunei Europene- 


a Dunărei“ (C. E. D.). 


* n * 

Contrar unei tradiții economice multiseculare, care consac- 
rase ca arteră principală de navigație şi comerț la gurele Dunărei— 
braţul Chiliei, „Comisiunea Europeană a Dunărei“ s'a oprit în 
alegerea canalului navigabil nu asupra acestui braţ care şi pe a-- 
tunci ducea 67°/—70°], din debitul fluviului, ci asupra braţului 
Sulinei, care pe atunci era şi mai neînsemnat decât azi, căci nu 
cuprindea decât 5°/ din debit, Neglijarea aceasta a unei tradiţii 
economice străvechi, din motive de oportunitate momentană, s'a 
dovedit și se dovedeşte din ce în ce tot mai mult, după cum 
vom vedea, cât se poate de primejdioasă pentru economia ge- 
nerală a ţărilor dela Dunăre, dar mai ales pentru acea a ţărei. 
noastre. 

„C. E. D.“ sa ferit să aleagă braţul Chiliei pentru naviga- 
ţia maritimă a Dunărei, între altele, pe motivul, că sedimentarea 
aluviunelor la gurele lui era foarte puternică, iar gura însăși era 
prea departe de Bosfor şi necesita pe atunci o durată mai mare- 
de navigaţie, Braţul Sf. Gheorghe a fost înlăturat din cauza co— 
titurelor sale prea mari și a fundului primejdios (bancuri). 

Braţul Sulinei a atras atenţia „C. E. D.“ prin faptul, că a- 
vea la 1857 o adâncime la bară deși insuficientă (2 m,), totuşi: 
ceva mai mare decât celelalte braţe. Curentul litoral, pe acea 
vreme nestingherit de înaintarea „Deltei secundare a Chiliei**,, 

ajuta foarte mult la despotmolirea gurei Sulinei. Braţul Sulinei 
cu debitul lui mic de apă era singurul canal dunărean pe care 
se simţea în stare C.E. D., cu mijloacele technice depe atunci, 
să-l stăpânească și să-l amenajeze. Dealtfel pentru tonajul vaselor 
marine de atunci (2—300 tone) nici nu se prea simţia nevoia unui 
canal mai larg şi mai adânc decât Sulina.— Alegerea acestui braţ 
s'a impus, printre altele, și din cauză că la gura lui se află satul 
“Sulina, unde se puteau înfiripa serviciile „C. E. D.“. 

Trebue să recunoaştem că opera „C. E. D.“ pe braţul Su- 
linei a fost în trecut, până la un punct, foarte importantă. Din 
-activitatea ei a rezultat portul bine organizat și înzestrat al Su- 
liei. Braţul primitiv foarte cotit a fost făcut aproape rectilin prin 
tăierea coturelor dela micul și marele „M“, reducându-se prin 
-aceasta simţitor durata navigaţiei pe braţ. Pentru a obţine o mai 
bună spălare naturală a gurei, aceasta a fost prelungită în mare 
din așa zisele „jeteuri“ (diguri), Albia primitivă a cărei lărgime 
varia între 100 — 250 m., a fost printr'o serie de lucrări lărgită 
sau îngustată până la 130—150 m. Numeroase bancuri au fost 
înlăturate depe fundul albiei, iar adâncimea braţului a fost spo- 
rită până la 7 m, In sfârşit printr'o serie de alte lucrări tehnice 
s'a obţinut urcarea treptată a debitului dela 5%/, la 10%/9—12%Jo. 

Cerinţele economice ale ţărilor cu interese la gurele Du- 
nărei—ale României în special—și evoluția mijloacelor de trans- 
port maritim au impus desfășurarea treptată a acestor lucrări de 
amenajare şi îmbunătăţire a braţului și gurei Sulina. Rezultatele 
au fost pentru navigaţie dintre cele mai favorabile. Intr'adevăr 
unde până la 1857 vasele cele mai mari depe Sulina n 'aveau de- 
cât 300 tone, la începutul sec. al XX-lea pe canal puteau intra 
vase de 5 — 6000 tone, 

Treptat, pe măsură ce sporea tonajul vaselor care se în- 
-dreptau spre gurele Dunărei, braţul Sulinei a trebuit să fie per- 
iecţionat. Aceasta însă s'a putut face numai până la un punct, 
care azi e deja atins și peste care nu se mai poate trece; bra- 
-ful Sulina prin lărgimea sa mică, prin volumul său şi mai mic 
a dat tot ceace natura îi permitea să dea, spune cu drept cu- 
vânt ing. Vidrașcu, c mare autoritate în problema gurelor 
Dunării. 

Dar mijloacele de navigaţie marină, în evoluţia lor; nu s'au 
oprit la tonajul de 5 — 6000 tone -— maximul pe care-l poate 
primi braţul Sulina. Transportul mărfurilor pe vase mici cum 
sunt considerate azi vasele până la 6,000 tone costă prea scump. 
Transport maritim ieftin azi se poate face numai pe vase de cel 
puţin 10.000 tone. Măriurile noastre, grele prin natura lor (ce: 
reale, petrol, lemn) au în special nevoie de un transport ieftin, 
pe vase de tonaj mare. Vasele mari însă pentru a putea veni la 
noi prin gurele Dunării, au neapărată nevoe de o adâncime cel 
puţin de 10 m şi de o lărgime a canalului navigabil cu mult 
mai mare decât acea a Sulinei. Or, asemenea condițiuni de na- 
vigaţie „Sulina nu le va putea oferi niciodată, ori câte lucrări am 
mai întreprinde, orice sforțări am face şi orice cheltueli am sa- 
crifica“ (Vidraşcu). 

Prin urmare, din punct de vedere economic se impune cu 
orice preţ înlocuirea drumului maritim al Sulinei prin altul, care 


să ne ofere posibilitatea "unui transport ieftin al mărfurilor 
noastre. 


* 
+ x 


Dar înafară de acest motiv serios, înlocuirea Sulinei azi oœ 
impune însăşi desfășurarea fenomenelor geografice dela Gurele- 
Dunării.—lnaintarea rapidă a „Deltei secundare a Chiliei“ spre 
răsărit indepărtează tot mai mult curentul litoral de gura Suli- 
nei, ale cărei aluviuni—în urma părăsirei din timpul răsboiului 
mondial—ajunseseră să nu mai fie spălate de acel curent. In a- 
celaș timp brațul „Stambulul Vechi“ din Delta Chiliei înaintează 
vertiginos spre Sud, trimițându-și aluviunele spre rada și g ra 
Sulinei. Impotmolirea gurei Sulinei pe această cale devine o- 
problemă de un număr mic de ani. Poarta economică u Româ- 
niei, chiar aşa, mică şi strâmtă cum este, e ameninţată întrun 
viitor foarte apropiat să fie închisă cu totul, 

Iminența acestei primejdii a fost de mult timp şi de repe- 
tate ori prezisă şi semnalată, mai ales de oamenii de ştiinţă 
Români: dr. Gr. Antipa, renumit ichtiolog şi unul dintre cei mai 
de samă cunoscători a problemelor dunărene încă dela 1894 a 
semnalat neîncetat până azi pericolul; inginerul Vidrașcu timp. 
de mai bine de 20 ani, în valoroasele sale lucrări hydrologice,, 
economice şi cartografice asupra Dunărei atrage mereu atenția. 

-suprà aceleiaş primejdii şi indică soluţii înțelepte, întemeiate pe 
© adâncă cunoaștere a fenomenelor fizice care au loc la surele 
fluviului. 


* 
* k 


Pentru remedierea răului şi prevenirea dezastrului s'au pro- 
pus o samă de soluţii, menite să rezolve problema drumului ma- 
rin dela gurele Dunării. — Așa, în unele cercuri s'a emis ideia 
înlocuirei Sulinei printr'un canal, care ar urma dela „Ceatalul 
Ismailului“ până la Mahmudia pe braţul Sf, Gheorghe, iar de a- 
colo peste peninsula „Bugeacului“ dobrogean până la laguna Ra- 
-zelm și prin aceasta până la strâmtoarea „Portiţa“, la mare. — 
O samă de consideraţii foarte serioase și bine intemeiate se o- 
pun însă acestei soluţii. Se obiectează, cu drept cuvânt, că bra- 
tul dunărean pe porţiunea arătată este foarte defectuos, prezen- 
tând bancuri, ostrove şi anafore, primejdioase pentru navigaţie și 
-greu de înlăturat prin lucrări tehnice. Săparea canalului peste 
peninsula „Bugeacului“ formată din roci tari deasemeni prezintă 
-greutăți extrem de mari. Insăşi laguna Razelmului are adâncimi 
mici (1—3 m.) şi pentru a fi utilizată de navigație are nevoe de un 
canal submarin adânc.—În total ar trebui executată o lucrare de 
ca 75 km,, adică cu 6—7 km, mai lungă decât canalul Panama! 
Dacă Panama a putut fi realizată numai cu mijloacele Statelor 
“Unite, evident că o „Panama“ românească este peste puterile 
ţărei noastre sau acele ale „Comisiunei Europene a Dunării“. 
“Soluţia înlocuirei Sulinei printr'un asemenea canal cade, prin 
-urmare, ca irealizabilă. 


* 
kd * 


„Comisiunea Europeană a Dunărei“ a rămas tot la „soluţia 
‘Sulinei“, cu toată situația economică şi fizică creiată, Pentru a 
putea menține adâncimea de 7 m. dela gura brațului, s'au mai 
prelungit în mare încă cu 2.300 m, „jeteurele“ menite să pună gura 
în contact cu curentul marin care ajută la înlăturarea aluviunelor. 
Dacă în felul acesta aluviunile proprii ale Sulinei mai pot fi înlă- 
turate, în schimb rămâne neînlăturată primejdia mare a împotmo- 
lirei dinspre gurele Chiliei. Cumcă această primejdie continue să 
amenințe, cu toată prelungirea „jeteurilor“, se vede clar din fap- 
tul anunțat de jurnale, că „C.E. D.“ proectează astuparea urgentă 

a gurei „Stambulului Vechi“ care-şi trimite continuu aluviunele: 
spre Sulina. Dar odată astupată această gură şi înlăturată pri- 
mejdia din această parte, ea apare din alta: aluviunile oprite să 
vie spre Sud, vor înainta numai decât spre răsărit, vor face ca 
delta Chiliei să crească în această direcţie şi prin aczasta vor în-- 
depărta din nou ăela gura Sulinei curentul litoral binefăcător, a- 
bia captat prin prelungirea recentă a „jeteurilor“. E un adevărat 
cerc vițios la gura Sulinei! 

Dar chiar dacă am admite că printr'o minune oarecare so- 
luţia „C.E.D.“ ar reuși, problema căii navigabile dunărene tot nu 
capătă o rezolvare satisfăcătoare pentru noi. — Lărgirea și a- 
dâncirea braţului fiind imposibile, am fi nevoiţi și mai departe 
să ne folosim tot numai de vase de tonaj mic pentru mărfurile 
noastre, iar aceasta, după cum am văzut, are pentru noi incon- 
veniente economice foarte supărătoare, 


Se înţelege, că soluţia „C. E. D.“ cu tot costul ei enorm 
(numai pentru prelungirea „jeteurilcr“ se alocasă suma de ),-. 
miliard de lei) nu-i multumitoare pentru interesele economice ale 
României. 


* 
* * 


În asemenea situaţie cu drept cuvânt sa putut spune că 
„schimbarea drumului navigabil maritim al Dunărei depe Suli- 
na a devenit o axiomă”. Iar soluția adevărată a problemei con- 

stă într'o părăsire cât mai grabnică a braţului Sulinei şi într'o 
` înlocuire a lui prin braţul Chiliei, indicat pentru aceasta de în- 
săși natură şi de o tradiţie istorică și economică cu mult mai 
veche decât cea creiată de „Comisiunea Europeană a Dunărei“. 

Intr'adevăr braţul acesta duce 67%, din debitul iluviului. Ca 
urmare a debitului său enorm de apă, el are lărgimi considera- 
bile, între 200 m. — 1.000 m. Din aceiaşi cauză adâncimele bra- 
tului sânt foarte mari, variind între 10 m. şi 30 m. pe tot cur- 
sul său, afară de 2 „funduri înalte“ (Pardina și Balina), ușor de 
adâncit însă, după părerea specialiștilor. Lărgimea și adâncimea 
braţului Chiliei permit cu ușurință navigarea vaselor de peste 
10.000 tone, de care are nevoie economia noastră naţională. 
Este foarte adevărat că brațul Chiliei mare numai calităţi, 
ci şi elemente negative pentru navigaţie, iar printre acestea alu- 

vionarea puternică la guri trebue avută în vedere în primul rând. 
Dar în acelaș timp și curentul litoral binefăcător, la gurele Chi- 
liei, lovește în plin aceste aluviuni și le mână spre Sud, depu- 
nându-le, după cum am văzut la gura Sulinei, în timp ce nici-o 
altă sursă de aluviuni nu amenință însăşi gurele Chiliei. Dintre 
toate gurele Chiliene, gura brațului împortant al „Oceacovului“ 
este indeosebi favorizată de acţiunea curentului litoral. Marea 
însăși în preajma acestei guri are adâncimi bune de cel puţin 10 
m. ; despotmolirea gurelor Chiliei s'a dovedit a fi o operaţie nici 
mai ușoară, dar nici mai grea decât acea a gurei Sulinei, 

O greutate incontestabilă o prezintă, în al doilea rând, pro- 
blema portului viitor dela gurele Chiliei. Acest port, evident, nu 
se poate ridica chiar în smârcurele dela Gura Oceacovului ; de 
altfel nici nu-i absolută nevoie ca portul să fie chiar la gura bra- 
tului navigabil. Viitorul port se poate instala cu succes în actua: 
lul Vâlcov sau chiar la Chilia-Nouă, — Faţă de Sulina aceste 
puncte au marele avantagiu de a putea fi legate ușor cu restul 
țărei prin cale fierată, iar aceasta ar înlătura izolarea penibilă 
din timpul iernei, de care suferă în mod cronic Sulina. Mulțimea 
braţelor dela Vâlcov și Chilia mai prezintă o condiţiune prielni- 


că pentru iernatul vaselor. 
E 


* = 

Părăsirea portului Sulinei, fireşte, este o problemă foarte 
grea: în acest port s'au pus capitaluri mari, creindu-se instituţiile 
„C.E. D.“ Totuşi părăsirea portului este fatală, dată fiind pe 
deoparte conspirația factorilor naturali îndreptată împotriva lui, 
iar pe de altă parte—faptul că organul pe care-l deservește portul 
—braţul Sulina —nu mai poate satisface cerințele navigaţiei actuale, 
Toate lucrările ce se fac și se vor mai face pe Sulina sânt „ba- 
loane de oxigen“ menite numai să prelungeasă agonia muribun- 
dului ; mai curând sau mai târziu, Sulina tot va trebui să fie 
părăsită. Se cunosc multe exemple de oraşe care, fiind în situa- 
ţia Sulinei, au decăzut și și-au pierdut rostul. Aceasta a fost, 
bunăoară, soarta orașului „Aigues Mortes" din Delta Ronului; 
Ravena şi Adria, odinioară situate pe malul Adriaticei, azi, prin 
înaintarea Deltei Padului, sânt complect izolate de mare şi nu 
mai păstrează nimic din vechea lor importanţă ; ele au decăzut, 

fiindcă cei care le-au ridicat n'au ştiut să prevadă mersul facto- 
rilor naturali din cadrul în care aceste orașe au fost aşezate.— 
Noi să fim mai prevăzători. 

* pă * 

Astfel, interesele economice ale României și jocul forțelor 
naturale dela gurele Dunării impun, în chip fatal strămutarea 
arterei navigabile marine depe brațul Sulinei pe brațul Chiliei, 
Această „fatalitate“ este însă plină de perspective îmbucurătoare 
pentru întreaga Românie; produsele țărei prin această strămu- 
tare ar căpăta posibilitatea unui transport ieftin pe marea ar- 
teră a Chiliei. 

Dintre toate ținuturile românești însă Basarabia ar fi aceia 
care ar obține cele mai mari avantagii pentru valorificarea pro- 
duselor ei; micile porturi basarabene dela Dunăre — Renii, Is- 
mailul, Chilia și Vâlcovul — vor trebui să devie în chip firesc 
„terminusuri“ ale unor căi menite să scurgă produsele Basara- 
biei spre calea largă a Chiliei. 

Dacă, din cauza unei seculare neglijări, sub Ruși, a Du- 
nărei, problema importanţei economice a marelui fluviu azi a- 
proape de loc nu preocupă opinia publică basarabeană, — apoi 
pe viitor atitudinea față de această problemă trebue să se schimbe 
radical. Toată lumea basarabeană trebue să înțeleagă, că intere- 
sele economice cele mai vitale ale provinciei — ca și ale întregii 
Românii dealtfel — sânt strâns legate de braţul Chilian al Du- 
nării, Prin manitestărele ei opinia publică basarabeană —- ca și 
întreaga opinie publică românească—trebue să contribue la stră- 
mutarea cât mai grabnică a căii maritime dunărene depe braţul 
Sulinei pe braţul Chiliei. 

Cu atât mai mult se impune o contribuţie serioasă la re- 
zolvarea acestei prombleme din partea factorilor responsabili de 
conducerea politică și economică a Basarabiei. Aceşti factori vor 
trebui în special, să înţeleagă un lucru de o mare importanţă: 
că toată politica drumurilor basarabene va reuşi să-și atingă sco- 
pul numai atunci, când trasarea acestor drumuri va urmări scur- 
gerea produselor basarabene spre calea naturală a Dunării. 


Gh. I. Nastase. 


NOTA. Articolul de faţă este textul unei conferințe, ținute de au- 
tor în ziua de 6 Martie a. c. la Chişinău. Scopul—şi al conferinței şi al 


VIAŢA BASARABIEI . 35 


publicărei articolului—a fost dorința de-a provoca interesul, foarte slab 
in cercurile basarabene, faţă de o problemă atât de importantă pentru 
noi, cum e aceea a gurelor Dunărei, Evident, într'o conferinţă publică şi 
intrun articol de revistă laturea ştiinţifică a problemei fatal a trebuit 
să fie sacrificată, expunerea reducându-se in cea mai mare parte la ele- 
mente de popularizare. Cetitorii „Vieţel Basarabiei“, doritori de-a cu- 
noaşte mai temeinic problema gurelor Dunărei, ar putea să consulte din 
vasta literatură ştiinţifică dunăreană, următoarele lucrări, de care s'a 
servit intro largă măsură şi autorul articolului: de faţă: ; 

1. „Bratul Chilia“ de ing. I. Vidraşcu (Bul. Soc. Geogr. Tom. XLII) 

2. „Valorificarea regiunei inundabile a Dunărei" de 1. Vidrașcu, 
Buc, 1921. 

3. „La voie navigable maritime du Danube“ de |. Vidrașcu. 

4. „Dunărea şi problemele ei științifice, economice şi politice" de 
Gr. Antipa, 

5. „Regiunea inundabilă a Dunărei“ de Gr. Antipa. 

6. „Câteva observațiuni privitoare la navigabilitatea gurilor Du- 
nării*, de Gr. Antipa (Acad. Română, Mem. Secţ. Şt Tom. il) 

7. „Dunărea, privire istorică, economică şi politică" de C. I. Băi- 
coianu,. 

8. V.S. Rummel: „Gurile Chiliei ale fluviului Dunărei“ (in ruseşte) 

9, P. S. Cehovici: „Brațul rusesc al Dunărei“ (în rusește). 

10. In sfârşit, pentru a avea o bună ideie despre imaginea braţelor 
şi gurelor Dunărei, este de cel mai mare folos consultarea minunatei 
hărţi a Deltei Dunărei datorită ing. I. Vidraşcu. 


Gh. N 


CUGETARE 
De Bogdan P, Hasdeu 


Moartea schimbă scăeți în tulipe, 
Viața schimbă tulipe 'n scăeți. 
Numai moartea dă râmei aripe, 
Numai moartea e viață ’ntre vieți. 
Să vedeţi din scăeți o tulipă 
Răsărind prin al morții altoi, 
Din omidă eșind o aripă 

Și-un suflet eşind din noroi. 


Cântec 
NATALIEI 


Dintr'un caier de mătase 

Aşi dori să torc cuvântul 

Si mai dulce de cât mierea 
Intrun imn să-mi torn avântul. 


Să "'ncrustez în mărgărinte 
Nimbul feţei tale blânde, 
Eteratele mirezme — 
Cadențând svâcniri de unde — 


Să-ţi învăluie ființa 

In fioruri de sublim, — 

Iar iubirea-mi dintr'un flaut 
Să ţi-o cânte-un heruvim... 


- Să te pierzi în tine însă-ţi — 
Ca un bob stingher de rouă 
La sărutul unei raze... 

Să "'ntrevezi o` viață nouă 


Cu poteci îmbălsămate, 
Cu fântâni de ambrozie, 
Cu isări ce se 'nfiripă— 
Ca 'n povești din apa vie. 


Și uitând de frigul morței, 
Ori de răni nevindecate, — 
Să mi însufli în gândire 


Monumente necreate. 
Cesar Stoika 


ni ii i 


I W. Goethe (1749-1832) 


(CU PRILEJUL CENTENARULUI MORȚII) 


La 22 Martie tot universul civilizat a comemorat împlinirea a 
o sută ani dela moartea unuia din cele mai mari genii ale omenirii: 
I, W. Goethe, cel mai celebru poet al poporului german. 

Viaţa lui Goethe se confundă cu însăşi opera lui şi deaceea 
este atât de interesantă, însă în cadrul unui articol comemorativ voiu 
expune numai momentele cele mai caracteristice din viaţa acestui 
mare artist în legătură cu creaţiunile lui poetice. Viaţa şi-a povestit-o 
poetul şi în lucrări autobiografice: „Dichtung und Wahrheit“, în me- 
morii asupra călătoriei în Italia şi asupra altor întâmplări de mai 
târziu. A 

Născut întrun oraş vechiu din apropierea Rinului, la Frankfurt, 
Goethe primeşte o sumă de impresii, observând cu atenţie diferitele 
monumente istorice din oraş, admirând o colecţie de tablouri din 
casa părintească şi asistând şi la ocuparea Frankturtului, în timpul răz- 
boiului de 7 ani de trupele franceze. Cu această ocazie învaţă din 
practică |. franceză, manifestă un interes deosebit pentru pictură, în- 
trucât este iniţiat în această arti de pictorii invitaţi de comandantul 
trupelor de ocupaţie: Contele Thoranc, care locuiă în casa părinţilor 
lui Goethe şi eră un înfocat admirator al artelor. 

Moştenind talentul de povestitor şi o imaginaţie bogată dela 
mama sa, iar dela tatăl său seriozitatea în viaţă şi dragostea de or- 
dine, având o educaţie aleasă, Goethe vine la vârsta de 16 ani la 
Leipzig pentru a studia dreptul după dorinţa tatălui său. Acest oraş, 
fiind un Paris în miniatură, exercită asupra studentului dornic de 
viaţă o influență puternică, încât în scurt timp el îşi însuşeşte ma- 
nierele elegante impuse de mediul social. Se înscrie în societatea 
secretă a francmasonilor în virtutea instinctului primordial fără de 
care nimeni n'a devenit geniu: căutarea miraculosului. De alt'el şi 
Napoleon spuneă; „Jaitoujours cherché le merveilleux“. Acest ins- 
tinct Goethe trebuă să şi-l satisfacă ca o reacțiune contra raţiona- 
lismului arid din acest timp. 


2 e aci Cc ___ VIAŢA BASARABIEI _ 


Fiind dotat dela natură cu spirit de observaţie şi autocritică, 
Goethe ne dă, în chip cu totul obiectiv, un portret al sufletului său 
“dornic de miraculos şi plin de mândrie, deşi este încă destul de 
tânăr. 


Debutul său literar ni-l prezintă mai întâiu în lanţurile conve- 
nienţilor sociale, de care ştie să se desrobească în curând. Aci vedem 
primele mijiri ale talentului, Care în perioada maturității avea să-şi 
ia sborul către producţiuni magistrale. De pe acum se întrezăreşte 
direcţia, pe care o vor lua creaţiunile sale poetice considerate de el 
însuş ca mărturisiri personale, fiindcă nu scria decât în momente 
când sufletul său era stăpânit de bucurie sau de o durere chinui- 
toare, pe care vroiă astfel s'o aline. 


La vârsta de 21 ani îşi termină studiile la Strassburg. Şederea 
în acest oraş are o importanţă enormă pentru evoluţia poetului. Aci 
se întâlneşte cu criticul şi filosoful Herder, autor al colecţiei de poezii 
poporane : „Stimmen der Völker in Liedern” (Vocile popoarelor în 
cântece). Influenţa exercitată de Herder asupra lui Goethe a fost ho- 
tăritoare, deoarece pentru tânărul student era o revelaţie tot ce a 
învățat dela marele îndrumător Herder, care susţinea că istoria so- 
cietăţii omeneşti este manifestarea unei forţe divine, poezia este limba 
maternă a omenirii şi că mai ales în poezia poporană se oglindeşte 
în mod desăvârşit caracterul unei naţiuni. Apoi Herder îi atrage atenţia 
asupra limbii poetice în care este scrisă biblia şi asupra geniului 
poetic al lui Shakespeare. 

Datorită acestor vorbe magice ale unui pasionat îndrumător, 
cele mai sensibile coarde ale sufletului lui Goethe încep să vibreze 
cu putere. 


In poeziile scrise de acum înainte se vădeşte noutatea inspi- 
raţiei, spontaneitate, plasticitatea imaginilor şi mai ales o deosebită 
muzicalitate neîntâlnită mai înainte în lirica universală. 

Poezii ca: „Uber allen Gipfeln. ist Ruh“, „Nur wer die Sehn- 
sucht kennt“, „Heiss mich nicht reden“ ne arată cu câtă măestrie şi 
duioşie ştie să cânte un poet în plină desvoltare. 

In cele mai multe din poezii Goethe este un panteist al naturii, 
fiindcă el ne zugrăveşte nu o natură inertă, ci în plină mişcare şi viaţă 
ea o dovadă că divinitatea îşi manifestă forţa pretutindeni. In versurile 
lui cântă însăş natura, sub vraja căreia poetul a rămas toată viaţa. 

Epitetele ornante la Goethe nu însemnează însuşiri ca la Shakespeare 
sau Dante, cari ne zgudue prin vigoarea pasiunii exprimate, ci acțiuni- 

Astfel vedem că Goethe crează o limbă poetică nouă, plină de 
imagini şi cu expresii proprii să arate universul în plină activitate. 
Meritul său neperitor este de a fi simţit şi exprimat în versuri geniale 
sentimentul său puternic pentru natură şi prezenţa în natură a unui 
D-zeu mereu activ şi în continuă devenire. 

O nouă însuşire începe. să se manifeste în sufletul poetului 
după plecarea dela Strassburg: titanismul, adecă tendinţa de a dis- 
truge barierile ce sunt impuse ştiinţei şi simţirii omului. 

Deaceea Goethe este reprezentantul principal al unui curent 
revoluţionar în literatură, denumit Sturm und Drang, curent ce luptă 
contra raționalismului şi tradiţiei şi care prin afirmarea subiectivis- 
mului a pus bazele romantismului de mai târziu. 

Rreprezentanţii acestui curent proclamă principiul libertăţii abso- 
lute a individului şi nu respectă legile artei. Numai cei doi giganţi 
ai literaturii : Goethe şi Schiller au rămas învingători în acest curent, 
fiindcă au ştiut să se resemneze la timp, creând ulterior opere 
clasice de primul rang. 

Insuşirea titanică din sufletul lui Goethe se manifestă prin lupta 
dusă contra societaţii, schiţând drame în care să releveze revolta 
omului superior contra societăţii obişnuite să trăiască comod şi po- 
trivit tradiţiei. Eroii acestor drame urmau să fie: Prometeu, Moha- 
med, Caesar, Socrate, Götz şi Faust, supraoameni cari au fost în 
conflict cu timpul lor. Din aceste drame una (Götz) a fost isprăvită 
1773, iar Faust l-a preocupat timp de 60 ani până la sfârşitul vieţii 
şi este opera de extremă importanţă, care reprezintă evoluţia poetică 
a lui Goethe şi rezolvă o serie de probleme filozofice: problema 
fericirii, lupta dintre rău şi bine... 

Din cele două părţi din drama Faust numai fragmentul publicat 
în acest timp sub denumirea de „Urtaust* (Faust primitiv) ne preo- 
cupă aci. Chiar în acest fragment iese în relief titanizmul supraomului 
Faust prin dorul lui de ştiinţă şi de viaţă, prin conflictul dintre 
egoism şi altruism. Aceste două tendinţe: afirmarea individualităţii 
(egoism) şi renunțare de sine (altruism) sunt în luptă cont nuă în 
sufletul lui Goethe ca şi în cel al lui Faust. 

Toate operele poetului fiind mărturisiri personale, se susţine că 
fără relaţiile de iubire cu Friederike Brion (când G. eră la Strassburg), 


|, 

pe care după câtva timp o părăseşte, n'ar fi existat în Faust tragedia 
Margaretei. Vina tragică aci izvorăşte din conflictul dintre titanism şi 
iubire. După conceptia lui Goethe vina însăş este o pedeapsă pentru 
făptuitor. 

Deaceea poetul nu scriă nici o tragedie, dacă prin personagiile 
respective nu aveă de ispăşit o vină. 

Mai târziu G. rezolvă acest conflict dintre altruism şi egoism, 
eternitate şi moment, prin resemnare. 

După cnm Faust este titanul năzuinţei spre idealul fericirii su- 
preme, Werther, eroul principal. din romanul cu acelaş nume, este 
titanul sentimentului. In Werther vedem tragedia omului, care reacţio- 
nează la provocările mediului social prin o atitudine pasivă ; în cele 
din urmă eroul se sinucide. Acest roman este singura operă a lui 
Goethe cu sfârşit tragic, Ta conflictul dintre iubire şi titanism se 
rezolvă în favoarea iubiri. 

Compunând romanul Werther, Goethe a repurtat o victorie de- 
cisivă asupra celor mai năpraznice furtuni ale inimii sale, întrucât,. 
numai după publicarea romanului, poetul, care fusese în relaţii de 
iubire pasionată cu logodnica unui amic al său, a observat că sufle- 
tul i s'a calmat. | | 

e De açi înainte, datorită acestui dar de a-şi alină zbuciumul 
sufletesc prin creaţiuni poetice, Goethe începe să creadă că nu i se 
mai poate întâmplă nimic rău. Devine fatalist şi astfel se explică de 
ce a rămas totdeauna calm şi de o seninătate desăvârşită până la 
apusul vieţii. 

Această nouă concepţie, fatalismul, se desprinde din o dramă 
începută înainte de plecarea la Weimar, însă publicată mai târziu: 
„Egmont“, din istoria luptei Ţărilor de jos contra despotismului spa- 
niol pe timpul regelui Filip II. Deşi amicii săi plecaseră, Egmont 
rămâne în patrie, fiind convins că aşa vrea destinul ca el să moară 
pentru liberarea ţării dela jug. S 

In 1775 Goethe răspunde unei invitații a ducelui ocrotitor al 
artelor: Karl August dela Weimar, un oraş care devine celebru prin 
prezenţa lui Goethe, Aci îl aşteaptă pe poet multe surprize, deoarece: 
intră într'o societate a iti şi mai târziu este numit prim ministru 
al ducatului. Se iveşte acum în sufletul lui Goethe o luptă dârză 
între omul politic şi poet, realism şi idealism, conflict zugrăvit în 


mod magistral în drama „Tasso“. 
| 


| 

In situația aceasta sufletească divinitatea îi hărăzeşte cunoştinţa: 
unei doamne aristocrate dela Curte: Charlotte von Stein, care în 
marea criză de trecerea poetului dela wertherianism la elasicism îi dă 
concursul cel mai preţios, prin o iubire înţelegătoare, de o stabili o 
armonie între idealism şi realism. Meritul mare al doamnei von Stein 
este de a fi împăcat geniul cu societatea şi de a fi făcut ca Goethe 
să aibă o deosebită distincţie în maniere şi să fie rezervat în relaţiile 
sociale, Această educaţie a poetului 
s'a efectuat numai prin iubirea ce 
izvoră dintr'un suilet cu desăvârşire 
nobil. Deaceea nu este o în tâmplare 
că numai femei nobile sunt repre- 
zentantele idealului său umanitarist, 
realizat prin călătoria sa în Italia. 


Intre 1786— 88, timp petrecut 
“| în Italia, se produce cea mai pro- 
fundă schimbare în concepţia poe- 
tică a lui Goethe, care, din titanul 
revoltat din primele scrieri, devine, 
prin studiul şi contemplarea opere- 
lor de artă ale antichităţii greceşti 
şi romane, un glasic pronunţat. In 
locul “lipsei de respect faţă de orice: 
legi ale artei, în operele create 
acum constatăm idealismul clasic 
1. W. GOETHE şi o armonie surprinzătoare între- 
forma perfectă şi fondul ideal. 

Operele prin excelinţă clasice, date la iveală în această pe- 
rioadă sunt: epopeia idelică „Hermann und Dorothea“ şi dra- 
mele: „lphigenie auf Tauris“ şi „Tasso“, care se caracterizează 
prin „Edle Einfalt und stille Grösse (naivitate nobilă şi măreție 

liniştită). 
Mai ales în „Iphigenia“ G. întrupează idealul clasic al umani- 
"tăţii şi prin aceasta este cu mult superior poetului grec Euripide, 
care l-a inspirat. Iphigenia, cu sufletul ei nobil, evlavioasă, iubi- 
toare de adevăr, exercită o influenţă, binefăcătoare asupra Sciţilor 
sălbatici şi, vindecând suferinţele ce chinuiau pe fratele ei Orest, 

ispăşeşte şi un blestem groaznic îndreptat contra neamului ei. 

Reîntors la Weimar, G. nu eră înţeles de nimeni în seninătatea 
sa olimpică, deoarece depăşise cu mult timpul său. Atunci destinul 
îi hărăzeşte prietenia altui mare poet: Schiller. Această prietenie, 
care a dat roade bogate pentru literatură, este unică în felul ei la 
toate popoarele. Amândoi, fiind diferiți prin felul de a scrie şi de 
-a trăi, sau complectat reciproc în mod admirabil. 

Graţie lui Schiller, vedem cum Goethe reia multe lucrări lăsate 
de mult în noianul uitării. Mai ales din îndemnul amicului său 
„adânc înţelegător G. continuă opera principală a vieţii sale: Faust, 
«căutând să scoată în relief chiar în „Prologul în cer“, dela începu- 
«tul dramei, ideia principală: lupta între dzeu şi diavol, între bine 
şi rău. Partea a doua din Faust a fost publicată câtva timp îna- 
inte de moarte şi poetul a sigilat întreaga operă, spunând că şi-a 
terminat misiunea ce i-a fost încredinţată de divinitate pe acest pă- 
mânt, De aci vedem că numai un poet genial ca Goethe a fost în 
stare să scrie o dramă a omenirii, întrucât a trăit în diversele ei 
faze viaţa supraomului Faust. 

Una din probleme din grandioasa dramă este problema feri- 
cirii, pe care Faust o caută mai întâiu în ştiinţa pură, apoi cu aju- 
torul diavolului în plăceri. In ambele domenii, din cauza egoismu- 
lui, încearcă numai deziluzii, însă în loc să se sinucidă el se re- 
semnează, iar în partea II a dramei îl vedem altruist, găsind ferici- 
rea dorită în munca depusă în serviciul “societăţii. 

Salvarea sufletului lui Faust simbolizează victoria binelui pe 
pământ cu o condiţie ca toţi să se facă demni de această mântuire 
prin muncă fără preget şi desinteresată spre binele semenilor. 

Acelaş ideal etico-social îl găsim în romanul „W. Meister“. 
Eroul acestui roman îşi caută fericirea în diferite domenii ale vieţii. 
„Din partea a Il-a a romanului se desprinde, ca un fir de aur, ideia 
resemnării, a renunţării de sine, aşa încât individul câştigă merite 
neperitoare numai prin aportul adus la patrimoniul fericirii colec- 
tivităţii, 

La fel şi din romanul „Wahlverwandtschaiten“ (afinități elec- 
tive) se degajează ideia resemnării ce trebue să fie pusă în practică 
„de cei ce ajung în conflict cu porunca a zecea din decalog. Tot 
aci avem şi un imn al căsătoriei pe care Goethe o doreşte indiso- 
lubilă. 

Prin urmare constatăm că G. în faza maturității preconizează 
în opera sa cea mai excelentă directivă de urmat în viaţă: stăpâni- 

rea de sine, renunţarea la ceeace vedem că este împosibil, într'un. 
cuvânt: resemnare. 

Faţă de revoluţia franceză G. a avut cuvinte de condamnare, 
mai ales cu privire la rezultatele sângeroase ale terorismului. Când: 
însă este vorba despre Napoleon, lucrurile se schimbă. G. are un 
cult pentru geniul militar şi politic al lui Napoleon. Magnetismul 
reciproc exercitat de cele două genii culminează în faimoasa întâl- 
nire din 1808 cu prilejul congresului dela Erfurt. „Voilà un homme“ 
exclamă marele împărat, manifestând prin aceasta o vădită surpriză, 
întrucât întâlniă pentru prima oară un geniu de aceeaş anvergură 
ca şi dânsul. Goethe, geniul clasic prin excelinţă, nu cunoştea pa- 
triotismul politico-naţional; ca supraom eră cosmopolit” şi stăteă mai 
presus de cerinţele trecătoare ale momentului. Deaceea G. vedeă 
în Napoleon nu pe omul politic, ci un produs extraordinar al na- 
turii, o întrupare a forţelor demonice. Se admirau reciproc, iar: 
Goethe credeă că, faţă de timpurile tulburi de atunci, prezenţa unui 
monarh genial se impuneă pentru stăvălirea patimilor nesăbuite ale- 
omenirii. 

Goethe este cunoscut şi în ştiinţă ca cercetător al naturii. A 
scris „Teoria culorilor* „Metamorfoza plantelor“ şi a descoperit 
osul intermaxilar la om. 

Spirit universal, nu se puteă ca G. să nu se fi manifestat şi 
pe tărâmul pedagogiei. Dupăce sec. 18-lea ne aduce pe primul sus- 
ţinător al îndividualismului, Rousseau, această teorie este şi mai 
mult accentuată la începutul sec. 19 de neoumanişti în frunte cu 
Goethe, care recomandă ca în educaţie să se respecte natura indi- 
viduală, însă cu o condiţie ca forţele individului să se dezvolte în 
Chip armonic prin activitate. Apoi pentruca tendinţele individuale să 
fie în concordanţă cu cerinţele sociale, G. preconizează să se acorde 
individualităţii sprijinul cuvenit în contra atacurilor dinafară, şi prin 
educaţie individualitatea să se transforme în personalitate, creându- 
se în individ facultatea stăpânirii de sine, care este baza formării 
caracterului. 

Deci din pedagogia lui G. două principii au o împortanţă in- 
contestabilă: rolul social al educaţiei şi valoarea activităţii pentru 
individ. 

Operele lui G. au găsit şi la noi răsunet prin traducerile fă- 
cute de tălmăcitori vestiți, ca: St. Iosif, P. Cerna, lon Sân-Giorgiu. 
C. Moraru, V. Tempeanu, Tr. Bratu, G. Munteanu, Gorun etc, 

Din „Werther“ se inspiră Bolintineanu în romanul său „Ma 
noil*. Epopeia idilică: „Hermann und Dorothea“ a provocat o imi- 
tație românească: „Miron şi Florica“ de lacob Negruzzi. Dar mai 
ales Faust prin amestecul de romanism, clasicism şi - simbolism, a 
influenţat pe marele poet Eminescu (Sărmanul Dionis). 

Din cele expuse mai sus se poate constată că Goethe este un 
geniu universal, care a trecut, graţie sensibilităţii, imaginaţiei şi 
voinţei sale puternice, prin toate curentele literare. Fiind o fire emi- 
namente clasică, la el găsim o armonie desăvârşită între instinct, 
geniu şi gândire, iar gândirea are numai putere executivă, însă nu 
legiuitoare ca la romantici. De o seninătate olimpică, el era un op- 
timist ireductibil, fiindcă eră ferm convins că, până la realizarea 
misiunii ce o+aveă ca poet, va aveă o viaţă fericită. Era un îndră- 
gostit al naturii, ale cărei frumuseți şi viaţă nimeni nu le-a cântat 
mai magistral. In acelaş timp eră subiectiv şi obiectiv, întrucât avea 
tăria de voinţă de a-şi stăpâni la timp sensibilitatea şi imaginaţia 
şi de a se contempla pe sine însuş, ca şi cum ar îi fost străin, 
rostind în felul acesta păreri de o valoare eternă. 

Este unul din cei mai geniali lirici ai tuturor timpurilor. Prin 
creaţiile geniului său, Goethe nu aparţine numai. Germaniei, ci lu- 
mii întregi. : 

Prin autocritică a ajuns, să fie lipsit de cusururi, având un 
suflet nobil şi uman şi cucerind pe toți prin vraja personalității sale, 
A fost înainte de toate om; acesta este titlul de glorie pe care şi-l 
asumă: „Denn ich bin ein Mensch gewesen und das heisst ein 
Kämpfer sein (căci am fost om şi aceasta înseamnă să lupți). 

Ca om şi ca poet Goethe şi-a ridicat un monument glorios şi 
durabil prin. toate ideile strălucite, pe care le-a exprimat în ope- 
rele. sale. - 

Drept recunoştinţă pioasă față de genialul poet, se impune să 
ne întipărim adânc în sufletele şi minţile noastre, că munca salvea- . 
ză pe individ şi colectivitatea, căci acest sens îl au şi versurile din 
Faust, cântate de îngerii cari salvează sufletul eroului: 

„Wer immer strebend sich bemüht, den Können wir erlosen“ 
{Cine a fost mereu activ, pe acela îl putem mântui). 


N. I. Niculiță, 


profesor, 


Un sat din Budgeas '). 


(SCHIȚĂ DE PSIHOLOGIE SOCIALĂ). 


A „Omul este măsura Universului“. 


1. Introducere. In genere este foarte greu a prinde şi reda în 
culori sufletul omenesc în toată complexitatea sa. Psihologul cel 
mai fin mar putea avea această pretenție, din cauza însuticienţei 
metodelor de cercetare ale acestui mister, ce se chiamă suflet. Fap- 
tul devine şi mai dificil, când nu e vorba de a reda sufletul unui 
anumit om, ci al unui grup de oameni, dintrun anumit mediu şi cu 
anumite tendinţe, nu totdeauna arătate cinstit, Căci săteanul de aici 
a moştenit din moşi strămoşi dixteritatea, ce nouă ni se pare vic- 
lenie şi laşitate, de aşi ascunde totdeauna gândurile şi pornirile 
tainice ale sufletului, din cauza unei stăpâniri ce nu admitea să se 
gândească şi să acţioneze de cât oficial. 

Observarea atentă a săteanului nostru, ca să poată ssd ma- 
nifestările lui spontane, nu se poate face decât îndelung, după ce 
i-ai câştigat încrederea şi cu multă prudenţă. Astfel portretul acesta, 
rodul unor observaţii şi verificări îndelung repetate, menit să arate, 
celor ce se interesează de aceşti oameni, deveniți prin forța împre- 
jurărilor Români pe veci,— ar risca să fie falş, aşa cum falş sunt 
judecaţi de cei mai mulţi dintre noi. Şi din necunoaşterea precisă a 
sufletului ţăranului nostru de aici sau de aiurea, câte erori nu 
s'au făcut şi se mai fac încă! Noi îl credem, totuşi, just. 

2. Infățășarea fizică: Degenerescenţe, traiul în aer stricat, 
hrana, bolile, alcoolismul. In general, ţăranul din Plătăreşti este 
tipul ţăranului ukrainian sau malo-rus de peste Nistru. De statură 
potrivită, cu umerii largi şi faţa lată, cu oasele obrazului ieşite mult 
în afară, nasul cărnos şi turtit, molatec în mişcări şi cu privirea 
pierdută, contrastează de minune cu moldoveanul bine proporţionat- 
Cei mai în vârstă poartă aproape toţi barba şi părul mare, urme 
ale unul patriarhal trecut, ce mai străruie încă aici. mai mult ca în 


1) Fragment din lucrarea „Monografia comunei Plătăreşti (fosta 
Plahteevca) jud, Cetatea-Albă“ ce va apare în curând. 

ori care altă parte. Văzându-i adunaţi la sfat, ai impresia că vezi 
aevea vr'un tablou, ce ţi l-ai închipuit cândva în copilărie, după 
poveşti cu oameni aspri şi bărboşi. Nu se întâlneşte des omul ro- 
bust, roşu şi sănătos, aşa cum se obişnueşte a se crede despre lo- 
cuitorul dela ţară. Intâlneşti însă foarte des omul necălit, ros de 
griji şi de nevoi, pipernicit, cu mişcările greoaie, cu fața suptă şi 
privirea stinsă. Pare că nicăeri pământul nu este mai sterp şi viaţa 
mai vitregă, ca aici, 

Aceasta îşi are explicaţia, dacă ţinem seamă de flagelele ce 
din ce în ce mai mult rod vitalitatea satelor noastre şi cu aceasta 
însăşi puterea noastră ca popor. Privind starea aceasta de degene- 
rescență a săteanului, ne gândim la ineficacitatea instituţiilor şi a 
legilor creiate de civilizaţia noastră, spre a conservă societatea ca 
“un tot organic, şi fără să vrem, le constatăm artificialitatea. 

O societate, care împarte bunurile civilizaţiei numai cu o parte 
din membrii ei, care dealtfel nu are nici un interes să ţină pe cei- 
alţi în mizerie, nu poate fi decât artificială. 

Dar suntem aproape de sfârşit! Ori lăsăm să meargă lucru- 
rile în voia lor şi atunci nu mai avem mult de aşteptat, ori se în- 
cepe deîndată marea operă de însănătoşire a poporului nostru. Şi 
dacă se va găsi cineva care să înceapă această grea muncă, va 
„trebui să înlăture mai întâi cauzele degenerării fizice a ţăranului şi 
apoi să se gândească mai departe. Evident una din cauzele princi- 
pale ale acestei degenerări, este traiul în aer stricat. E de mirat şi 
totuşi aşa este. Toţi ştiu că una din benefacerile vieţii la ţară este 
-acrul şi lipsa acestui element, atât de trebuitor nouă, se simte mult 
câteodată la oraş. Cu toate acestea, ţăranii noştri mau aer, decât 
vara când sunt la munca câmpului. larna însă, e de minune cum 
scapă, Cine n'a întrat niciodată iarna într'o casă de ţară mai sără- 
-căcioasă, nu va şti niciodată, ce fel de aer respiră aceste fiinţe. In- 
grămădiţi în camere 'mici, întunecoase cu ferestrele bine „lipite de 
frica frigului, stau şi ziua şi noaptea toţi membrii unei familii. 
Acolo se face şi mâncarea. In unele din aceste camere, care câteo- 
-dată nu întrec volumul de.40 m. c. de aer, dorm împreună până 
la 16 suflete. Știind că ferestrele nu se deschid nici odată, că miro- 
“sul bucatelor se îmbină cu cel al încălțămintei unsă cu păcură şi 
cu cel de necurăţenie al atâtor corpuri omeneşti, îşi închipuie ori- 
“cine cât oxigen întră în plămânii lor. La acestea se adaogă hrana 

extraordinar de puțină şi lipsită de substanţialitate. Căci laptele, pa- 
“serile, untul şi ouăle, sunt duse la bazar şi vândute, sau la prăvă- 
liile ovreeşti, în schimbul tutunului, chibriturilor sau gazului necesar 
gospodăriei. Apoi alcoolismul, care nu numai că : grăbeşte şi desă- 
vârşeşte procesul de degenerescenţă fizică a Omului matur şi a odras= 
lelor sale, dar ruinează întreg edificiul gospodăresc. S'au văzut oa- 
meni în iarna anului 1928, când mulţi n'aveau ce să mănânce, cari 
după ce au căpătat jumătate de sac de grâu saude porumb, dat ca 
ajutor de stat, s'au dus de l-au dat pe rachiu la cârciumă, în vreme 
ce acasă copiii plângeau de foame. Deasemena sunt şi din acei, ce 
au vândut pământul, cu toate ustensile şi banii au fost în scurt 


timp daţi pe vin şi rachiu. Drept consecinţă a acestor îlagele, vin i 


boalele cari seceră de timpuriu şi copiii şi oamenii în floarea vâr- 
stei. Nicăeri tuberculoza nu este mai răspândită ca aici. Nicăeri nu 
mor mai multe fete şi flăcăi de această boală. In timpul epidemiilor, 
mortalitatea este aşa de mare, cum nu s'a putut vedea în alte sate. 
Cauza este imposibilitatea de izolare a bolnavilor, ca şi defectuozi- 
tatea serviciului sanitar. Astfel se stinge cu încetul vitalitatea ace- 
stor oameni, ca şi a celor din împrejurimi, roşi de vicii, în prada 
sărăciei şi a ignoranței. Şi dacă „satul este ţara“ şi ţara are încă 
nevoie de braţe puternice, în vremuri de restrişte, şi de gospodari 
luminaţi şi conştienţii în timp de pace,—să se salveze satul, ca să 
fie tare şi să înflorească ţara. 

3. Mediul natural și transplantarea. Transplatarea acestor oa- 
meni, din stepele îndepărtate ale Ukrainei în acestea, a adus o per- 
turbare în viaţa lor, de care dealtfel se vor resimţi multă vreme. 
Alungaţi diu acea Platheevca, din prajma Ecaterinoslav ului, cu forţa, 


au cunoscut strângerea de inimă, pe care o simte un copil, alungat 


din casa părintească printre streini. Deprinşi în primitivismul lor 
specific, obişnuiţi ca nimeni alţii să se închine până la pământ şi 
să se linguşească pe lângă cel puternic, trândăvind pe lângă caza- 
nul cu „horilcă”, au găsit aici pe Moldovenii aşezaţi şi daţi cu 
viața gospodărească şi pe Nemţii mult mai civilizaţi, mândri şi dis- 
preţuitori, îndrăgostiţi de viaţa liniştită şi mult superiori îu toate, 
Astfel ei se simt umiliţi în înferioritatea lor şi căutând să-i imite, 
reuşesc a fi totdeauna în urma lor, ceeace nu le dă dreptul să se 
arate ca stăpâni, cărora le revine ultimul cuvânt şi totdeauna iniția- 
tiva. Nesprijiniți de stăpânire în aşezarea lor gospodărească care a- 

corda favoruri coloniştilor Nemţi şi Bulgari, ei se simt mult mai 
bine în noua lor ţară, unde sunt trataţi la fel cu ceilalţi. 

4. Influențe dela vecini. Dintre vecinii cei mai apropiaţi, cu cari 
au venit în atingere încă dela început şi a căror influenţă au simţit-to 
întru câtva locuitorii satului nostru, sunt Nemţii. Dela ei au imitat 
de multe ori meşteşugul lucrării pământului şi al gospodăririi în ge- 
neral fără insă a-i ajunge. Apoi arhitectura caselor de locuit, simplă, 
uniformă şi prea puţin atrăgătoare, cât şi aranjamentul tuturor de- 
pendinţilor din curte. In general, ţăranul de aici e primitor şi de e 
ospitalitate ce se aseamănă cu aceea dintotdeauna a românilor, dar 
sub înfluenţa vecinilor Nemţi, închişi şi egoişti peste măsură, această 
“calitate dispare la unii. Tot acestei influențe i se datoreşte spiritul 
“exagerat mercantilist, ce nu credem să se mai vadă undeva la ţă- 
rani. Valorificarea muncii şi a tuturor productelor şi a obiectelor ce- 
lor mai neînsemnate merge uneori până la ridicol. Se duce la bazar 
tot, dela putinele cu brânză de oi sau de vacă şi până la un pumn 
de sămânță de boştan sau floarea soarelui, Intotdeauna se văd fe- 
mei de gospodari stând în frig în ziua târgului, cu câţiva castraveți 
muraţi, un pahar de smântână sau câteva bucățele de fier ruginit. 
“Tot e bun pentru vânzare, nimic nu se pierde. Nici odată nu s'a vă- 
zut vrun gospodar care mergând cu căruţa să ia din drum pe vr'un 
-drumeţ sărac şi năcăjit şi să-l ducă până la târg sau spre casă, aşa 
cum se vede îndeobşte la ţăranul român de pretutindeni. Bani pen- 
tru orice... Spiritul de ordine şi seriozitate în toate, spiritul de 
datorie şi  conştiinciozitate ce caracterizează pe Nemţii din apro- 
piere, mau avut nici o influenţă asupra locuitorilor din Plătăreşti. 

5. Inteligență şi sentiment. Dotaţi cu multă intelegenţă din 
naştere, ea se atrofiază la mulţi de timpuriu din cauza alcoolului 
şi altor vicii. Copiii de şcoală arată în genere multă inteligență, 
Capabili de a prinde tot, a înţelege şi a reda totul cu multă exac- 
titate, întrec pe cei din împrejurimi de naţionalitate germană sau 
bulgară, la cari se observă mai multă perseverenţă şi sforțare. 

Omul matur trădează inteligenţa prin şiretenie ce-o dovedeşte 
în toate împrejurările, în acţiuni şi discuţii şi în puterea de a judeca 
anumite chestiuni cu multă perspicacitate. Forţa dominantă a sufle- 
“ului său însă, este sentimentul, Ura sau iubirea puternică, merge 
până la patimă. Nimic nui poate opri. 

Faci ce vrei din oamenii aceştia, dacă ai ştiut să-ţi câştigi iu- 
'birea lor. La ei raţiunea este întotdeauna în urma sentimentului. 

6. Voința. Aceşti oameni, cărora le place să stea mult de 
vorbă şi cărora le place să cânte mult cântecele acelea plângătoare 
din admirabila lor muzică populară, nu vor fi niciodată oameni de 
voinţă. Temperamente îlegmatice, înclinați spre misticism, nu sunt 
capabili de acţiuni cari cer sforţare continuă, perseverenţă. Lucrul 
început este repede terminat sau lăsat pentru multă vreme. Entuzia - 
şti la început pentru vr-o acţiune, o lasă la cea mai mică piedecă 
ce s'ar ivi în cale. Aşa se explică de ce n'au putut să ajungă a-şi 
însuşi nimic diu calităţile de gospodari ale Nemţilor din apropiere, 
deşi superior dotați faţă de aceştia. 

7. Sentimentul estetic. Cu cât e desvoltat simţul artistic la 
țăranul român, cu atât lipseşte acestuia de aici, Nimic nu face do- 
vadă acestui sentiment, ce caracterizează o aristocrație sufletească. Ve- 
derea generală a satului, fără vegetaţie şi fără flori, cu gardurile din 
piatră sau pământ, dărăpănâte, cu casele de o simplitate şi unifor 
mitate de stil ce exasperează, trădează de departe absenţa oricărui 
sentiment al frumosului. Această convingere ţi-o poţi face, mai ales 
intrând prin casele lor, chiar a celor mai buni gospodari. Unde-i aran- 
jamentul şi bogăţia culorilor ce-ţi vorbesc parcă din casele de ţară 
ale românilor ? Unde-s covoarele atârnate pe pereţi, cu modele lor 
vestite şi ireproşabil executate ? Aici, pe pereţi în toate casele, sunt 
făcute din culori un fel de desene, câteodată oameni sau cai, asemă- 
nătoare, ca execuţie, cu acele făcute de copiii din primele clase ale 
şcolii primare. 

8. Religiozitate şi moralitate» Despre religiozitatea popoarelor 
de origină slavă, ştie toată lumea, dar nu toţi ştiu adevărul. Văzând 
în orice mică sărbătoare biserica plină, întru atât cum rar se poate 
vedea în alte părţi, ţi-ai face impresia că, aceşti oameni sunt păt- 
runşi până în adâncul sufletului de sentimentul religios. Atenţia cu 
“care urmăresc slujba şi smerenia ce şi-o imprimă pe faţă, îţi întă- 
resc această impresie. Par'că credinţa trăeşte intens în sufletul lor. 
-De fapt, nu-i decât aparenţa. Religiozitatea aceasta este numai la su- 
“prafaţă şi frecventarea bisericii a devenit pentru majoritatea satului, 
o obişnuință ca oricare altele. Fiindcă, în genere vorbind, această 
credinţă ce pare adânc înrădăcinată în suflet, nu înfluenţează mai 
niciodată actele sătenilor noştri. Acte creştineşti, gesturi de miloste- 
nie ce caraterizează pe omul pătruns de credinţă, nu ne fac dovada 
aceasta. Din contră, vedem des din acele ce ni dau convingerea con- 


50 „VIAŢA BASARABIEI 


trarie. Certuri, furturi, bătăi şi chiar crime, se săvârşesc mai ales la 
sărbătorile mari, când biserica a fost mai plină. Din cauza aceasta, 
satul se bucură de o proastă reputaţie prin împrejurimi. 

9. Concluzii. Concluzia se impune de'a sine. Sâteanul nostru» 
dotat cu multă inteligenţă naturală, este capabil de adaptare la o 
viaţă ce trece peste cea instinctuală. Această posibilitate a lipsit cu 
desăvârşire până acum, căci sub stăpânirea trecută „mujicul” era 
cu totul nesocotit, sau mai bine zis, socotit un fel de animal ce 
trebuie menţinut în întuneric, cu ajutorul cnutului şi al bisericii. Era 
dealtfel şi politica ce s'a arătat mult mai eficace desnaţionalizări, 
elenientului românesc din Basarabia, decât cea întrebuințată de ce- 
lelate stăpâniri samavolnice. Absolutismului rusesc nu-i. conveniă 
de cât un popor întunecat şi îndopat cu religie. „Daţi Cezarului ce 
este al Cezarului” şi „Stăpânirile sunt dela Dumnezeu“, sunt per- 
cepte cu ajutorul cărora se menţineă un Imperiu de peste 150 mi- 
lioane de oameni, ce nu vedeau decât pe Țar, el însuşi întruchi- 
pând şi pe Dumnezeu, Acestei politici i se datoreşte favoritismul 
exagerat, acordat bisericii şi clerului. Invăţământul primar, putem 
spune că nici nu exista, din moment ce se lăsa la aprecierea popo- 
rului astfel pregătit, facultatea de a-şi trimite sau nu copiii la şcoală. 

Invăţătura de carte devine o datorie pentru omul civilizat şi 
cei ce n'au ieşit din starea de primitivism o consideră ca o povară, 
de care ar voi să scape. Deaceea puţinele şcoli ce existau,. ca 
auxiliare ale bisericii dealtfel, aproape nu erau frecventate. Acum 
situaţia s'a schimbat. Democratismul nostru are nevoie de cetăţeni 
conştienţi, cari să participe efectiv la conducerea statului. Ridicarea 
poporului de jos, din starea aceasta de inferioritate, apare ca un 
imperativ. Deaceea învăţământul primar obligator, a cărui necesitate 
ei încă nu o pot pricepe dar care-i va smulge cu timpul din primi- 
tivismul acesta ruinător, —- îi va duce către o viaţă luminată de ra- 
zele culturii. Atunci şi voinţa lor va rupe zăgazurile misticismului 
acestuia contemplativ şi ura sau iubirea, cele două extreme ce con- 
diționează acţiunile şi care dealtfel este singura punte ce face posi- 
bilă apropierea de ei deocamdată, vor fi înlocuite de dreapta jude- 
cată, de rațiune, caracteristică omului ce-a trecut dincolo de viaţa 


instinctuală. Saga 
ircea Ispir kius 
Panait Antohi T Hay 


POLITICA DE STAT. 


Să păşim pe calea înaintaşilor, 


„Unitatea de gândire şi de sentimente — 
censtitue un popor“, G. Le Bon. 


Am pășit în anul al 15-lea dela Unirea Basarabiei, Timpul a 
trecut, ca 'ntr'un vis, fără veste şi, din păcate, fără ca să lase 
urme adânci în viaţa statului întregit, In în acest interval scurt 
Prutul secasă într'o o vreme mult, însă nu din cauză, că lau 
„sorbit“ frații de pe ambele maluri, ci din cauza secetei. De altfel, 
şi după Unirea Munteniei cu Moldova, în 1859, a trebuit să 
treacă mai mult timp, ca fraţii de pe ambele maluri ale Milcovului 
să se unească în „cuget și simţiri“, ca să fie șterse definitiv ur- 
mele despărțirei. 

Pe-atunci la înfăptuirea acestei opere măreţe a muncit o 
generaţie întreagă din cei mai vrednici oameni, cari s'au distins 
pe diferite tărâmuri ale vieţii obşteşti. Sa muncit din răsputeri 
şi la laşi şi la Bucureşti. Truda acestor protagoniști, apostoli a- 
devăraţi ai neamului, a fost încoronată cu cel mai mare succes 
şi cea mai mare satisfacţie: Două pașalâcuri turcești au fost con- 
topite și transformate într'un singur stat unitar modern c'un ideal 
bine definit. 

lar acum — ce facem noi, epigonii lor, după 1918? 

Te cuprinde groaza. Un timp mai searbăd ca cel de astăzi 
nu știm dacă s'a mai pomenit vre-odată în istoria neamului nostru. 
Golul e deplin: nici-o strofă din partea poeților, nici-o slovă din 
partea oamenilor politici, nici-un rând din partea mânuitorilor 
condeiului pentru desăvârşirea operei dela 1918. Ce destanţă e- 
normă între noi, aceștia dela 1918 și între acei dela 1859! Ce 
uriași apar ei în faţa istoriei și cât de mici suntem noi! Oare să 
fie aci de vină pecetea epocei respective, care influențează asupra 
stărei sufletești a oamenilor ? Admiţând această ipoteză, ar trebui 
să'i considerăm pe acei dela 1859, ca un produs al timpurilor 
romantice, iar pe noi — acești dela 1918, ca produsul unor vre- 
muri materialiste, bântuite de-o criză morală. Urmând această 

cale am putea invoca și influența petelor solare, cum o fac unii 
din savanți în explicarea fjenomenilor sociale. Dar noi ne mărginim 
aici numai la constatarea destul de tristă, că generaţia noastră 
dela 1918 nu este la'nălțimea vremurilor. Ea manifestă o micime 
sufletească de nedescris, mai ales atunci, când în unele cotidiane 
din capitală şi din centre provinciale fraţii din diferite colțuri ale 
țării își dispută inteligenţa și cultura unii față de alţii. 

-Cine poate nega, că trecutul fiecărei provincii și a Vechiului 
Regat, n'a lăsat urmele sale asupra populaţiunei băștinașe, n'a 
format o mentalitate deosebită în fiecare unghiu al tării? Dar asta 
n'ar trebui să dea prilej de critici reciproce. Dinpotrivă. Trebue 
folosit în interesul dezvoltărei mai largi a sufletului neamului. 
Să păşim pe calea înaintaşilor noștri din 1859, cari au căutat, 
unii la București, iar alţii la Iaşi, să contribue absolut numai prin 
muncă pozitivă la consolidarea unirei sufletești. Numai astfel vom 
putea și noi ajunge la un respect reciproc, la un tratament de 
egalitate, la o adevărată viață de frați. 

` Critica pentru critică n'a dat și nu va da nici-odată rezul- 
tate pozitive, Numai munca solidară, cot la cot, pentru cauză co- 
mună crează tovărăşia adevărată, vrednică să-și atingă scopul 
urmărit. 

Noi românii, sălășluiţi la porţile Europei, de unde incepe, 
așa zisă „Eu rasia“, avem menirea să ducem civilizaţia occiden- 
tală mai departe în Orient, In decursul istoriei noi ne-am făcut 
într'o oarecare măsură datoria, dând: pe un Petru Movilă, pe un 
Dimitrie Cantemir, pe un Herascov, pe un Milescu, cari cu cinste 
au înplântat iăclia luminei apusene în mijlocul poporului ruso- 
ucrainean, 

Dar astăzi acest popor vecin are nevoe de un ajutorirățesc, 
de ori-unde ar veni el, de oare ce a căzut sub jugul sclaviei, 
care'| duce direct la adevărata sălbătăcie, 

Astfel — ţara noastră are și rolul de cordon sanitar, ame- 
ninţat el cel dintâi de primejdia invaziei barbare dela Răsărit. 
Prin urmare, cu atât mai mult, se cere, ca noi să pășim cât de 
repede pe urma înaintaşilor noștri, întărindu-ne “rândurile, în- 
curajându-ne reciproc, luminându-ne unii pe alţii: 

Să ţinem minte, că statul suntem noi toţi la un loc, taiati 
compunem, și tot noi ori v'om trage foloase, ori v'om fi păgubiți, 
după felul cum-ne 'v'om comporta fată de imprejurări, 

Nu este aci cazul să ne oprim asupra dezvoltării diferitelor 
teorii, ce ne dă ştiinţa de drept asupra organizării statului. V'om 
sublinia numai faptul, că în rândurile de mai sus am avut în 
vedere statul modern, produsul vremurilor şi luptelor omenirei 
pentru buna s'a alcătuire obștească, statul democratic — în opu- 
nerea statului autocrat, de ori ce natură ar îi el. 

Astăzi statul democratic este ameninţat de urgia vremurilor 
“grele, prin care trece omenirea; pe deasupra lui bântue cu furie 
furtuna dezlănțuită în „Eu rasia“, în vecinătatea noastră. 

Braţele poporului vecin sunt îndreptate spre noi în aștep- 
tarea scăpărei de starea bolnăvicioasă, în care sa află, 

Dar, pentru ca noi să fim la'nălţimea vremurilor, credem ca 
trebue să triumie mentalitatea celor dela 1859, plămădită pe un 
romantizm sănătos făuritor al forţei neamului nostru viguros. 

Otrăvitorii sufletelor şi cei neputincioși—la o parte ! Lăsaţi 
cale liberă acelor, cari vor ști să-şi facă datoria față de neam! 
In fața dușmanului sălbatec să se înceteze odată cu diversele 
calificative şi categorisiri regretabile, cari duc numai la descura- 
jare şi demoralizare. 

Astăzi ne trebue o stare sufletească înălțătoare, 

Să nu scăpăm din vedere, că noi românii trăim deosebit de 
grele vremuri: dintr'o parte — suntem angajaţi în luptă pentru 
-apărarea civilizaţiei, iar din altă parte — suntem ocupați și cu 
desăvârșirea operei dela 1918, 

Deci cu atât mai mult se cere dela toţi prudenţă și risipirea 
energiei cu cel mai mare folos pentru consolidarea țărei întregite. 

Suntem animați de-o singură dorinţă, ca să vină, cât mai 
“curând, vremea, ca procesul unificărei sufleteşti a Vechiului Regat 
cu provinciile unite să lie ca și acel de odinioară în Muntenia 
şi Moldova, complect lichidat, 

Pentru aceasta se cere după cum am mai spus respect 
reciproc între fraţi și tratament egal, opere pozitive, iar nu critică 
searbădă. 


Dimitrie Bogos. 


Pagina încercărilor literare. 


Revista Viața Basarabiei în dorinţa de a scoate la iveală ti- 
nere talente, ce stau în umbră fie din imposibilitatea materială de a 
vedea lumina tiparului, fie din timiditatea ce le-o strecoară în su- 
flet perspectiva abaterii timpurii de la tăgaşul obicinuit al vieţii, 
deschide începând cu numărul de faţă o pagină a încercărilor li- 
terare basarabene. 

Credem că în felul acesta vom răspunde năzuinţii intime a în- 
tregului tineret, ce se simte chemat să lucreze pe ogorul literaturii 
basarabene, în care marii precursori au tras atât de rodnice şi 
adâncite brazde. 

Foaea încercărilor literare va primi în marginile ei manifes- 
tări literare în proză şi în versuri, oblăduind cu indulgenţa cuvenită 
aceste începuturi tinereşti mult aşteptate. 

Fie că ele vor rămâne simple reacţiuni normale şi, trecătoare 
ale tinereţii, fie că vor fi pâlpâirile naive din care va izbucni flacăra 
marilor talente viitoare. 

Menirea acestei pagini de încercare literară va mai îi dar şi 
aceea a torentului de munte, care separă în drumul lui aurul din 
îfrânturile de stâncă; deşi o bucată de vreme le-a purtat fără deo- 
sebire pe amândouă... EV; 


Deschideţi-mi cărarea... 


Chemarea voastră blândă Lăsaţi-mi liber mersul 

Și tainicu-i ecou, Spre mândrul trandafir, 
În inima-mi plăpândă Lăsaţi să-mi curgă versul 
Aprinde-un soare nou. În pagini să-l înşir, 

Un dor nespus de ducă Și dacă trec alături 

În mine se frământă Pe drumul de ponoare 

Și necurmat, fanatic Opriţi-mi grabnic paşii 
Tot către voi m 'avântă, Dar blând, fără mustrare. 
Vă văd, v'aud chemarea Pe care drum m'aş duce 
Și 'n gând vă am mereu, Cui să-i ascult chemarea ? 
Deschideţi-mi cărarea Aştept la o răscruce 

La voi s'ajung şi eu. Să-mi arătați cărarea, 


Departe 'n zări albastre 
Lucesc lumini de- April; 
Mă plec chemării voastre 
Cu suflet de copil... 


Ioan Fostică 


Tadeu Ivanovici Hâjdău 
(1769 — 1855)1) 


In legătură cu scrisoarea de mai jos, adresată de Faddeos 
Hajdău (aşa iscălea el) către spatarul Arghire (Ivanovici) Cuza, gă- 
sesc necesar să dau următoarele informațiuni. 

Tadeu Hajdău, — fiul lui Ion Ştefan —- Dominicovici Haj- 
dău, numit evanghelistul? —- este fată! lui Alexandru T. Hâjdău şi 
bunicul marelui nostru învăţat Bogdan Petriceicu Hâjdău, A 

Acest Tadeu Hâjdău de confesiune catolică,” este cel dintâi din 
familia Hâjdăilor, care după împărţeala Poloniei din 1796, se în- 
toarce în Basarabia,* patria veche a strămoşilor lui, se stabileşte la 
Hotin şi se ocupă cu avocatura. 

Din scrisorile, ce se află în posesia subsemnatului, se vede 
că Tadeu Ivanovici Hâjdău, a avut mai multe procese cu diferiţi 
proprietari din judeţul Hotin, pentru redobândirea unor moşii ce a- 
parţinuseră odiniOară străbunilor lui. 

Odată cu ocupațiile Basarabiei de către ruşi, în secolul XVIII 
şi în 1806, se înființează comisiuni sau „comitete“, în îrunte cu T. 
Balşi, şi cu generalul Ilie Catargiu etc., pentru rezolvarea diferitelor 
pretenţiuni, ce ridicau mai mulţi boeri moldoveni asupra moşiilor 
din raiaua Hotinului, sechestrate, la stabilirea Domnilor Fanarioţi în 
Moldova, de Poarta Ottomană pentru întreţinerea garnizoanei tur- 
ceşti din Hotin, şi acum la ocupațiile ruseşti devenite libere. 

Este interesant, că neamul Hâjdăilor îu anul 1665 stăpânea în 
nordul Moldovei următoarele 33 moşii: Mooldova, Negurenii, Do- 
linenii, Paşcăuţii, Hîjdienii, Cimpiliuţii, Nesvoia, Cruglic, Negrinţii, 
Şerbaca, Tulburenii, Cristeştii, Berlineţii, Cerlina, Zelena, Ocniţa, Do- 
raci, Dorna, lordaneşti, Vijniţa, Denijenii, Bunenii, Volna, Dumenii, 
Grumezenii, Tulitenii, Medveja, Voloveţii, Tataraşenii şi Durneştii ë). 


1) Boleslav T Hajdău. -- Memoriu Instorico - geneologic despre 
--dvorenia neamului Hajdăilor. 1867. Manuscript în limba rusă, 

2) Ibidem 

3) Ibidem. 

1) Ibidem. 

5) Ibidem, 

Spatarul Arghire Cuza (1758 — 1826) 1), cu care Tadeu Iva- 
novici Hâjdău era în proces din cauza Rujaviniţei şi Crumazenilor, 
avea mai multe moşii în Moldova, între cari Tatomireştii din ju- 
deţul Vaslui, şi câteva moşii în Basarabia, din cari Costeşti şi Ze- 
lena în judeţul Hotin. 

In anii 1817 — 1821, bătrânul Arghire Ivanovici Cuza este 
nevoit, pentru a termina procesele cu moşiile din judeţul Hotin, să 
stea în Basarabia la Chişinău (împreună cu fiica sa Safta), Bălţi, 
Sculeni, Costeşti, Hotin 2". 

Scrisorile ce i se trimiteau la Chişinău din Tatomireşti şi laşi 
de fiul său aga Iordachi Cuza, se primeau pe adresa: „La Casele 
Marşalului Dumitrachi Raşcanu“. Cu aceasta din urmă Arghire Cuza 
era văr primar. 

Acest Arghire Ivanovici Cuza a fost frate cu N. Cuza, buni- 
cul lui Vodă Alexadru lon Cuza, şi unchiu Arhimandritului Varlam 
N. Cuza (+1832), trimis de Mitropolitul Veniamin Costachi, în urma 
adresei Mitropolitului Gavriil Banulescu-Bodoni şi „predlojeniei“ 
cneazului, A. Goliţin, la Petersburg, unde a luat parte în 1918 — 
19195) ia traducerea bibliei din greceşte în slavoneşte în limba mol- 
dovenească, Biblie care a fost tipărită din iniţiativa şi cu cheltuiala 
Rossieneştii Societăţii a Bibliei în Petersburg, 1819, tipografia lui 
N. Greci” 

O răstrănepoată (de frate) a lui Arghire Ivanovici Cuza a fost 
cuuoscuta cântăreață de operă din Petersburg Valentina Ivanovna 
Cuza, măritată după compozitorul rus Bleihmann, moartă în 19104). 


loan Pelivan 


SCRISOAREA lui Tadeu Hâjdău către spătaru Arghire Cuza 
(Din arhiva loan Gh. Pelivan) 


Cu frățască dragoste mă închin Dumitale arhon spătar Ar- 
ghiri Cuza, Acest răvaș se te incredințeze pre Dumneala de cin- 
stire care o jărtvesc pentru persoana Dumitale şi de adevăratele 
socotințe, cu care voesc eu să sporesc binele Dumitale. Eu pentru 
aciasta așăz scrisoarea aciăsta în poncturi, spre ca să o pricepi 
Dumneata mai bine. 


1) Gh Ghibanescu — Cuzeştii (1912) p. 83, 
2) Ibidem p. 94 — 95. 

3) Ibidem p. 141. 

1) Ibidem p. 147. 

I-tâi, Dumeata ai primit povesca judicătoriască, cum că so- 
rocul cel de pe urmă în pricină de judecată pentru Rujaviniţa este 
la 20 Avgust hotărăt, la care de nu te vei înfățișa Dumeata, va urma 
hotărâre. Sfatul lăuntrului meu este ca să vii Dumeata încă mai 
înainte a sorocului şi...... * la casa me, spre ca să mijlocești 
Dumeata cu mine o învoială, care te va volnici pre Dumeata de 
jurământ, de carte de blestem şi de următoare rușine. Drept, că 
prin ace învoială vei perde Dumeata pretensiile Dumitale la Ru- 
javinița şi încă şi o jumătate de Grumăzeni. Dar către aciasta 
vei câştiga Dumeata odihna sufletului, curățenie a cugetului și a- 
șijdere şi siguranţie în desbatere a Zelenii şi din părți a moşiilor 
Mironești. 

II-lea, Pretensiile Dumitale, care le faci Dumeata la satul 
Cârstineşti, sânt de râs, pentru că aceste razămă în chibzuirile şi 
nedrepte împărțeli, care strămoșii Dumitale în deosebiți ani au 
făcut, dintre care împărțala din 7253 (1745-N. R.) arată singură, 
că satul Cârstinești şi o a şasa parte din Cerlina și o a şasa parte 
din Lucăceni, sar fi fost luat din parte lui Gheoghi Hijdău, cum- 
natul lui Todiraşco Jore, spre a se îmbogați cu avere străină. 
~ Destulă dovadă, că împărțelile Dumitale sânt neadevărate şi ned- 
repte. Dar sânt încă mai multe dovezi, că împărțelele Dumitale 
toate, care le arăţi Dumeata, în loc de documenturi, sânt sau ne- 
drepte şi nelegiute, sau cu totul lămurit plastograf. şti o noro- 
cire pentru Dumeata și celelalte rudenii a Dumitale, că nu s'au 
putut descoperi nedreptatea şi plastogratia a documenturilor Du- 
mitale, sau mau voit mai nainte în comitet să le discoperi, câci 
almintrelea Dumeata, nici rudeniile Dumitale mar fi luat nimică. 
Dar acu neinvoindu-te Dumeata cu mine, mă voi afla silit a arăta 
strâmbătate a tuturor împărțelilor Dumisale cu dovadă şi atunci 
vei perde Dumeata a şăsa şi jumătate de satul Coştești, care se 
cuvine cuibului Buhuş şi o stăpânești familia Cuzască cu nedrep- 
tate. Aciasta razămă la tăcerea me şi prietenia me, că cele mai 
multe ale moșiilor Dumitale să nu le pierzi, şi mai vârtos mai 
multe să dobândești. Dar aciasta prietenie vei binevoi Dumeata a- 
o câștiga cu dreptul adică de-mi vei slobozi Dumeata prin bună 
voe ce este al mieu după Dumnezeiască şi omenească lege. 


*) Un cuvânt indescifrabil. N. R. 

III-lea, Dumeata însuși prin cugetul Dumitale eşti încredin- 
łat de drepte cererile mele. Dar spre ca să te şi pliroforiseşti *) 
Dumeata, cum că ştii foarte bine cât mi se cuvine, ai Dumeata 
aici lămurire. Moşiile, care pentru Antemia Hijdăiasă şi Vasîlca 
Joroaie după părinții lor se cuvin, sânt aceste: De pe moaşa lor 
Apribina-jumătate Rujaveniţa şi a patra parte de Cerlina. De pe 
tatăl lor Vasile Vatric-Malitineţ sat întreg, Cârstineşti sat întreg, 
Grumăzeni sat întreg și Molnija sat întreg. De pe Erina, fata lui 
Avram din Lucăceni, maică a Antemiei și Vasîlcãi, a patra parte 
de Lucăceni şi a patra parte de Nilipăuţi. Deci, după pravila ce- 
rească, din toate aceste moșii, se cuvine jumătate urmașilor a 
Antemiei şi ceialaltă jumătate urmașilor Vastlcăi Joroaei. Acu este 
întrebare: fost-au vre-o împărțeală între Antemia şi Vașilca sau 
ba? De au fost o împărțeală —o arată. lar de wau fost, trebui să 
ne împărțim noi acu, și jumătate din toate sus arătatele, sate, ni 
se cuvine noao. Dar acu știi Dumeata sigur, că satele cele mai 
mari Malitința şi Molnița le-au vândut moștenitorii a Vasîlcăi 
Joroaei, cum şi a pâtra parte de Nilipăuţi şi de Lucăceni. Satul 
Grumăzenii și pol Rujaveniţa au acu în stăpânire, şi patru urmaşii 
Antemiei au rămas numai Cârstineștii şi a patra parte de Cerlina. 

Aşa dar, esti aciasta împărțeală cea dreaptă? Şi cu ce drep- 
tate au luat urmașii a Joroaei tot la sâne, fără di a da clirono- 
milor a Antemiei dreapta parte lor? Aceasta priveşte Dumeata 
singur și judecă, de nu avem noi cea mai adevărată dreptate a 
cere pentru vândutele părțile noastre, toate moşiile care le ai acu 
în stăpânire ? 

VI-lea, datoria care am luat-o asupra me pentru Mironeștile 
moșii, împlinesc cu cinste. Banu Criciulescu au dat obiasnenia sa 
de împotrivă, și eu din parte noastră. Dumeaei Ghiculeasa şi 
Strătulătoie tac pără acum şi au căpătat doao soroace pără.acu. 
Dumealui Dumitraşcu comis așijdere au început judecata sa în- 
potriva lor şi ar fi foarte de trebuință, ca să vii dumeata făr de 
întârziere spre feluri de sfătuiri şi eu aștept în toate zilele veni- 
rea Dumeatale, şi atunci ne vom alcătui în de noi, ce esti spre 
binele nostru? Și dacă vei fi drept, poți să fii Dumeata  încre- 
dințat de cinstea și prieteșugul meu, cu care poftesc spre a-ți slu- 
ji ca un a Dumitale rudenie şi slugă. 

1820 Avgust la 10 zile. Ftadeos Hajdău 
In Hotin 


4) Aplirotorisi —a informa, a lămuri 


Protestul românilor transnistrieni înaintat 


Ligii Naţiunilor 


In şedinţa Comitetului pentru ajutorarea refugiaților moldoveni 
transnistrieni s'a cetit un memoriu de protest contra masacrelor în 
massă a moldovenilor ce voesc a scăpa din „raiul“ bolşevic venind 
la noi. 

Dăm mai jos textul memoriului destinat a fi adus la cunoş- 
tinţa Ligii Naţiunilor. 

Pe malul stâng al Nistrului, dela Kameneţ-Podolsc şi până la 
Marea Neagră locueşte o populaţie de 700.000 români-moldoveni 
blânzi şi umili. Inceputurile aşezărei acolo în preajma stepelor fără 
sfârşit ale Europei răsăritene, a acestei frânturi a neamului nostru se 
pierd în negura vremurilor, existând indicii istorice, că moldovenii 
au ocupat acele locuri încă de pe vremurile expansiunei românilor 
dela munţi spre răsărit şi-a descălicărei Moldovei, veacul al XVI. 

Aceşti moldoveni, străjerii românismului la Orient, plugari de 
meserie, au fost întotdeauna cei mai umili, blânzi şi ascultători su- 
puşi ai statelor de cari erau stăpâniţi. ; 

Cu toate că nici odată în cursul veacurilor aceşti români n'au 
aparținut vre-unei formațiuni politice de stat românesc ei au ştiut 
să-şi păstreze intacte până în zilele de astăzi conştiinţa lor de mol- 
doveni, obiceiurile lor şi dulcea limbă strămoşească. 

Vicisitudinile istoriei au vrut ca acum 14 ani aceşti români să 
fie înglobaţi în Uniunea Sovietică, iar începând din anul 1925 să 
fie desfiinţaţi de către guvernanţii acelei Uniuni pentru a forma o 
pepinieră pentru creşterea şi cultivarea unei noui generaţii de ro- 
mâni comunişti cu scopul de a-i arunca apoi în momentul oportun 
în contra fraţilor lor din statul român, distrugerea căruia Uniunea So- 
vretică o urmăreşte. 

Această pepinieră poartă denumirea de „R. A. S. S. M.* sau „Re- 
publica Moldovenească“, cu capitala provizorie Tiraspol. Potrivit 
scopului urmărit sovietele au înfiinţat şcoli moldoveneşti, în cari se 
predau copiilor moldoveni doctrinele comuniste într'o limbă stâlcită 
moldovenească de către profesori, adunături de ocazie, căci moldo- 

veni pentru acest scop nu se pot găsi. In acelaş timp sovietele au 
procedat şi urmăresc metodic distrugerea religiei, obiceiurilor şi a 
familiei moldovenilor. Li-se confiscă produsul muncii lor, li se se- 
-chestrează averea, ori cât de mică ar fi ea, şi îi silesc cu forța de 
a se înscri în gospodăriile colective „Kolhozuri“, unde ei sunt sor- 
tiți unei existenţe de sclavi, muncind toată viaţa sub conducerea 
unor comitete şi neprimind în schimb nici măcar atât cât trebue 
omului pentru a nu muri de foame. 

In modul acesta Sovietele storc toată vlaga din populaţia mol- 
dovenească cu scop de a o întrebuința pentru răsturnarea „lumei ca- 
pitaliste“, prin propaganda comunizmului în lumea întreagă, organi- 
zarea rebeliunilor, crearea dumpingurilor, etc. 

Dela o vreme încoace, însă Sovietele şi-au dat seama că truda 
lor pentru creşterea generaţiei de români, propagatori ai comunis- 
mului, nu dau roadele la cari se aşteptau şi că din contra, moldo- 
venii sunt inadaptabili în realizarea doctrinelor comuniste preconi- 
zate de Soviete. Atunci guvernul comunist al republicei a dispus ca 
moldovenii treptat să fie depărtaţi în Siberia şi în regiunea Arhan- 
ghelsc din Nordul Rusiei unde nu-i aşteaptă decât moartea. De trei 
ani durează deja aceste deportări, la început în cazuri separate, iar 
dela o vreme încoace în masse compacte. Toţi refugiații scăpaţi cu 
viaţă din R. M. declară, că în ultimul timp moldovenii sunt zilnic 
îmbarcaţi în vagoane şi trenuri întregi şi expediaţi în Siberia, bărbaţii 
separat de femeile lor şi acestea separat de copii lor. Nimeni însă 
în R. M. nu îndrăzneşte nici măcar prin gând să protesteze în contra 
acestor măsuri bestiale întrebuințate de guvernanţi, căci contra aces- 
tora sunt gloanţele revolverilor şi mitralierilor. Aceasta nu este de- 
cât aducerea la îndeplinire a planului infernal sovietic de a exter- 
mina complectamente această populaţie românească neadaptabilă co- 
munismului. 

In asemenea împrejurări moldovenii transnistrieni cu. evlavie şi 
nădejde îşi îndreaptă privirile şi gândurile lor spre România liberă 
spre fraţii lor, unde, cu toate accesele grele ale crizei economice, 
domneşte ordinea, legile şi libertatea. Neavând din ce alege, ei îşi 
părăsesc pământurile şi căminurile lor strămoşeşti. şi în disperarea 
oarbă de a-şi salva singura avere ce le-a mai rămas pe lume, da- 
rul lui Dumnezeu, viaţa, se aventurează în fuga peste Nistru, în Ro- 
mânia. Această disperare oarbă a românilor tranșnistrieni a ajuns 
în ultimul timp la gradul când ei nu mai au ce alege: or moartea 

în Siberia ca sclavi la lucrările forestiere, depărtaţi de ai lor, or 
moartea imediată pe malul Nistrului, având totuşi în ultimul caz o 
mică speranţă, că vor reuşi în întunericul nopţii să se îurişeze ne- 
observați prin cordoanele grănicerilor sovietici şi vor scăpa astfel 
cu viaţă. 

Sovietelor, însă nu le convine să scape de moldoveni în fe- 
lul acesta, căci, se ştie de toată lumea, că orice fugar din Uniunea 
Sovietică este cel mai înfocat şi cel mai eficace propagadist contra 
comunismului. 

De aceia Sovietele au înzecit şi au însutit numărul grăniceri- 
lor la Nistru, înfăptuind astfel un atât de puternic sistem de pază, 
încât scăparea refugiaților este aproape imposibilă. Şi totuşi, cu toate 
aceste măsuri draconice din partea Sovietelor, Moldovenii în dispe- 
rarea lor fac ultimul efort instinctiv pentru a-şi salva viaţă, şi încearcă 
să fugă în România... Ei au mai fugit şi înainte, câte unul şi prin 
locurile mai adăpostite, acum ei fug în mase compacte, cu zecile şi 
sutele, cu femeile şi cu copii lor... 

Numai oamenii cari ştiu sigur, că n'au scăpare de la moarte 
se pot aventura în asemenea treceri, neavând altă speranţă decât a- 
ceia, că poate grănicerii se vor îndura de ei, văzând grupuri de oa- 
meni cu femei şi copilaşi mici, fugind, şi că de milă se vor face 
că nu-i văd... 

Regimul sovietic, însă nu ştie de milă... Şi astfel, moldovenii 
fugari sunt împuşcaţi în masă cu mitralierile, cu zecile, cu sutele, 
fără nici o cruţare pe tot lungul Nistrului. 

Puţini supraviețuitori din masacrul, care a avut loc de curând 
în pădurea Olăneştilor, de lângă Ovideopol, unde grănicerii sovietici 
au macelărit într'o singură noapte peste 40 de moldoveni, povestesc 
despre viaţa lor în R. M. lucruri lugubre, cari ne înspăimântă şi 
ne îngrozesc. Numai cu o noapte mai târziu, în dreptul Tighinei au 
fost masacrați cu mitraliere peste o sută de fugari moldoveni, în 
ochii mulţimii care de curiozitate s'a adunat pe malul nostru, pri- 
vind cu groaza masacrul de pe malul sovietic, fără ca măcar unul 
singur din acei nenorociţi să ajungă până la malul românesc. Şi 
asemenea tragedii în masă se petrec zilnic la Nistru, 

In aceste zile, când disperarea tuturor moldovenilor transnistrieni 
a ajuns la ultimă limită, văzând cum Sovietele îşi execută sistema- 
tic planul lor bestial de exterminare a populaţiei lor româneşti, noi 
reprezentanţii acelor Români, scăpaţi cu viață prin refugiu în Româ- 

nia liberă, ne adresăm, supremului for al popoarelor şi Vă rugăm 
ca protestul nostru în contra acestor masacrări în masă să răsune 
cu glas tare în lumea întreagă spre a se opri cu un ceas mai îna- 
inte aceste orori nemaipomenite în istoria lumii civilizate. 

In numele celor mai sfinte principii de umanitarism, cari în 
totdeauna în cursul veacurilor au servit drept far înaintea tuturor 
popoarelor în calea lor spre lumină şi civilizaţie, — noi protestăm 
în contra acestui măcel infernal de pe malul stâng al Nistrului. 

In numele principiilor înălțătoare de iubire către noi, astăzi a- 
pelăm la toţi aceia, cari au ştiut să protesteze cu vehemenţă şi cu 
îndărjire în toate cazurile similare de o importanţă înfinit mai mică. 

Unde sunt şi de ce tac soldaţii umanitarişti din lumea întreagă 
cari şi-au ridicat atât de sus glasurile lor indignate contra executării 
comuniştilor Sacco şi Vanzetti ? 

De ce o tăcere de mormânt domneşte astăzi în rândurile ace- 
lora cari au ştiut să protesteze în toate colţurile pământului. contra 
împuşcării aceidentale a celor cinci comunişti dela Soroca ? 

De ce Camera engleză nu este astăzi sezizată de înterpelările 
îndignate ale deputaţilor puşi în mişcare de toţi umanitariştii lumii ? 

Unde sunt acei Henri Torres şi Henri Barbusse cari ştiu să 
ridice protestele lor în numele umanitarismului mondial or de câte 
ori cade un păr de pe capul comuniştilor ? 

Oare să nu îi ajuns încă la ochii şi urechile lor strigătele de 
groază a bieţilor moldoveni de pe malul Sovietic al Nistrului ? 

Nu sunt oare zilnic cercetaţi la noi de către ziariştii streini, 
moldovenii scăpaţi cu viaţă din aceste maceluri ? 

Noi aşteptăm cu nerăbdare să se producă proteste la Geneva, 
la Londra, la Paris, la New-York în toate camerele de deputaţi, în 
“toate ligile pentru apărarea drepturilor omului, în toată presa... 

Nu putem să ne închidem ochii şi urechile, să ne astupăm gu- 
rile şi să rămânem şi muţi la ţipetele de groază mortală şi de ul- 
timă disperare ale moldovenilor transnistrieni cari mor cu sutele şi 
miile sub gloanţele mitralierilor şi sub iza date de baionete ale Hu- 
anilor din Uniunea Sovietică... 


Semnat de membrii 
»Comitetului Românilor Transnistrieni' 


RECENZII, 


Romanul unei 
Basarabii.Un frun- 
taş al vieţii politice 
şi culturale din Ba- 
sarabia mi-a pus 
la îndemână cele 
două volume „In 
preajma  revoluţi- 
ei“, ale romanului 
d-lui C. Stere. Cu 
modestia sa carac- 
teristică şi bănui- 
toare, oarecum 
moldovenească, de 
oameni, m'a invitat să-mi spun pă- 
rerea. Mă execut. Cu atât mai mult, 
cu cât am fost amestecat în viaţa 
culturală şi obştească a celor doi 
oameni, din diferite puncte de vedere. 

Mai tirziu, ceva mai târziu, „Ade- 
verul“, care imi suportă, din când în 
când, producţiile stilistice, după răz- 
boiu, mai mult general politice, pe 
când până la „front“ mă ocupam, 
oarecum sporadic, şi cu viața lite- 
rară in „Viața Românească“, mi-a 
făcut cinstea să-mi trimită cele două 
volume ale d-lui C. Stere. 

Dealtmintrelea, de cel de al treilea 
nici nu prea aveam mare nevoe. Nu- 
vela „In voia valurilor“ de C. Ni- 
strul, publicată în „Viaţa Românea- 
scă” şi reprodusă apoi în biblioteca 
- Căminul“, imi dă oarecare idee, de 
ce va fi volumul III. 

Deosebirea e că acolo e vorba de 
lon Răutu, şi acum despre Vania 
Răutu. 

Am putea spune că preferim pe 
lon. Răutu, creat pentru regăţenii de 
până la războiu, crescuţi în cultul 
lui Tolstoi, Dostoevschi și Turghe- 
nev, cu „Contemporanul“ lui Nă- 
dejde, decât acest Vania, devenit 
banal şi pentru plutonieri. 

Nu intră în cadrul acestor câteva 
consideraţii tot ce se-poate spune 
despre acest roman. Chiar dacă pe 
alocuri creaţia şchiopătează, masa 


. tice, decât aceia, 


CRONICA. 


de personaje și problemele, pe care 


le pune, sunt colosale. Nu e o ín- 
tâmplare că cele două dări de samă, 
mai inteligente, pe care le-am cetit, 
din întâmplare, se pun, una din punct 
de vedere estetic şi cealaltă din 
punct de vedere politic — social. E 
un roman, care răscoleşte toate punc- 
tele ve vedere. 

E un amestec de literatură prop- 
riu zisă şi de sociologia literară, 
care, pentru sufletele, oarecum a- 
dânci, au însemnătatea lor. 


Dar, după nol, Basarabia e alta, 


dela 1920 până acum, aproximativ, 
ca în toate.epocile literare şi poli- 
pe care, printre 
rânduri, şi-o inchipue autorul. Dealt- 
mintrelea e, oarecum nu fenomen 
natural, şi nu aceasta a urmărit au- 
torul. 

Nu dela distanță se pot cunoaşte 
lucrurile. Un Anatole France; atât 
de veşnic în spaţiile şi istoria Egip- 
tului, spune că n'a învăţat mai mult 
în viaţă decât plimbindu-se prin 
străzile-şi foburgurile Parisului. 

De aceia d. Stere e al unei Basa- 
rabii, acela pe care a cunoscut-o 

Romanele d-sale sunt romanele 
unei inadaptabilităţi pe lângă care 
inadaptabilitatea, relevată cu talent 
de un mare scriitor, şi interpretată 
şi cu mai mult talent de un şi mai 
mare critic, rămâne o simplă ina- 
daptabilitate, comodă. 

Inadaptabilitatea eroului din acest 
roman e tragică ;— tragică, fiindcă 
e extrem de intelectuală, — e trage- 
dia unui neam, care ar fifost şi aşa 
de tragică, fără anumite accente ora- 
torice inevitabile ; — e tragedia taci- 
turnului în faţa longevităţii;: — e, în 
general, tragedia veşnică a intectua- 
lului; e cărarea prăpăstioasă, în 
care infloriturile literare joacă tot 
aşa de puţin rol ca în opera mari- 
lor nedreptăţiţi. 

C. ALEXANDRESCU. 

„Teatrul lui B. P. Hașdeu“ este tit- 
iul unui studiu de analiză estetică- 
literară al d-lui Oprişanu Horia, au- 
torul ne declară chiar in prefața 
studiului său, că nu a citit ceea ce 
au spus alţii despre teatrul lui Haş- 
deu și deci. nu a fost cu nimic în- 
fluenţat de criticii anteriori, cari au 
fost, după el, sau prea severi sau 
prea indulgenţi în analizele lor cri- 
tice. Autorul voind să evite astfel 
cunoaşterea altor păreri, nu ne pre- 
zintă nici un progres în studiul său, 
reeditând severităţile critice ale lui 
P. P, Carp dela 1867. Omiţând să 
releveze şi partea bună din teatrul 
haşdean, evitând o fixare istorică, în 
timp și comparativă a acestui teatru, 
autorul trebuia fatal să-și închee stu- 
diul său grăbit, superficial şi compus 
“intro limbă şi un stil prea puţin în- 
grliite şi clare, neobicinuite la un 
critic, cu o nedreaptă condamnare. 

Mai relevăm că autorul a neglijat 
-cu totul inceputurile teatrale ale lui 
Haşdeu, despre care a tratat cola- 
boratorul nostru d. Liviu Marian în 
ale sale „Contribuţiuni la istoria li- 
teraturii române din veacul al XIX“ 
(1927). 

In resumat: autorul n'a reuşit „să 
acopere lipsa unui studiu asupra teat- 
rului lui Haşdeu“, după cum ar fi 
dorit şi după cum am fi Ada stra 


Lt. Colonel I. A. Popescu II. Basa- 
rabia; studiu istoric, politic şi etno- 
grafic. Tip. Eparhială— Cartea Româ- 
nească. Chişinău. Un vol. de 118 pg. 

Lucrarea de mai sus a D-lui Co- 
lonel Popescu, este scrisă într'un 
avânt de patriotizm luminat şi do- 
cumentat, ca să servească ca un fel 
de evanghelie pentru populaţia au- 
tochtonă a Basarabiei şi ca o pro- 
testare contra contestărilor la drep- 
tul nostru de viață şi stăpânire pe 
acest colţ de pământ românesc. 

Dacă o privim însă din punct de 
vedere strict ştiinţific, lucrarea pre- 
zintă lacune, pe cari le-au observat 
chiar intelectualii basarabeni (cu ca- 
ri am stat de vorbă) şi pe cari le 
semnalăm pentru ca autorul să ie 
“facă să dispară la o viitoare ediție 
'pe care i-o urăm din toată inima, 


Orice studiu istoric are neapărată 
nevoe de o introducere geografică. 
Nu se poate înțelege nimic din isto- 
ria unei ţări sau chiar a unei pro- 
vincii, dacă mal întăi nu se descrie 
sumar pământul cu înfăţişarea fizică 
a acelei țări sau provincii, Cum ai 
putea zugrăvi splendorile civilizaţiei 
asiro-chaldeene sau egiptene, dacă 
prealabil n'ai descrie câmpia Meso- 
potamiei udată de cele două fluvii 
sau valea Nilului cu revărsările sale 
periodice ? 

Constatăm apoi repetiţii inutile la 
urmele romane din Basarabia şi la 
populaţia Basarabiei. Să ne mărgi- 
nim la un singur exemplu: blocul de 
marmoră cu inscripţii latine găsit la 
Cetatea Albă şi transportat la mu- 
zeul din Odessa, e amintit la pg. 8 
rândul 9, la pg. 19 rândul 8 şi la 
pg. 38 rândul 11, repetându-se exact 
acelaş lucru de trei ori. 

La capitolul despre cetăţile basa- 
rabene de pe Nistru, Răut şi Dună- 
re, e de neapărată nevoe pentru în- 
ţelegerea textului, să se intercaleze 
câteva planuri în care să se vadă 
spre ex. că la Cetatea Albă sint trei 
cetăţi, la Tighina două (una geno- 
veză în interior cu poarta la Nistru, 
şi tabia turcească externă cu intra- 
rea spre uscat) iar la Soroca nu-- 
mai una. 

La capitolul Mânăstirilor, dacă nu 
s'a precizat că sint toate clădite în 
codri, unde era locul de refugiu al 
populaţiei românești şi unde întot- 
deauna s'a cântat în limba moldove- 
nească, să se dee măcar 2—3 schiţe 
cartografice, căci cartea aceasta tre- 
bue să servească nu numai ca o 
orientare pentru oamenii cu'țl, ci şi ca 
un fel de ghid practic pentru marele 
public. La acest capitol lipsesc două 
mânăstiri de pe Nistru: Chiţcanii sau 
Noul Niamţ şi Saharna de lângă 
Rezina. Dacă la pg.77 se pomeneşte 
de Vasile Lupu, trebue de arătat. 
ctitoriile acestul Domnitor in Basa- 
rabia: Soborul din Orhei şi Sf Ni- 
colae din Chilia. 

Nu sintem de părerea autoruluică 
cetatea Chilia a fost pe malul drept 
al brațului cu acelaş nume D-1 Co- 
lonel Const Botez intr'o lucrare ori- 
ginală ce va apare în volum şi 

care e scrisă in urma unor îndelun- 
gate cercetări la faţa locului, ne-a 
convins intro conferință ţinută la 
Secţiunea Geografică locală, că ce- 
tatea a existat pe malul stâng al 
Chiliei, intrun ostrov. 

Ca incheere, sintem de părere că 
la sfârşitul cărței e necesară o hartă 
a Basarabiei fie fizică, etnografică 
sau istorică, ca să servească drept 
călăuză pentru cititorul strein de 
această provincie. 

G. Raşcu 


Secretarul Secțiunei 
Geografice locale 


Mihail D. Ralea. Note de drum 
din Egipt. Foiletoane publicate in 
Adevărul literar şi artistic (Sept — 
Oct. 1931). ; 

D-nul Mihai D. Ralea are talentu 
de a fermeca pe cititor prin variația 
stilului plin de culoare şi presărat 
cu anecdote și ironii Atenţia e piro- 
mită dela primele rânduri; citeşti 
până la sfârșit cu o uşurinţă fără 
seamăn şi nu oboseşti oricât de lungă 
ar fi călătoria. 

Raidul prin ţara Faraonilor se in- 
cepe după cum era şi natural cu 
Alexandria, portul unde acostează 
vapoarele serviciului nostru maritim. 
Autorul mare vreme decât să tra- 
verseze oraşui, dar ce real zugră- 
veşte ansamblul! „Străzi europene, 
aliniate, piețe somptoase, cheiuri ele- 
gante, oraş curat, alb, modern ca o 
plajă engleză şi cosmopolit ca Mar- 
silia ori Constantinopol“. Deschid din 
nou Viaţa Românească şi recitesc 
fraza D-lui Demostene Botez, de 
care am vorbit în numărul trecut: 
„case joase şi murdare“. Contrastul 
e izbitor! 

Delta Nilului: peisaj olandez. Ade- 
vărat, dar o Olandă cu cerul alba- 
stru de safir! 

Marea metropolă arabă e descrisă 
magistral. Viața de stradă cu baza- 
rul oriental unde furnică o populaţie 
atât de pestriță în ţipete şi mişcări 
epileptice ; indolenţa populaţiei indi- 
gene ţinută de veacuri sub tirania 
absolutizmului, a tradiţiilor şi a căl- 
durei; contrastul dintre viaţa de 
noapte a Cairului cu orchestre, dan- 
cinguri, case de prostituție, cinema- 
tograte şi lumină electrică cu mor- 


mintele tăcute ale cimitirelor, mos- 
cheelor, piramidelor şi muzeelor pli- 
ne de sarcofagii; idealizmul studen- 
ților musulmani dela universitatea: 
El-Azhar: toate te farmecă, te pa- 
sionează, te subiugă. 

Despre unica minune rămasă din 
cele şapte ale antichităţei, autorul 
mare decât şapte cuvinte. „Pirami- 
dela nu dau nici un fior artistic“. 
Despre Sfinx, nimic. Prea mare zgâr- 
cenie, pentru cea mai de seamă a- 
tracţie a Egiptului! 

Incepe apoi călătoria in Egiptul de 
sus. Comparaţia între pustiul de 
nisip şi pustiul lichid al mărei — cu 
lumina lor -variabilă şi cu nomazii 
eroi ce nu se opreau decât în oaze 
sau pe insule, impresionează mai 
puţin, fiindcă le întâlneşti sub dife- 
rite forme la toţi călătorii. Aerul 
pur din deşert este insă o realitate 
de cari puţini işi dau seamă: uscă- 
ciunea ucide toţi microbii, in special - 
pe cel al ftiziei. Spitalul de tuber- 
culoşi din Heluan e renumit în tot 
nordul Africei, 

Lungul şir de cavouri săpat în 
stâncă până departe în Nubia, face 
din ţara Egiptului, cea mai vastă 
metropolă ce impresionează pe orice 
vizitator. Egiptenii — după cum atât 
de just spune autorul— se preparau 
pentru sfârşitul vieţei şi au reuşit 
să suprime teroarea aceasta a mor- 
tei. Locuinţa lor de veci, e maiestoasă 
şi durabilă. Vizitezi un cavou şi 
prezenţa morţei nu te infioară. Pic- 
turile de pe pereţi zugrăvesc viaţa. 
Cerul senin și uscăciunea au supri- 
mat putrezirea cadavrelor. Acelaşi 
impresie a încercat-o și scriitoarea 
Princesa Bibescu, în admirabila sa 
carte „Jour d'Egypte“: 

Assuanul sau Perla Nubiei nu se 
află la 2000 kim. în sud de Cairo, 
cum afirmă autorul; ci numai la 800. 
Nici Kartum nu e așa departe! 

Izolarea pe care a simţit-o D-l Mi- 
hai Ralea în Sudan şi pe care o 
compară cu un palmier sădit în Po- 
lonia, e o nostalgie a dorului de ţa- 
ră pe care o simte orice călător 
izolat printre streini, la prea mare 
depărtare de âi săi. Călătoriile a- 
cestea trebuesc făcute în societate ; 
altfel melancolia cuprinde repede 
sufletul. 

Isprăvind lectuza impresiilor, cons- 
taţi că autorul a avut de scop a 
face o călâtorie de agrement şi nu 
una științifică. Regretăm că n'am a- 
vut-o pe cea de-a doua, după cum 
autorul o regretă că a făcut-o pe 
cea dintăi, Gh. Raşcu, profesor 


Mihai D. Ralea. Memorial. Note de 
drum din Spania. Un volum de 176 
pg. Editura Cultura Naţională. Pre- 
tul 80 lel. : 

Nu cunosc în toată literatura noa- 
stră decât două lucrări despre Spa- 
nia: a D-lui N. Iorga şi a D-lui M. 
Ralea. Puțini români au ajuns in a- 
cest colț extrem apusean al conti- 
nentului nostru şi incă mai puţini 
s'au incumetat să-l descrie. Autorul 
prezintă publicului cititor o lucrare 
pe baze serioase ştiinţifice şi cu ta- 
lentul ce-l caracterizează v dă sub 
o formă extrem de plăcută, într'o 
limbă uşoară, curgătoare, fără ca- 
taracte. Notele originale, compara- 
ţiile reuşite şi descrierile plastice 
pline de tarmec, abundă în toate ca- 
pitolele. Lucrarea cuprinde trei lumi: 
turcească, italiană şi spaniolă, com- 
plect separate şi bine conturate. 

Orientul e redat in mişcarea lui 
vitală, modernizată sub regimul lui 
Kemal-paşa şi in note de ansamblu, 
fără detalii. Constantinopolul, acest 
oraş al tuturora şi al nimănui, e o 
simplă escală in călătoria autorului. 
Feeria Bosforului gustată dela dis- 
tanţă -şi panorama unică în lume a 
moscheelor şi minaretelor, nasc în 
sufletul cititorilor ce mau văzut a- 
cest paradis pământesc, dorinţa vie 
de a-l vizita. 

După Cornul de aur, golful Nea- 
pole! Mulţi au comparat aceste 
două colţuri de Europă şi nimeninu 
sa putut pronunța care e mai fru- 
mos. Cele două rivale merită să fie 
văzute de orice om cult. Din punct 
de vedere omenesc, multă asemă- 
nare. Aceiaşi. mulţime care furnică 
fără scop şi fără grijă sub un cer 
veşnic senin şi plin de lumină, întrun 
decor multicolor ce te lasă în extaz. 
Şi aici regimul fascist cu mizeria şi 
grandomania lui, vrea să creeze cu 
- greu o lume nouă. Apoi autorul ne 


plimbă prin oraşul lumilor moarte a 
Pompeiului dezgropat, descris de a- 
tâţia călători streini şi români. Dela 
Neapole atingem Marsilia şi intrăm 
in Spania. Barce'ona, Madridul, pa- 
latul Escurial, Toledo, Sevilla şi 
Grenada, defilează rând pe rând prin 
mintea cititorului fascinat. M-rea 
Montserat, Prado—cel mai mare mu- 
zeu din Europa in ce priveşte co- 
lecţia de tablouri, moscheia Califilor 
din Sevilla, cu sute de coloane având 
catedrala lui Carol Quintul in mij- 
loc, catedrala catolică enormă din 
apropiere, turnul Giralda odată plin 
cu aur până în vârf, precum și splen- 
didele comparații intre Rusia şi Spa- 
nia, aceste două extremităţi ale Eu- 
ropei, dualitatea spaniolă cu război- 
nici şi călugări. pasiune şi penitență, 
amanți şi preoţi, căzărmi si mână- 
stiri, asemănarea dintre Ţigani şi 
Evrei, ambii izgoniți din Spania im- 
preună cu Arabii, totul este extrem 
de instructiv și pasionant. 

Ici şi colo găseşti insă, date ne- 
controlate şi chiar contraziceri. 

Pg. 16, Chinezii... navigatori! Mai 
departe: „când te gândeşti la origina 
lor trebue să învoci spiritul mobilal 
mărei“ (pg. 27). E mare deosebire 
intre Chinezi şi Japonezi. Cei dintăi 
au fost tot timpul popor de agri- 
cultori iubitori de pământ, ca şi fe- 
lahii din Egipt. Aveau oroare de mare 
care pentru ei era taifun sau diavol, 
după cum pentru Egipteni era ţinu- 
tul lui Set, duşmanul lui Oziris. Când 
populaţia s'a înmulțit peste măsură 
şi mo mai putea hrăni ogorul sleit, 
a radiat pe corăbii streine până în 
Australia, Madagascar şi coastele 
de apus ale Americei, ocupându-se 
cu negustoria, de unde şi porecla de 
Evreii orientului, 

La pg. 14 „marea are variaţii ex- 
trem de limitate” şi apvi contrazi- 
cere: „marea şi-a schimbat iarăşi 
rochia in cochetăria ei nesăturată. 
De azi dimineaţă a purtat cel puţin 
zece veşminte. Acum încearcă unul 
nou,ţesut din verde şi spumă...(pg. 41). 
Expresia „istmul de Corint, istmul 
de Suez“ sună prea franţuzește. Ce 
caută acel de în limba noastră ? 

Şarpele boa in Congo (pg. 69) şimy- 
gala tot in Congo (pg. 70). Ambele 


fac parte din fauna caracteristică a 
Americei de sud (pădurea selvas). 

Montserat nu are altitudinea de 
1500 m. ci numai 1238! Madridul nu 
e la 1000 m. deasupra mărei, ci numai 
la 650! etc. 

Cu toată lecţia prea lungă despre 
pictura spaniolă, când ai ajuns la 
sfârşitul cărei, simţi în suflet regre- 
tul că volumul s'a terminat, apoi că 
întreaga lucrare mare în text nici o 
fotografie (afară de acea a autoru- 
lui) şi dacă e mai mult ca sigur, că 
această carte va cădea în mâna stu- 
denţilor şi chiar a elevilor, atunci o 
hartă la sfârşitul lucrărei cu itine- 
rariul urmat de autor, se impune. 


G. Raşcu, profesor 


Dr. D. 1. Vasiliu. Note de călăto- 
rie în America de sud. Ed Univer- 
sul. Vol. de 119 pg. cu 46 clișee. 

„ Preţul 25 lei. 

O cronică de ziar,a călătoriei ce- 
lebrului Doctor neurolog Gh. Mari- 
nescu, E o amestecătură fără siste- 
matizare de geografie, istorle,drept, 
economie politică, medicină, diploma- 
ţie, ziaristică şi reclamă. Din nefericire, 
celebra hartă pusă pe coperta cărței, 
te face să nu mai poţi aprecia lipsa 
ereziilor din text. Lumea nouă e luată 
după o scară diferită decât acea a 
lumei vechi; aşacă Africa de 30 mil, 
kim? a ieşit jumătate cât America 
de sud, care are numai 18 mil. kim? 
Apoi itinerarul vaporului porneşte 


dela Genova, port la marea Adria-` 


tică (?) Lisabona port în Spania la 
golful Gasconiei(?) Barcelona port în 
Portugalia la ocean (?) Alger port la 
ocean în Maroc(?) Casablanca în Rio 
de oro (posesiune spaniolă) şi las 
Palmas pe continent (!) 

Cartea fiind dată la chioşcurile de 
ziare, s'a vândut ca pâinea caldă — 
dar au de ce râde chiar şcolarii! 


G. Raşcu, profesor 


Despot Vodă, faimosul domn aven- 
turier al Moldovei ne era cunoscut 
aproape numai din drama cu acelaş 
nume a lui Alecsandri. Scriitorul C. 
Gane, un tânăr povestitor de talent; 
a ţinut să ne dea o foarte intere- 

santă biografie romanţată, bazată pe 
multe documente noui, puţin sau de- 
loc cunoscute. In lumina acestora 
Despot nu apare sub altă înfăţişare 
dacât acea cunoscută din drama lui 
Alecsandri. Biografia, apărută într'o 
serie de foiletoane a ziarului bucu- 
reştean „Curentul“ (la sfârşitul lui 
1931), merită să fie reproduse în vo- 
lum. —U—N 


REVISTA REVISTELOR 


Dintre revistele mai importante, 
care au apărut în țară în ultimele 
decenii numai câte-va mai trăesc as- 
tăzi in metamorfoza unei noul vieți. 
cu alte suflete in vechile trupuri. Po- 
menesc „Viaţa Românească“, „Con- 
vorbiri Literare“, „Gândirea“ şi „A- 
deverul Literar“. 

Generaţia actuală a cetitorilor mai 
tineri ignorează integral sau abia 
dacă-şi mai aminteşte despre am- 
voanele culturale cari au avut o în- 
semnătate atât de covârşitoare pen- 
tru literatura românească. 

Totuşi acei pe cari literatura con- 
tinuă să-i intereseze stiu ce aport 
au adus reviste ca; „Viaţa Românea- 
scă“ pe vremea când apărea sub di- 
recţia d-lui Stere; „Convorbiri Lite- 
rare“ la care au debutat Alexandri, 
Caragiale, Conta, Creangă, Maio- 
rescu, Naum, Iacob Negruzzi, Duliu 
Zamfirescu, etc.; „Luminătorul“ căruia 
i-au dat tot ce au avut mai bun: 
Haret, Coşbuc, St.0O. Iosif, Vlahuţă, 
Dunăreanu; „Viaţa Nouă“ a lui Den- 
suşianu cu tendinţele ei spre moder- 
nism, reprezentat prin poeziile lui 
Ervin (Densuşianu), M. Cruceanu, 
Al. T. Stamatiad, etc.; „Revista ce- 
lorlalţi“ (1908) cu simbolismul ei ac- 
centuat, având în frunte pe Ion 
Minulescu admiratorul şi transpu- 
nătorul în româneşte a lui Villiers 
de Lisle Adam, H. de Régnier. Al- 
bert Samain, Rimboud, etc.; „Con- 
vorbiri Critice“ (1906) cu colaborarea 
lui Cerna, Dragoslav, D, loaniţescu, 
Corneliu Moldovanu, Cincinat Pave- 
lescu, Em. Gârleanu, Nanu, Do- 
nar Munteanu, etc. „Linia Dreaptă“ 
(1904); „Viaţa Socială“ cu Cocea, 


Arghezi, Gala Galaction. Davidescu, 

etc.; „Literatorul“ lui Macedonschi; 
„Versuri şi Proză” cu I. M. Roşca, 
Bacovia, Macedonschi etc. „Grădina 
Hesperidelor“ (1912) cu Stamatiad, 
D. Anghel, Hidalgo,etc.; „Simbolul“ 
cu Tristan Tzara, |. Vinea, Adrian 
Maniu, Emil Isac, etc. „Viaţa Lite- 
rară“ a lui Ilarie Chendi; „Noua 
Revistă Română”, a lui Rădulescu 
Motru care Pa lansat pe răposatul cri- 
tic Trivale; apoi cele mai noi ca: „Fla- 
căra“ lui C. Banu; „Luceafărui“ lui 
Tăslăuanu, „Lamura“ lui Brătescu- 
Voineşti, „Cugetul Românesc“ editat 
de „Cartea Românească“, etc. etc. 

Tabloul acesta nu este desigur 

complect. Au mai apărut şi dispărut 
între timp şi alte reviste. Scopul meu 
nici nu era de a face în acest loco 
statistică amănunţită a publicaţiilor 
literare mai vechi şi noui. Am voit 
doar să subliniez în treacăt impor- 
portanţa pe care o au pentru viaţa 
culturală a unui popor revistele şi 
să remarc nașterea câtorva novi re- 
viste apărute de curând în Capitală 
menite a lua locul, în spiritul vre- 
na actuale, a unora din cele dispă- 
rute. 
„România Literară“, gazetă săp- 
tămânală de critică, informație lite- 
rară, artistică şi culturală, apare sub 
conducerea d-lui Liviu Rebreanu, Ul- 
timul număr — al cincilea — este in- 
chinat centenarului lui Goethe. 

Colaboratorii obicinuiţi ai reviste, 
sunt dnii Arghezi, C. Teodorescu 
Al, A. Piliplde, Ilon Marin Sadoveanu, 
Camil Petrescu, Perpesecius, etc. In 
primul număr d. M. Sebastian a pu- 
blicat o interesantă dare de seamă 
asupra romanului „Papucii lui Mah- 
mud“, de d. Gala Galaction (Gr. Piş- 
culescu) profesor la Facultatea Teo- 
logică din localitate. 

„Secolul“ vrea să fie continuarea 
răposatelor „Ramuri“ din Craiova. 
D. Făgeţe!, unul din promotorii re- 
vistei craiovene, o spune aproape 
răspicat in proelogomena primului 
numărul al Secolului. „Secolul“, deşi 
cu altă croială şi alt caracter, țin- 
teşte totuşi să cuprindă şi o parte 
din rosturile pe care le-a avut revista 
craioveană. 

Conformându-se titlului Secolul 
îşi extinde număr cu număr raza 


preocupărilor, atingând aproape toate 
problemele politice, economice, cul-- 
turale şi sociale la ordinea zilei. 

In numărul 2 de la 21 Februarie 


- găsim alături de o schiţă de Gib, 


Mihăescu şi o descriere a unui colţ 
dalmaţian de Otilia Ghibu-Silviu, 
patru strofe intitulate „Un marş 
Nou“ semnate de cunoscutul poet 
naţionalist |. U. Soricu. Ele denotă 
un reviriment puternic în felul de a 
gândi al poetului ajuns la maturitate.. 

Reproducem bucata ín întregime 
ca cei cari cunose caracterul poe- 
ziilor de altă dată ale d-lui Soricw 
să poată face comparație. 


Pe stradă trece regimentul, 
Soldații tineri cântă ’n cor. 

— „Noi mergem să murim în luptă"... 
Răsună versu 'n marșul lor. ` 


De ce această tinerețe 
Afirmă numai să murim ? 
Ji râde 'n faţă viitorul 
Și nu cântă să birulm ? 


Sărmană fire omenească 
Purtată de-al pierzărei vânt, 
Când vei ajunge să pui stavili 
Distrugerei de pe pământ 


Căci și 'n cântata biruință 

Noi duhul morței îl simțim... 
Copii, veni-va oare ceasul 

Ca să cântăm ca frați Muncim ?} 


Printre colaboratorii „Secolului“ in- 
tâlnim aproape în fie care număr nu- 
mele d-lor Valjean, Arghezi, Gongo- 
pol, Ilon Sângeorgiu, Ţoni, Milcu, 
etc. 

„Limba Română“ este o revistă 
deasemenea tânără. Apare deabia 
de 6 săptămâni. Calaborează la ea: 
F. Aderca l. A. Basarabescu, Al. 
Bilciurescu, Vladimir Corbasca, Horia 
Dobridor, Radu Gyr, Nanu, Lasca- 
rov-Moldovanu etc. 

Tendinţele revistei? Se pare că 
nare deocamdată nici o tendinţă “în 
afară de aceia de a voi să fie o 
bunicică publicaţie socială literară şi 
artistică. 

In numărul 5 găsim câte-va fri- 
moase strofe intitulate Tren, şi sem- 
nate Radu Gyr: 

Pun fruntea 'ncet pe geamul stră- 
limpezit de cer 
E de metal câmpia şi grâul e 
răscopt... 
Canton 107... Canton 108.,. 


Şi apoi, după o serie de reflecţii în 


care stațiile de cale ferată evocă 


poetului staţiile vieţii în care cine 
ştie cine ne aşteaptă dar în cari noi, 
din goană, nu putem opri şi coborâm 
din potrivă zadarnic în alte staţii 
unde nu ne aşteaptă nimeni, — poe- 
tul vede deodată 


cum stă trenul micuț de ; 
tinichea. 
Cu roțile stricate, când nu-mi tre- 
cea prin minte 
Ca să-l compar cu viața ci mi-l 
< trăgeam ’nainte 
De sfoara lui, prin toată copilăria 
mea !... 


„Observatorul social-Economic“.— 
Din Cluj ne vine numărul triplu, 2, 
3, 4, al unei reviste astfel întitulată. 
„Observatorul  Social— Economic” , 
apare trimestrial, consacrat exclusiv 
studiilor şi anchetelor social econo- 
mice, Editura revistei a fost îniţiata 
de un grup de profesori dela Aca- 
demia de Inalte Studii Comerciale şi 
Industriale din Cluj. Revista publică 
şi rezumate în limba franceză a unei 
părți din sumar. 

Broşura de care ne ocupăm conți- 
ne peste 300 pagini cu articole de 
specialitate semnate de d-nii Geor- 
ges Blondel, Mihail Manoilescu, Ge- 
rard Horary, G Moroianu, etc., etc. 

„Furnica“, organ de cultură și pro- 
paganda cooperatistă apare în loca- 
litate de două ori pe lună. 

In ultimul număr d. V, Ghenzulun 
bun cunoscător în materie de coope- 
raţie se ocupă de reorganizarea ag- 
riculturei, părerea autorului este că 
nouă lege pentru indrumarea agri- 
culturei nu conţine la bază elemen- 
tele necesare pentru soluționarea pro- 
blemei. 


AT, 


INSEMNĂRI: 


Aristide Briand — 
Moartea, care'cre- : 
'iază pentru cei mai 
mulți dintre oå- 
meni o nouă pre- 
zență, i-a. dat în 
sfârşit lui Briand 
caracterul pe care 
luptele “politice au 
căutat să-il smulgă 
cât timp a fost în 
viaţă.  Violentele, 
- =] atacuri ale! unei 

3 părți din presă au 
denaturat în faţa opiniei publice şi 
rolul şi persoana sa, SI 

Ce-i reproşau adversarii ? Că a voit 
din toată inima să consolideze pacea . 
şi să reconcilteze Franța cu Germă- 
nia a căror Inmiciţie stăruitoare abă- 
tea peste omenire cataclisme perio- 
dice? Nu e deloc paradoxal dacă 
spunem că aceste reproşuri -consti- 
tuesc pentru cel răposat atât de trist 
aproape in exil, cele mai mari elogii. 

Briand a fost promotorul şi aposto- 
lul păcei internaționale, Timp de 30 
de ani omu! de stat dispărut a im- 
n cu punctul său de vedere 
politica internă ca şi politica externă 
a Franţei. : 

Pentru Franța democratică, unde 
în ultimii douăzeci de ani abia dacă 
a apărut ici colo câte un om de stat 
de format apreciabil pe scena poll- 
tică, dispariţia lui Briand inseamnă o 
plerdere cu adevărat enormă De fapt 
dacă lăsăm la o parte câteva exce- 
pții, politica franceză este condusă 
şi astăzi incă de generaţia antebilică. 
Şi în fruntea acestei generaţii se vă- 
diau la anumite prilejuri mereu ace- 
iaşi trei generali: Briand, Tardieu, 
Poincare. Trei, mai puţin unul, fac doi 
şi oricât de excelente ar fi cele do: 
uă capete rămase nu se poate ca 
viaţa politică a Franţei să nu se sim- 
tă stingherită că va sta de aici în- 
colo în unele privinţi numai pe patru 
picioare.” i 

Marele ziar „Le Temps" ocupându- 
se de moartea lul Briand spune la 
Incbeere că cel mai bun mod pentru 
Franța de a onora memoria marelui, 
breton este de a merge pe urmele 

lăsate de el, pătrunzându-se de spi- 
ritul lui. 

Depinde insă“ şi de celelalte popoa=, 
re — printre cari Franța nu este de-, 
cât un popor —de a se conforma, în 


interesul concordiei intre naţiuni, de. 


exemplul dat de Briand a cărui in- 
treagă politică ma incetat de a fiin- 
spirată până în ziua când a inchis 


ochii de -nobilul și gloriosul Ideal al! 


păcel mondiale: 


id pA pă, 


ijosi „bal Charles: Gi 
Tr Ştiinţa “socială : 

| pierdut zilele nică 

"cute prin moattea 


pe unul din înfă- 
țişetorii ei cel mai 
autentici, > 

"Opera rămasă 
in urma lui este 
vastă şi fixează 
pe autor în istoria 


loc de îruntei Gide a fost teoreticianul 
solidarismului economic: şi propaga 
torul cooperației integrale. - 


Pragreselecooperației mondiale s! ar- 


putea spune‘ că 'se datoresc în mare 
parte propagandei sale ca promotor a 
doctrinei cooperatiste. 

La congresul cooperatist: din 1929 


care a dat loc la cunoscutul antago- + 


nism intre soc!alişti şi delegaţii sovie- 


tici cart susțineau cooperaţia în sco- ` 


“puri: politice, Charles Gide s'a ridicat 

impetuos. impotriva aservirei coope= 

rațiel: intereselor de partid. - i 
Principalele sale lucrări sunt: „Prin- 


cipes d'Economie politique“, La Coo- 


pâration“, „Economie sociale” şi „His- 
toire des : doctrines economiques de- 
puis des vaita ip jusqu A nos 
jours* AT 


CULTUR ALE. 


Serbătorirea lui Goethe, cu prilejul 
aniversării centenarului morţii sale, 
s'a făcut la Chişinău, în ziua de 20 
Martie c., în sala festivă a „Socie- 
tăţii culturale germane“ din locali- 
tate. Serbarea a fost deschisă de căt- 


ră preşedintele -societății Dr. Flem- . 


“lui: Charles “Gide: 


„ştiinţei şi doctrini-: 
“lor economice în: 


mer. Cuvântarea festivă despre viața 
şi opera poetului: a fost rostită de 
pastorul Gut Kewitsch. După aceasta 
s'au rostit cuvinte omagiale din par- 
tea diferitelor naţionalităţi: director 
Marian (româneşte), consul Segui- 
naud: (franţuzeşte), profesor Liubo- 
mudrov (rusește), consul Uzdovschi 
(poloneşte), Dr. Ghiul (din partea 
armenilor în reseşte), Dr. Perliss (din 
partea evreilor în nemţeşte), profesor 
universitar şi decan Popescu-Prahova : 
(din partea facultăţii de teologie, în: 
nemţeşte). 

A mai vorbit d. Ewers despre con- 
cepţia de viață a lui Goethe. 

In partea doua a serbării au urmat, 
după program, patru recitări din poe- 
ziile Juli Goethe şi un quintett de voci 
(„Ergo bibamus* de Goethe): 

Ca partea treia şi ultima din prog- 
ram. s'au reprezentat diferite scene 
din partea I a lui „Faust“, in care 
s'au’ distivs prin jocul lor toţi cinci 
interpreţii - amatori ai rolurilor lui 
Faust (Dr. Wohlgemuth), Mephis- 
topheles (prof. Baenerle), Wagner 
(Broneske), Elevul (Strobel) şi spiri- 
tul (Mildner). 

A participat un public numeros, 
distins, de diferite naționalități in ma- 
joritate membri ai coloniei germane.. 

A fost o serbare inălțătoare, care 
s'a desfăşurat intro atmosferă de 
caldă cordialitate şi în care geniul 
marelui poet al Germaniei şi omenirii 
a fost serbătorit cu toată pietatea și 
demnitatea cuvenită. 


Re e 


Vasile C. Braiesku, vechiul ziarist . 
ieşan ce lucrează în vremea de pe 
urmă în Basarabia,aduce interesante 
contribuţiuni la istoria presei româ- 
nești din Basarabia în trei articole, 
publicate în No. 38. 39 .şi 45 din zia- 
rul local „Curierul“. E vorba despre 
„Basarabia“ lui D. Gavriliţă (1906— 
1907) şi „Basarabia reinoită“, inte- 


' melată la laşi de d-sa împreună cu * 


Leonida Stamati (1907). Se fac şi 
interesante aprecieri asupra atitudi- 
nei revoluţionare — internaţionale şi ` 
patriotice-româneşti a ziarelor şi zia- 
riştilor haasteen din acea rpne: 

„Domnia Arnăutului“, nuvela isto- 
rică cu subiect moldovenesc-basara- 
bean a lui Alexandru Haşdeu, sin- 
gura sa lucrare redactată in româ- 
neşte (din câte cunoaştem până a- 
cum).a fost “editată în broşură şi 
însoțită de o introducere și note ex- 
plicative de cătră colaboratorul nò- 
` stru d. Liviu Marian. A apărut la 
„Cartea Românească” şi se vinde cu 
15 lei exemplarul. Cetirea nuvelei se 
recomandă în special tineretului şco- 
lar. 

mă 


A LOGAbBe 
Stări sanitare basarabene. Dr. Fu- 
nariu P. Liviu, numit la 1'lanuarie.. 


a. c. medic al Circ. Sârcova Jud. Or-. . 


hei, a căutat să cerceteze care este.. 
starea Sanitară reală a locuitorilor 
din cele 8 sate ale Circ, sale,. 

izbit de marea mizerie fizică şi mo- 
rală în care a găsit că traesc locui- 
torii satelor de mai sus, a crezut 
necesar să dea alarmă sau cel puţia: 
să atragă atenţiunea celor îndrepta- 
supra situaţiunei dezastroase în care 
se găsec acele sate şi ca ele toată 
populaţia satelor noastre. In: acest 
scop a tipărit întrun „Buletin“ de 16: 
pagini toate cercetările ce a făcut în 
Circ. sa în prima lună de contact... 

După ce întocmește harta Circ. sale: 
în care Românii sunt 69, 30/;, iar 
celelalte naţii 30, 70%/,, ne face o des- 
criere sumară a două sate, Sârcova 
şi Fuzovca, locuite de mase mai com- 
pacte de maloruşi (3325) oameni răi 
şi foarte indărătnici. = TEH 

In capitolul Igienei rurale, autorul 
ni descrie felul de viață al 'moldo- 


fh 


veanului basarabean, sărac lipit-pă-. . 


mântului, trăind cu toată familia com- 
pusă din 9 suflete (din cari două tu- 


berculoase), locuind într'o singură că” Sri 


măruţă şi dormind în cpmun pe cup- 
torul din mijlocul camerei, : vi 


La o masă scundă. şi rotundă 
mânâncă tatăl cu cei 8 copii, dintre 
cari 2 cu tuberculoză deschisă, ser- 
vindu-se toţi numai de 3 linguri! O 
mămăligă şi un blid cu varză fume- 
gândă era tot ce se putea vedea pe~“ 


“Sanitare şi el face să se atragă 


masa lor. şi era 
acestea ! Sp y r 
„In cameră relativ. frig, căci nu sé 
ard lemne, ci paie sau tulpine de 
floarea soarelui dacă există, dacă nu, 
numai bălegar uscat. Pereţii. casei, 
umezi, picură apă, iar in odaea ve- 
cină guiță de obicei câţi-va purcei. 

Ca să fie mai cald în cameră, se 
aştern paie pe jos, cari apoi se ume- 
zesc şi se murdăresc, ca apoi din 
putrezirea lor să rezulte un miros 
greu care, adăugat la aerul: prea 
puţin şi viciat, produce o atmosferă 
- aproape irespirabilă. 2 sa 

Mizerie mare şi pe lângă casă, care 
"mare nicio imprejmulre' mizerie mare 
“şi la puțul de "unde trebuie să se ia 
apă, în jurul căruia este un ghâțuş 
“pe care abia te poți ține! == “+ 

In Circ, Sârcova există un dispen- 
sär, dar care nu are mai de loc me- 
dicamente, deşi acest&a' sunt cerute 
îr mod stărtitor de această popula- 
ție bătută de Dumnezeu, dar, ‘Bine 
înţeles să-i se dea fără plată. ° 

In capitolul activităţii sale: vedem 
că tuberculoza, sifilisul, paludizmul, 
scabia, étc., sunt boalele sociale cele 
mai frecvente. - ip 

In cursul lunei Ianuarie s'au dat 
361 consultaţiuni, dintre cari 95 la 
dispensar, restul de 266 la domiciliul 
bolnavelor. Acest mod de a vedea 
“bolnavii in mediul lor de acasă, este 

cel ce dă adevărată lumină a stării 
a- 
tențiunea tuturor asupra marilor plăgi 
sociale cari macină incet dar sigur 
acest neam oropsit. 

In ce priveşte Şcoalele rurale, ele 
sunt extrem de murdare, fără latrine, 
iar coopiii, cei mai mulţi bolnavi de 
râie,'se scarpină prin toate colțurile 
şi sunt atât de străvezii din cauza 
lipsel de aer şi de hrană, 

Tabloul infățişat de DI. Dr. Funa- 
u-B. Liviu, Care ‘după nume pare 
să fie un tânăr medic ardelean, îl 
“cunoaştem foarte bine! Dar ce se 
poate „face azi, când toate lipsesc şi 
„lipseşte mai ales înfelegerea adâncă 
ca şi iubirea de oameni. li pasă cui- 
va, că acest minunat material uman 
se stânge din pricina Beștiajei şi a 
mizerel și trupește şi sufletește? 


u “bucuroşi şi de 


III e pape 


A2 MATA BASARABIEI _ 


Nouă, ca şi tânărului medic pribe- face mai nimic, ŞI aceasta este şi 
git pe meleagurile acestea, ni se marea durere a tânărului medic ru- 
strânge inima de durere:când vedem ral, Durerea lui e și durerea noastră 
că se duce, incet, incet, toată vlaga ca şi a tuturor oamenilor de bine. 
unui neam care ne este aşa de scump, 
flind-că este al nostru, da nu putem Pasteuranaus. 


S'AU PRIMIT LA REDACȚIA „V. B." 


1) „Poporul românesc* — foale bisăptămânală pentru folosința 
muncitorilor dela sate şi orage, cu articole semnate de T. Gr. Oprişan, 
Th. Gâţulescu, G. V. Botez, d-r I. Gheorghiu și alții. Se prezintă sim- 
patic la întățişare şi cu bogat material informativ. Abonamentul pe an 
120 lel. Redacția: Gara Chitila, jud. Ilfov. 

2) Graiul Satului — revistă lunară ilustrată de cultură şi indru- 
mare pentru popor, cu articole semnate de prof. univ. Ion Simionescu, 
d-r S. Irimescu, Alboteanu-Recea, preot Gh. lonescu-Kirnogi, Şt. Co- 
simbescu şi alţii. Poezii şi folclor. Abonamentul pe an 6Olei pentru sate 
şi 100 lei pentru oraşe, Redacția: Bucureşti, Calea Victoriei Nr. 34. 

3) Macedonia : — revistă lunară consacrată studiului probleme- 
lor în legătură cu fraţii macedono-români — Istoria, cultura, literatura 
şi graiul lor. Cele două numere pe Februarie şi Martie se prezintă cu 
material variat şi foarte interesant. Abonamentul — 200 lei pentru par- 
Maia 100 panita studenți şi elevi. Redacția: Bucureşti, Calea Vieto- 
Tie r . k - 

>- 4) Viața noastră avicolă — revistă lunară sub conducerea d-lui 
G: Heyking, cunoscutul specialist basarabean în branşa creșterii păsă- 
nior PEATE: Abonamentul pe an 150 lei, Redacţia: Chişinău, strada 
ogol Nr. 3, i 
: 5) Foaie Duminicală — scoasă pentru popor de Secţia culturală 
a Consiliului Eparhial din Chişinău. Cuprinde predici şi vorbiri de epis- 
copul Dionisie. Se împrăştie gratis. i 

6) Cultul poraa — publicație bisăptămânală a Asociaţiei cu a- 
celaş nume. Articole semnate de prof. unlv, Marin Ştefănescu, gen, C. 
Dragu, gen. C. Găvănescu. A, Florescu, prof, univ, P. Sergescu, Í. Glo- 
pi şi alţii. Abonamentul pe an 100 lel. Redacția: București, str. 

obâlcescu:Nr. 21, j ' , 


REDACȚIONALE 
: În numărul viitor vom publica: Zile basarabene de Gala Galaction. 


“GREȘELI OBSERVATE IN No. 2, 


In articolul „Criza agrară“ de T. loncu. 


Pagina 58 rândul 7: în loc de se ridică citeşte se reduce: 
di se ae tă 10: in loc de guintale (vagoane) citeşte vagoane 
pe . Fă 12: în.loc de 15%, citeşte 15% 
t LPPE IR 4 de jos: in loc de 26%, citeşte 56% 


Tipografia Băncii Centrale Cooperative 
Chișinău, str. Principele Nicolae No. 25 


CHEMARE. 


„Viaţa Basarabiei“ şi-a expus programul în primul ei 
_ număr. In cadrul acelui program înțelegem a fi plini de 
luare aminte față de manifestările scrisului românesc ale vlă- 
starelor născute şi crescute pe pământul Basarabiei şi care- 
azi s'ar găsi altoite ori unde în cuprinsul României Mari. 
De aceia îndreptăm astăzi chemare căte toți aceștia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale basarabenilor vor găsi întotdeauna 
ecou şi adăpost în paginile revistei noastre. 

Nu vom precupeți nimic şi nu ne vom da în lături dela 
nici un sacrificiu, pentru a putea arăta colectivității româ- 
nești de pretutindeni comorile sufletești ce zac încă nede- 
slănțuite în spiritul fraților dintre Prut şi Nistru. 

Basarabia culturală încă nu s'a manifestat colectiv și 
nu şi-a dat încă măsura puterilor ei. Incurajând pe tinerii 
ei scriitori și dând posibilitate oamenilor ei de cultura să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
noui pe un tărâm pe care s'a lucrat până acum disparat 
şi fără ecou. 

Chemăm deci pe frați noștri la lucru. 

RE B.“. 


Abonamentele şi toată corespondența pentru revista 
„Viața Basarabei“ se trimite pe adresa următoare : 
D-lui Pan. Halippa, str. Iaşilor 15, Chişinău. 
Redacția și 
Administrația Revistei „V. B.“ 


Colaboratorii revistei „Viața Basarabei“ sunt rugați să 
trimită materialul lor-scris citeț şi numai pe o parte. 


Orele de lucru şi de primire la redacția şi administra- 
ţia revistei „Viața Basarabei“ sunt: dimineața între 11-1 şi 
seara între 5-6, 

Redacția și administrația 
revistei „V. B.“ 


Acest. număr al revistei „Viaţa Basarabei“ se trimite 
spre a se lua cunoștință de editura noastră, cu rugămintea 
cătră adresați de a se abona. 

Reţinerea numărului acestuia o vom considera ca un 
consimțimânt de a se prenumera printre abonaţii noştri. 

Dacă nu doriți să fiți abonat la revistă, rugăm să ne 
restituiți numărul de față. 


Administrația revistei „V. B.“ 


Rugăm “stăruitor pe prietenii şi abonaţii revistei să 
dea numărul de față spre cetire tuturor doritorilor, îndem- 
nându-i să se aboneze la ea. | 

La prima cerere, se va trimite oricui numărul de față 
şi numerele apărute. 

Rugăm adresa să fie dată exact, arătând şi oficiul 
poştal. } | 
Administrația revistei „V. B.“ 


Abonamentul: 120 lei pe an; pentru autorităţi, lei 500 


TIPOGRAFIA 
Băncii Centrale Cooperative 
CHIȘINAU 


„| Str; -Ppincipele Nicolae No. 25 
E 473 Telefon 4.73 


Prețul 15 lei 


